കുഞ്ഞിനു നിറം വര്‍ദ്ധിയ്ക്കാന് ഈ എണ്ണ — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / കുഞ്ഞിനു നിറം വര്‍ദ്ധിയ്ക്കാന് ഈ എണ്ണ\nകുഞ്ഞു ജനിയ്ക്കുന്നതിനു മുന്‍പു തന്നെ കുഞ്ഞിന്റെ ആരോഗ്യ, സൗന്ദര്യ കാര്യങ്ങളില് ശ്രദ്ധിയ്ക്കുന്നവരാണ് എല്ലാവരും. കുഞ്ഞിനു ബുദ്ധിയുണ്ടാകാനും നിറം വര്‍ദ്ധിപ്പിയ്ക്കാനും ഗര്‍ഭിണിയാകുമ്ബോള് തന്നെ കുങ്കുമപ്പൂ പോലുള്ളവ അമ്മമാര് കഴിയ്ക്കുന്നവരുമാണ്.\nവെളുപ്പിനും ചര്‍മ പ്രശ്‌നങ്ങള്‍ക്കും ഒരുപോലെ ഫലപ്രദമാണ് കസ്തൂരി മഞ്ഞള്. വെളുക്കാന് പരമ്ബരാഗത കാലം മതുല് തന്നെ മുതിര്‍ന്നവര്‍ക്കും കുട്ടികള്‍ക്കും കസ്തൂരി മഞ്ഞള് കൊണ്ടുള്ള കൂട്ടുകള് ഉപയോഗിയ്ക്കാറുണ്ട്. വെളുപ്പിന് മാത്രമല്ല, ചര്‍മത്തിലുണ്ടാകുന്ന അലര്‍ജികള്‍ക്കും പാടുകള്‍ക്കുമെല്ലാം നല്ലൊരു പരിഹാരമാണ് കസ്തൂരി മഞ്ഞള്.\nഈ എണ്ണ വാങ്ങി വയ്ക്കുക. ഇതിലേയ്ക്ക് ചൂട് അല്‍പം ആറുമ്ബോള് ഊറ്റി കറ്റാര് വാഴ മാറ്റി കുറച്ച് കസ്തൂരി മഞ്ഞള് പൊടി ചേര്‍ത്തിളക്കണം. 200 എംഎല് തയ്യാറാക്കിയെടുത്ത വെളിച്ചെണ്ണയില് 1 സ്പൂണ് കസ്തൂരി മഞ്ഞള് എന്ന രീതിയിലാണ് ചേര്‍ക്കേണ്ടത്. നല്ല ചൂടോടെ ചേര്‍ക്കരുത്. അതേ സമയം തണുക്കുകയുമരുത്. ഇളം ചൂടില് കസ്തൂരി മഞ്ഞള് പൊടി ചേര്‍ത്തിളക്കുക. ഇളം മഞ്ഞ നിറത്തിലെ ഈ എണ്ണ നല്ല പോലെ ആറിയ ശേഷം കുപ്പിയില് ഒഴിച്ചു സൂക്ഷിയ്ക്കാം.\nഇത് പിന്നീട് കടലമാവോ ചെറുപയര് പൊടിയോ ഉപയോഗിച്ചു കുളിപ്പിയ്ക്കുമ്ബോള് കഴുകി കളയാം. സോപ്പുപയോഗിയ്ക്കാതിരിയ്ക്കുകയാണ് കുഞ്ഞിന്റെ ചര്‍മത്തിന് നല്ലത്. ഇത് സ്ഥിരമായി തേച്ചു കുട്ടികളെ കുളിപ്പിച്ചാല് ചര്‍മ നിറത്തിനു നല്ല വ്യത്യാസം കാണാം.


കളിയും ചിരിയുമായി ഒരു തെയ്യം | Mathrubhumi Travel | THEYYAM | Theyyam | theyyam kadhakal | bappiran theyyam\nകളിയും ചിരിയുമായി ഒരു തെയ്യം\nഭയത്തിലൂടെ ഭക്തി പകരുന്ന തെയ്യങ്ങളില് നിന്ന് വ്യത്യസ്തമായി, രസകരമായ സംഭാഷണങ്ങളും ചേഷ്ടകളുമാണ് ബപ്പീരന് ദൈവത്തിനുള്ളത്\nPublished: May 30, 2016, 06:24 PM IST\nരാവിലെ ഫെയ്‌സ്ബുക്ക് ചാറ്റിനിടെ ഒരു പ്രവാസി സുഹൃത്ത് പറഞ്ഞു, അവരുടെ നാട്ടില് (കണ്ണൂര്) ഇന്നൊരു കളിയാട്ടമുണ്ടെന്ന്. തളിപ്പറമ്പ് ഭാഗത്താണ് നടക്കുന്നതെന്നും വിശദവിവരങ്ങള് വൈകുന്നേരം അറിയിക്കാമെന്നും ഉറപ്പ് നല്‍കി. കോഴിക്കോട്ട് എത്തിയിട്ട് മാസങ്ങള് കഴിഞ്ഞെങ്കിലും കോലത്തുനാട്ടില് പോയി തെയ്യം കാണാന് ഇതുവരെ സാധിച്ചില്ല. എങ്കില് പിന്നെ പോയേക്കാമെന്നു ഞാനും കരുതി. വൈകുന്നേരം നാലരയോടെ ബൈക്കുമെടുത്ത് ഇറങ്ങി...\nബപ്പിരിയന്, ബപ്പരാന് എന്നീ പേരുകളിലും ബപ്പീരന് ദൈവം അറിയപ്പെടുന്നു. കപ്പിത്താന് എന്ന വാക്കിന്റെ പഴയ രൂപമായ ബപ്പൂരനില് നിന്നാണ് ഈ പേര് ലഭിക്കുന്നത്. ആര്യത്തുനാട്ടില് പിറന്ന ഭഗവതി കോലത്തുനാട്ടിലേക്ക് സഞ്ചരിച്ച കപ്പലിന്റെ സാരഥിയാണ് ബപ്പീരനെന്നാണ് വിശ്വാസം.\nവിശ്വകര്‍മ്മാവ് നിര്‍മിച്ച നാല്പത്തിയൊന്ന് അറയുള്ള കപ്പലില്, മധ്യത്തിലുള്ള അറയിലിരുന്ന് ഭഗവതി എഴുന്നള്ളി എന്നാണ് സങ്കല്‍പം. മറ്റ് അറകളില് അകമ്പടിയായി പരിചാരകരും. കേരളത്തില് ഇന്നുകാണുന്ന എല്ലാ ജാതി സമ്പ്രദായത്തിന്റെ പ്രതിനിധികളും ഈ കപ്പലിലുണ്ടായിരുന്നുവെന്ന് ചരിത്രകാരന്‍മാര് നിരീക്ഷിക്കുന്നു.\nചിലയിടങ്ങളില് മാപ്പിള തെയ്യമായും മറ്റുചിലയിടങ്ങളില് ഹനുമാനായും ബപ്പീരന് തെയ്യം അവതരിപ്പിക്കുന്നു. കഥകളിക്ക് സമാനമായി വട്ടമുടിയാണ് ഹനുമാന് ധരിക്കുക. ഭഗവതി തെയ്യം കപ്പലിന്റെ ആകൃതിയിലുള്ള മുടിയും.\nകടലില് വെച്ച് കൊള്ളക്കാര് കപ്പല് തടഞ്ഞപ്പോള് താന് ചെയ്ത വീരകൃത്യങ്ങളാണ് ബപ്പീരന് തെയ്യം ഭക്തജനങ്ങളോട് വിവരിക്കുക. പ്രാചീന മലയാളത്തിനോട് അടുത്തുനില്‍ക്കുന്ന വാച്ചാല് ശൈലിയിലുള്ള ഭാഷയാണ് തെയ്യം ഉപയോഗിക്കുന്നത്.\nകടപ്പാട് - പ്രൊഫ. ആര്.സി. കരിപ്പത്ത്\n(നാടന്‍കലാ ഗവേഷകനും പ്രഭാഷകനും)\nഒരു മണിക്കൂര് ബൈക്ക് യാത്രയ്‌ക്കൊടുവില് തലശേരിയെത്തി. വഴിക്കുവെച്ച് സുഹൃത്തിന്റെ വിളി വന്നു. വഴി പറഞ്ഞുതരാനായിരുന്നില്ല, മറിച്ച് അവര് ഉദ്ദേശിച്ച തെയ്യം കഴിഞ്ഞദിവസമാണ് നടന്നതെന്നു പറയാനായിരുന്നു ആ വിളി. ഒപ്പം ഒരു സോറിയും. സമയം രാത്രി ഏഴര കഴിഞ്ഞു. മടങ്ങണോ അതോ മുന്നോട്ടുപോകണോ എന്ന ആശയക്കുഴപ്പം. ഏതായാലും ഇറങ്ങിത്തിരിച്ചു, ഇനി തെയ്യം കണ്ടിട്ടുതന്നെ ബാക്കി കാര്യമെന്ന് കരുതി ഞാന് മുന്നോട്ടുപോകാന് തീരുമാനിച്ചു.\nഅടുത്ത വഴി തിരയുന്നതിന് മുമ്പായി ഒരു മസാലദോശയാവാം എന്നു കരുതി. തലശേരിയിലെ ഇന്ത്യന് കോഫി ഹൗസില് കയറി. കുറച്ചു സുഹൃത്തുക്കളെ ഫോണ് ചെയ്തു. കണ്ണൂര് ടൗണില് നിന്ന് 40 കിലോമീറ്റര് അകലെയായി ശ്രീകണ്ഠാപുരത്ത് എള്ളെരിഞ്ഞി എന്ന ഗ്രാമത്തില് ഒരു കളിയാട്ടമുണ്ടെന്ന് വിവരം ലഭിച്ചു. ബൈക്ക് വീണ്ടും സ്റ്റാര്‍ട്ട് ചെയ്തു.\nഎനിക്ക് യാതൊരു പരിചയവുമില്ലാത്ത സ്ഥലമാണ് കണ്ണൂര്. ഒപ്പം രാത്രിസമയവും. ഏതായാലും 'ചോദിച്ച് ചോദിച്ച്' യാത്ര തുടര്‍ന്നു.\nതിരക്കുള്ള നഗരവീഥികളില് നിന്ന് വിജനമായ നാട്ടുവഴികളിലേക്ക് ബൈക്ക് പ്രവേശിച്ചു. അന്തരീക്ഷത്തില് റബ്ബറിന്റെ മണവും ഡിസംബര് മാസത്തെ അനുസ്മരിപ്പിക്കുന്ന തണുപ്പും. കോട്ടയംകാരനായ എനിക്ക് നാട്ടില് എത്തിയ പ്രതീതി! വഴിവിളക്കുകള് വിരളമെങ്കിലും വെളിച്ചം പകര്‍ന്ന് തൂവെള്ള നിലാവ്. വഴിയില് പലയിടങ്ങളിലും ബൈക്കിന്റെ വെളിച്ചം അണച്ച് ഏറെ നേരം ഞാന് നിന്നു. നഗരങ്ങളിലെ പ്രകാശമലിനീകരണത്തെ കുറിച്ച് അപ്പോഴാണ് ചിന്തിച്ചത്. പവര്‍ക്കെട്ട് ഉണ്ടായാല് മനസമാധാനം നഷ്ടപ്പെടുന്ന മനുഷ്യസമൂഹത്തിന് നഷ്ടമാകുന്ന പ്രകൃതിയുടെ മാസ്മരിക സൗന്ദര്യം.\nഎള്ളെരിഞ്ഞി ഗ്രാമത്തിലെത്തിയപ്പോഴേയ്ക്കും സമയം ഒമ്പതര കഴിഞ്ഞിരുന്നു. ശ്രീ എള്ളെടത്ത് ഭഗവതി ക്ഷേത്രത്തിലാണ് കളിയാട്ടം. ചെറിയൊരു വീടിനോട് ചേര്‍ന്നുള്ള തറവാട്ടുക്ഷേത്രമാണ്. കുടുംബത്തിലെ ബന്ധുക്കളും നാട്ടുകാരുമടങ്ങിയ ചെറിയ സദസ്സ്.\nധര്‍മ്മദൈവം, ബപ്പീരന് ദൈവം, എള്ളെടത്ത് ഭഗവതി എന്നീ തെയ്യങ്ങളാണ് അരങ്ങേറുക. 'കോമഡി' തെയ്യമെന്നാണ് സംഘാടകരിലൊരാള് ബപ്പീരന് ദൈവത്തെ ഒറ്റവാക്കില് വിശേഷിപ്പിച്ചത്.\nവൈകുന്നേരം അഞ്ചുമണിക്ക് ധര്‍മ്മദൈവത്തിന്റെ തോറ്റത്തോടെയാണ് കളിയാട്ടം ആരംഭിച്ചത്. രാത്രി പതിനൊന്നോടെ ധര്‍മ്മദൈവം തെയ്യവും പുലര്‍ച്ചെ ഒരുമണിയോടെ ബപ്പീരന് ദൈവവും അരങ്ങിലെത്തി.\nചൂട്ടുവെളിച്ചത്തിന്റെ പശ്ചാത്തലത്തിലാണ് പണ്ടൊക്കെ തെയ്യം നടന്നിരുന്നതെങ്കില് മിന്നിത്തെളിയുന്ന മൊബൈല്‍കാമറകളുടെ വെളിച്ചമാണ് ഇന്ന് കാവുകളിലെങ്ങും. എന്നാല് ഇവിടെ ആരും ഫോണ് ഉയര്‍ത്തിപ്പിടിച്ചു കണ്ടില്ല. അബാലവൃദ്ധം ജനങ്ങളും കാവില് നിറഞ്ഞാടുന്ന ദൈവത്തെ ഭക്തിയോടെ വണങ്ങുന്നു. ഗ്രാമത്തിന്റെ നിഷ്‌കളങ്കത എന്നെല്ലാം വിശേഷിപ്പിക്കുന്നത് ഇതിനെയാവും, അല്ലേ?\nഭയത്തിലൂടെ ഭക്തി പകരുന്ന തെയ്യങ്ങളില് നിന്ന് വ്യത്യസ്തമായി, രസകരമായ സംഭാഷണങ്ങളും ചേഷ്ടകളുമാണ് ബപ്പീരന് ദൈവത്തിനുള്ളത്. തുടങ്ങി ഏതാനും നിമിഷങ്ങള്‍ക്കുള്ളില് ആട്ടം നിര്‍ത്തുന്ന തെയ്യം, കൊട്ടിന് ശബ്ദം പോരാ എന്ന പരാതിയുമായി മേളക്കാരുടെ അടുത്ത് എത്തുന്നു. കാണികളെ നോക്കിയും 'കേള്‍ക്കുന്നേയില്ലാ' എന്ന പരാതി ആവര്‍ത്തിച്ചു. എങ്കില് കാണിച്ചുതന്നിട്ടു തന്നെ ബാക്കികാര്യമെന്ന ഭാവത്തില് കൊട്ടിന്റെ വേഗം വര്‍ധിപ്പിച്ച് മേളക്കാരും. ഇരട്ടി ആവേശത്തോടെ തെയ്യം ആടാന് തുടങ്ങി. മേളക്കാരുടെ ആവേശം ചോരാതിരിക്കാന് അടിക്കടി പരാതിപറച്ചിലും ആവര്‍ത്തിച്ചുകൊണ്ടേയിരുന്നു.\nആടിത്തീര്‍ന്ന ബപ്പീരന് ദൈവം ഒരു കൊട്ട മലരുമായി ഭക്തജനങ്ങളുടെ ഇടയിലേക്ക് ഇറങ്ങിച്ചെല്ലുകയാണ്. മലര് വാരിക്കൊടുക്കുന്ന തെയ്യത്തിന് തിരികെ അവര് ദക്ഷിണ നല്‍കുന്നുണ്ട്. രസകരമായ സംഭാഷണങ്ങളിലൂടെയാണ് പിന്നീടുള്ള മലര് കച്ചവടം പൊടിപൊടിക്കുന്നത്. ഓട്ടംതുള്ളലിലെന്ന പോലെ കാണികളില് പലരെയും തെയ്യം കണക്കിന് കളിയാക്കി. ആള്‍ക്കൂട്ടിന് ഏറ്റവും പിന്നില് നില്‍ക്കുന്നവരെ പോലും തെയ്യം വെറുതെ വിട്ടില്ല.\nഅതേസമയം തെയ്യത്തിന്റെ കളിവാക്കുകള്‍ക്ക് ഉരുളയ്ക്ക് ഉപ്പേരിയെന്ന പോലെ മറുപടിയുമായി കൂട്ടത്തില് നിന്നും ഒരു വിദ്വാന്. തെയ്യവും വിട്ടുകൊടുക്കാന് തയ്യാറായിരുന്നില്ല. ഇരുവരുടെയും വാക്ക്‌പോര് കാവിനെ ചിരിമയമാക്കുകയായിരുന്നു. ഭക്തജനങ്ങള്‍ക്കൊപ്പമുള്ള ബപ്പീരന് ദൈവത്തിന്റെ കളിയും ചിരിയും മണിക്കൂറോളം തുടര്‍ന്നു.\nപിന്നീട് പ്രധാന തെയ്യമായ എള്ളെടത്ത് ഭഗവതി രംഗപ്രവേശം ചെയ്യുകയും പുലര്‍ച്ചെ ആറുമണിയോടെ കളിയാട്ടം പര്യവസാനിക്കുകയും ചെയ്തു.\nഗ്രാമവീഥിയിലൂടെ മടക്കയാത്ര ആരംഭിച്ചു. അങ്ങോട്ട് രാത്രിയാത്രയായതിനാല് സ്ഥലങ്ങളൊന്നും വ്യക്തമായിരുന്നില്ല. പ്രഭാതവെളിച്ചത്തിലുള്ള മടക്കയാത്രയില് പറശ്ശിനിക്കടവ് മുത്തപ്പന് ക്ഷേത്രത്തിലേക്കുള്ള വഴി ശ്രദ്ധയില്‍പ്പെട്ടു. രാത്രി ഒരുപോള കണ്ണടയ്ക്കാത്തതിനാല് നല്ല ഉറക്കക്ഷീണവുമുണ്ടായിരുന്നു എങ്കിലും വണ്ടി അങ്ങോട്ടേയ്ക്ക് തിരിക്കാന് തീരുമാനിച്ചു. വളപട്ടണം നദിയും മുത്തപ്പന് ക്ഷേത്രവും കണ്ട് യാത്ര തുടര്‍ന്നു.\nകണ്ണൂര് ടൗണ് കടന്ന് എന്.എച്ച്. 17-ലൂടെ പോകുമ്പോഴാണ് മുഴുപ്പിലങ്ങാട് ബീച്ചിന്റെ ബോര്‍ഡ് കാണുന്നത്. കേരളത്തിലെ ഒരേയൊരു ഡ്രൈവിങ് ബീച്ചായ മുഴുപ്പിലങ്ങാട് കടല്‍ത്തീരത്തിലൂടെ ഏതാനും സമയം ബൈക്കോടിച്ച ശേഷം നേരെ കോഴിക്കോട്ടേക്ക്...\nഫിബ്രവരിയിലെ പ്രധാന ഉത്സവങ്ങള്


പല്ലിവാൽ തമാശകൾ | nagashikantham\nSep 15, 2019, 11:35 PM IST\nകോഡൽ ഓട്ടോണമി എന്നൊരു പ്രതിഭാസമുണ്ട്. വാലിന്റെ സ്വയംഭരണമെന്ന് പരിഭാഷപ്പെടുത്താം. ആപത്ത് മണക്കുമ്പോൾ കേന്ദ്രീയഭാഷയിലെ ഛിപ്കലി (ഭരണഘടനയുടെ എട്ടാം ഷെഡ്യൂളിലെ ഒരംഗീകൃത ഭാഷയായ മലയാളത്തിൽ പറഞ്ഞാൽ പല്ലി) അതിന്റെ വാൽ (പൂഞ്ച് എന്ന് ദേശീയനാമം) മുറിച്ചിട്ട് രക്ഷപ്പെടുന്നതിന് ശത്രുഭാഷയിൽ പറയുന്നതാണിത്. ഗൗളീ പുച്ഛന്യായമെന്ന് സംസ്‌കൃതത്തിലും പറയാം. അവയുടെ പിടയ്ക്കുന്ന വാൽ അന്തംവിട്ട് നോക്കിനിന്ന ശത്രുവിന്റെ വിഡ്ഢിത്തമോർത്ത് ജുറാസിക് യുഗത്തിൽ പല്ലികൾ പൊട്ടിച്ചിരിച്ചതായിരിക്കും ഈ പ്രപഞ്ചത്തിലെ ആദിമ പരിഹാസച്ചിരി.\nഭാരതം ലോകത്തിന് സംഭാവനചെയ്ത പ്രധാന ശാസ്ത്രശാഖകളിലൊന്നായ ഗൗളീശാസ്ത്രമാണ് ഇപ്പോൾ രാജ്യഭരണത്തെ നയിക്കുന്നത്. പ്രശ്‌നങ്ങൾ ഗുരുതരമാകുമ്പോൾ നല്ല പിടയ്ക്കുന്ന തമാശകൾ മുറിച്ചിട്ട് ശ്രദ്ധമാറ്റുക. കോഡൽ ഓട്ടോണമി തന്നെ. ഈ സംഘപരിവാറിനെപ്പോലെ അനുഗൃഹീതമായ മറ്റൊരു പ്രസ്ഥാനം ലോകത്ത് വേറെയുണ്ടാവില്ല. അതിന്റെ വിരുദ്ധരെല്ലാം നല്ല ഒന്നാന്തരം ഫലിതപ്രിയരാണ്. ചിരിക്കാനും ട്രോളാനും എന്തെങ്കിലും കിട്ടിയാൽ അവർ നിർവാണം പ്രാപിക്കും. പ്രതിഷേധം, സമരം തുടങ്ങിയ പഴഞ്ചൻ അഭ്യാസങ്ങൾക്കൊന്നും അവരെക്കിട്ടില്ല. അവർ ചിരിക്കും. ട്രോളും. ട്വീറ്റും. സുഖമായി ഉറങ്ങും.\nസാമ്പത്തികമാന്ദ്യത്തിന്റെ മലവെള്ളപ്പാച്ചിലിൽ നൂറാംദിനത്തിലെത്തി നിൽക്കുകയാണ് ഭരണം. അപ്പോൾ പ്രധാനമന്ത്രി സംസാരിക്കുന്നത് സിനിമാറ്റിക് ഭാഷയിൽ. ഇതുവരെ നമ്മൾ കണ്ടുകൊണ്ടിരുന്നത് മോദിഭരണത്തിന്റെ ട്രെയിലറാണത്രേ. പടം വരാൻപോകുന്നതേയുള്ളൂവെന്ന്. ട്രെയിലർ ഇതാണെങ്കിൽ പടം ബ്രഹ്മാണ്ഡത്തിനും മേലെയായിരിക്കുമെന്ന് തീർച്ച. ശതാബ്ദക്കുഞ്ഞുങ്ങളാകട്ടെ, മാനനീയ വിത്തമന്ത്രി സീതാരമണിനെ (മന്ത്രാലയത്തിന്റെ ഹിന്ദി വൈബ്‌സൈറ്റിൽ ഇങ്ങനെയാണ് കാണുന്നത്) ട്രോളാനിറങ്ങിയിരിക്കുന്നു. വാഹനവിപണി ചക്രശ്വാസംവലിക്കുന്നതിനുകാരണം ഈ ശതാബ്ദക്കുഞ്ഞുങ്ങൾ ഒലയും ഉബറും പിടിക്കുന്നതാണെന്ന മന്ത്രിയുടെ കണ്ടെത്തൽ ഒറ്റപ്പെട്ടതല്ല. ഇന്ത്യയിൽ അടിവസ്ത്രത്തിന്റെ വിപണി ഇടിഞ്ഞതിനും അമേരിക്കയിൽ ഹില്ലരി ക്ലിന്റൺ തോറ്റതിനുംവരെ പഴികേൾക്കാൻ വിധിക്കപ്പെട്ടവരാണ് പാവം ശതാബ്ദക്കുഞ്ഞുങ്ങൾ.\nഭൂഗുരുത്വം കണ്ടുപിടിക്കാൻ ഐൻസ്റ്റൈന് മാത്തമാറ്റിക്‌സ് പ്രയോജനപ്പെടാത്തതുപോലെ ഭാരതീയർക്ക് മാന്ദ്യത്തെക്കുറിച്ച് മാധ്യമങ്ങൾ പടയ്ക്കുന്ന കണക്കുകളും പ്രയോജനപ്പെടില്ലെന്നാണ് റെയിൽ മന്ത്രി പീയൂഷ് ഗോയൽ പറയുന്നത്. ഐൻസ്റ്റൈനല്ല ഭൂഗുരുത്വത്തിന്റെ ആളെന്ന് പീയൂഷിന് അറിയാഞ്ഞിട്ടല്ല, രാജ്യത്തിന്റെ ശാസ്ത്രീയമനോഭാവം സടകുടഞ്ഞെണീൽക്കാൻ അദ്ദേഹം പ്രയോഗിച്ച സൂത്രമായിരുന്നു അത്. അതോടെ വിരുദ്ധരെല്ലാം ഗൂഗിളിൽ തപ്പലോട് തപ്പലായി. ഐൻസ്റ്റൈൻ എന്തു കണ്ടുപിടിച്ചു? ഭൂഗുരുത്വം ആരു കണ്ടുപിടിച്ചു? ആപ്പിളാണോ ആപ്പിൾ ഫോൺ തലയിൽ വീണതാണോ ന്യൂട്ടനെ ഭൂഗുരുത്വ സിദ്ധാന്തത്തിലേക്ക് നയിച്ചതെന്ന ഗവേഷണം വേറെയും നടക്കുന്നുണ്ട്. കണക്കിൽ വിശ്വസിക്കാതെ അഞ്ച് ട്രില്യൺ സമ്പദ് വ്യവസ്ഥയിലേക്ക് എത്താൻ പീയൂഷിനും കൂട്ടർക്കും ഇനി ഒരുവഴിയേ മുന്നിലുള്ളൂ. പുഷ്‌പകവിമാനത്തിൽ കയറിപ്പോവുക.\nഈ വാൽസ്വയംഭരണത്തിന്റെ ഏറ്റവും ഒടുവിലത്തെ അഭ്യാസമാണ് കേന്ദ്രീയ ഗൃഹമന്ത്രി അമിത്ഷായുടെ ഹിന്ദിവാദം. ഒരു രാജ്യം, ഒരു ഭാഷ എന്നതാണ് കേന്ദ്രീയരുടെ ഏറ്റവും പുതിയ മുദ്രാവാക്യം. അദ്‌ഭുതമൊന്നും തോന്നേണ്ടതില്ല. ഇന്ദിരാഗാന്ധിയുടെ അടിയന്തരാവസ്ഥക്കാലത്ത് മകൻ സഞ്ജയ് ഗാന്ധി നടപ്പാക്കിയ നാലിനപരിപാടിയിലെ മുഖ്യപരിപാടിയായിരുന്ന കുടുംബാസൂത്രണത്തിന്റെ മുദ്രാവാക്യം നാം രണ്ട് നമുക്ക് രണ്ട് എന്നായിരുന്നു. അതേറ്റുചൊല്ലിക്കൊണ്ടാണ് അസംഖ്യം ജനങ്ങൾ നിർബന്ധിത വന്ധ്യംകരണത്തിന് വിധേയരായത്. ഇന്ന് കുടുംബാസൂത്രണം കുടുംബംവിട്ട് രാജ്യത്തിലേക്ക് മാറുമ്പോൾ നാമൊന്ന് നമുക്കൊന്ന് എന്നാവുന്നുവെന്ന് മാത്രം.\nഒരു രാജ്യം, ഒരു നികുതി. പ്രാസവാദം തുടങ്ങിയത് അവിടെനിന്നാണ്. അതുപിന്നെ ഒരു രാജ്യം, ഒരു വിപണിയെന്നായി. അതിന്റെ ക്ഷീണം ഇതുവരെ മാറിയിട്ടില്ല. പിന്നാലെവന്നു ഒരു രാജ്യം, ഒരു തിരഞ്ഞെടുപ്പ്. പിന്നെ ഒരു രാജ്യം, ഒരു റേഷൻ കാർഡ്, ഒരു രാജ്യം ഒരു മൃഗം, ഒരു രാജ്യം ഒരു വൈദ്യുതി ഗ്രിഡ്, ഒരു രാജ്യം ഒരു ഭരണഘടന... ഇനിയും വരാനിരിക്കുന്നുണ്ട് ഒരുവിന്റെ നീണ്ടനിര. ഒരു രാജ്യം ഒരു നിയമം, ഒരു രാജ്യം ഒരു ഭാഷ, ഒരു രാജ്യം ഒരു മതം, ഒരു രാജ്യം ഒരു വേഷം, ഒരു രാജ്യം ഒരു ഭക്ഷണം... 2024 ആകുമ്പോഴേക്കും ഒരു രാജ്യം, ഒരു അഭിപ്രായം എന്നതാണ് ആത്യന്തികലക്ഷ്യം. പിന്നെ അഭിപ്രായമേ വേണ്ടതില്ല. എന്തൊക്കെ ഒരുവാക്കിയാലും ജനം സഹിച്ചെന്നിരിക്കും. പാനീയംമാത്രം ഒരുവാക്കരുതെന്നൊരു അഭ്യർഥനയുണ്ട്. ഈ ആശങ്കയ്ക്ക് അടിസ്ഥാനമുണ്ട്. ഇന്ന് ഭാരതരാജ്യത്തെ പാനീയ ചർച്ചകളെല്ലാം എത്തിനിൽക്കുന്നത് ഗോമൂത്രത്തിന്റെ വിസ്മയശേഷികളെക്കുറിച്ചുള്ള ചർച്ചകളിലാണ്. അങ്ങനെ എല്ലാം ഒരുവായൊരുവായി ഭാരതത്തിലാകമാനം ഒരുമപടരും. പിന്നെയെല്ലാവരും ഉലക്കമേൽ കിടക്കും. അതോടെ രാജ്യത്തെ പാർപ്പിട പ്രശ്‌നത്തിനും പരിഹാരമാവും.\nഅമിത്ഷായുടെ ഹിന്ദിവാദം മലയാളത്തിന് ഉപകാരമാകും. കൈരളിക്ക് രക്ഷകരുടെ തിരക്കേറും. പി.എസ്.സി. പരീക്ഷകളെല്ലാം മലയാളത്തിലും എഴുതാനുള്ള അവകാശത്തിനായി നാളുകളായി പട്ടിണിസമരം നടത്തുന്ന സാംസ്‌കാരികനായകരും ഭാഷാപ്രേമികൾക്കും പ്രതീക്ഷിക്കാൻ വകയുണ്ട്. മലയാളത്തിനുവേണ്ടി എന്തെങ്കിലും ചെയ്ത് അമിത്ഷായെ തോൽപ്പിക്കാനാവും ഇനിയത്തെ ശ്രമം. കോൺഗ്രസുകാരും കമ്യൂണിസ്റ്റുകാരും സമരത്തിന് കട്ടപ്പിന്തുണയുമായി രംഗത്തുണ്ട്. ഹിന്ദ്യന്മാരായ ബി.ജെ.പി.ക്കാർമാത്രം ആ പരിസരത്തൊന്നും പോയിട്ടില്ല. നവോത്ഥാനം ദൗർബല്യമായതിനാൽ മുഖ്യമന്ത്രി പിണറായി വിജയൻ പി.എസ്.സി.വഴി ഒരു ഭാഷാ നവോത്ഥാനത്തിന് തുടക്കം കുറിച്ചേക്കാം. സമരം വിജയിക്കാനിടയുണ്ടെന്ന് സാരം.\nആവശ്യം അംഗീകരിക്കപ്പെട്ടാലും സാംസ്‌കാരിക നായകർ സമരം നിർത്തരുത്. തെറ്റില്ലാത്ത മലയാളം പഠിപ്പിക്കണമെന്നാവശ്യപ്പെട്ട് അടുത്ത നിരാഹാരസമരം തുടങ്ങണം. ബാലചന്ദ്രൻ ചുള്ളിക്കാട് പറഞ്ഞപോലെ, പി.എസ്.സി. വഴി ജോലികിട്ടണമെങ്കിൽ തെറ്റില്ലാത്ത മലയാളം എഴുതാൻ പഠിക്കണമല്ലോ. മലയാളം അറിയാത്ത മലയാളം മുൻഷിമാരെ സ്‌കൂളുകളിലും കോളേജുകളിലുംനിന്ന് പുറത്താക്കണമെന്ന് ആവശ്യപ്പെടണം. മലയാളം പഠിപ്പിക്കാത്ത പള്ളിക്കൂടങ്ങളെല്ലാം പൂട്ടുന്നതുവരെ സമരമെന്ന് പ്രഖ്യാപിക്കണം. അപ്പോഴറിയാം പിന്തുണപ്പാർട്ടിക്കാരുടെ തനിനിറം. ആദ്യം ക്ലാസിൽ പഠിപ്പിക്കണം. എന്നിട്ടാവാം ക്ലാസിക്കൽ. മലയാളം ജീവിക്കാതെങ്ങനെ അതിൽ പരീക്ഷയെഴുതാനാവും?\nനഖശിഖാന്തം പാലാ ഉപതിരഞ്ഞെടുപ്പിൽ മാണിക്കേരള കോൺഗ്രസ് സ്ഥാനാർഥിയുടെ ചിഹ്നം രണ്ടിലയിൽനിന്ന് ..


'കരുതലും സ്‌നേഹവും നല്‍കുന്ന സുന്ദരമായ പാദങ്ങള്'; രോഗബാധിതനായ പിതാവിനെ വീട്ടിലെത്തിക്കാന് 1200 കിലോമീറ്റര് സൈക്കിള് ചവിട്ടിയ കൗമാരക്കാരിയെ പ്രശംസിച്ച് ഇവാന്‍ക ട്രംപ് - The Online News | Malayalam News Portal |latest Malayalam News\nHome Mangalam 'കരുതലും സ്‌നേഹവും നല്‍കുന്ന സുന്ദരമായ പാദങ്ങള്'; രോഗബാധിതനായ പിതാവിനെ വീട്ടിലെത്തിക്കാന് 1200 കിലോമീറ്റര് സൈക്കിള് ചവിട്ടിയ കൗമാരക്കാരിയെ പ്രശംസിച്ച് ഇവാന്‍ക ട്രംപ്\n'കരുതലും സ്‌നേഹവും നല്‍കുന്ന സുന്ദരമായ പാദങ്ങള്'; രോഗബാധിതനായ പിതാവിനെ വീട്ടിലെത്തിക്കാന് 1200 കിലോമീറ്റര് സൈക്കിള് ചവിട്ടിയ കൗമാരക്കാരിയെ പ്രശംസിച്ച് ഇവാന്‍ക ട്രംപ്\nAdmin 9:34 AM ,Mangalam\nന്യുഡല്‍ഹി: കൊവിഡ് ലോക്ഡൗണ് കാലത്ത് ഡല്‍ഹിയില് കുടുങ്ങിപ്പോയ രോഗിയായ പിതാവിനെ ബിഹാറിലെ വീട്ടിലെത്തിക്കാന് 1200 കിലോമീറ്റര് സൈക്കിള് ചവിട്ടിയ 15കാരിയെ അഭിനന്ദിച്ച് യു.എസ് പ്രസിഡന്റ് ഡോണള്‍ഡ് ട്രംപിന്റെ മകള് ഇവാന്‍ക ട്രംപ്. ‘സ്‌നേഹവും കരുതലും നല്‍കുന്ന സുനദ്‌രമായ പാദങ്ങള്’ എന്നാണ് ഇവാന്‍ക 15കാരി ജ്യോതികുമാരിയെ പ്രശംസിച്ച് ട്വീറ്റ് ചെയ്തത്. രോഗിയായ പിതാവിനെ സൈക്കിളിന്റെ പിന്നിലിരുത്തി ഏഴു ദിവസം കൊണ്ട് 1200 കിലോമീറ്ററോളം സഞ്ചരിച്ചാണ് 15 വയസ്സുള്ള ജ്യോതികുമാരി വീട്ടിലെത്തിച്ചത്. കരുതലൂം സ്‌നേഹവും നിറഞ്ഞ സുന്ദരമായ ആ പാദങ്ങള് ഇന്ത്യന് ജനതയുടെയും സൈക്കളിംഗ് ഫെഡറേഷന്റെയും മനോധര്‍മ്മമാണ് കാണിക്കുന്നതെന്നും അവര് പറഞ്ഞു. ഗുഡ്ഗാവില് ഇറിക്ഷ തൊഴിലാളിലായ പിതാവ് മോഹന് പാസ്വാനെ കാണാനാണ് േജ്യാതി കുമാരി മാര്‍ച്ചില് അദ്ദേഹത്തിന്റെ താമസ സ്ഥലത്തെത്തിയത്. അപകടത്തില് പരിക്കേറ്റ് ചികിത്സയിലായിരുന്നു അദ്ദേഹം. ലോക്ഡൗണ് വന്നതോടെ േജ്യാതികുമാരിക്ക് പിതാവിനൊപ്പം കഴിയേണ്ടി വന്നു. വീടൊഴിയാന് വീട്ടുടമ ആവശ്യപ്പെട്ടതോടെ പിതാവിനെയും സൈക്കളിലിരുത്തി ദര്‍ബംഗയിലെ വീട്ടിലേക്ക് മടങ്ങാന് അവള് തീരുമാനിക്കുകയായിരുന്നു. ട്രെയിന്, ബസ് സര്‍വീസുകള് നിര്‍ത്തിയതോടെ സൈക്കളിലില്ലാതെ പിതാവിനെ വീട്ടിലെത്തിക്കാന് കഴിയില്ലെന്ന് അവള് ഉറപ്പിച്ചു. ആദ്യം സൈക്കിള് വാങ്ങുന്നതിനുള്ള പണം കടമായി വാങ്ങി. വലിയ ഭാരം വഹിച്ച് സൈക്കിള് ചവിടുന്നതില് നിന്നും പിതാവ് മകളെ വിലക്കിയെങ്കിലും അവള് വകവച്ചില്ല. ചില ദിവസങ്ങളില് 30-40 കിലോമീറ്ററുകള് സൈക്കിള് ചവിട്ടിയിരുന്നുവെന്ന് അവള് പറയുന്നു. സൗജന്യമായി ഭക്ഷണം കിട്ടുന്ന സ്ഥലങ്ങളില് നിന്നുമാത്രം ഭക്ഷണം കഴിച്ചായിരുന്നു യാത്രം. അവളുടെ പരിശ്രമം കണ്ട ഒരു ലോറി ഡ്രൈവര് സഹായവുമായി എത്തി. ജ്യോതി കുമാരിയുടെ വാര്‍ത്ത അറിഞ്ഞ ഇന്ത്യന് സൈക്കിളിംഗ് ഫെഡറേഷന് അടുത്ത മാസം അവളെ കൂടിക്കാഴ്ചയ്ക്ക് ക്ഷണിച്ചിരിക്കുകയാണ്. Ads by Google\nBy Admin at 9:34 AM\nArchive May (1354) April (1489) March (2124) February (2747) January (2682) December (2450) November (2401) October (2317) September (2175) August (2173) July (2303) June (1710) May (375) February (1696) January (1533) December (204)\nAsianetnews (6139) kairalinewsonline (5585) Mangalam (6090) Mathrubhumi (5809) Pravasishabdam (751) Reporterlive (1809)


അനോണി ആന്റണി: വിമര്‍ശനം\nഉച്ചക്കട രായണ്ണന് ഇത്രേം വല്യ ദാദയായത് എങ്ങനാ?\nനീ കുങ്ങ്ഫൂ ഫിറോസ് എന്ന് കേട്ടിട്ടുണ്ടോ?\nതള്ളേ, ഒണ്ടോന്ന്! തിരുവന്തോരത്തിനെ വിറപ്പിക്കുന്ന അധോലോകക്കാരനല്ലീ.\nരായണ്ണന് ഫിറോസിനെക്കേറിയങ്ങ് ഇടിച്ച്.\nലയാളെ ഇടിച്ച് ഒതുക്കിയാ പിന്നെ ദാദയാവാതിരിക്കുവോ.\nഇടിച്ചെന്നേ പറഞ്ഞൊള്ള് ഒതുക്കിയെന്ന് പറഞ്ഞില്ലെടേ. രായണ്ണന് ആളുമാറി ഇടിച്ചതാന്നും പറയണൊണ്ട്. എന്തരോന്തോ, ആദ്യത്തെ അടി രായണ്ണന് അടിച്ചതും ഫിറോസ് ലയാളെ കൊരോളയ്ക്ക് പിടിച്ചെടുത്ത് ചെവള വലിച്ചു കീറി കക്കൂസിന്റെ സെപ്റ്റിക് ടാങ്കിനകത്തിട്ട് സ്ലാബ് പിടിച്ചിട്ട് മൂടി.\nഎന്നിട്ടെന്തര്, ആശൂത്രീന്നു ഡിസ്ച്ചാര്‍ജ്ജ് ആയപ്പഴയ്ക്ക് രായണ്ണന് വല്യ ദാദയായി. സാതാരണക്കാരനാണോ, കുങ്ങ്ഫൂ ഫിറോസിനെ കേറി അടിച്ച വല്യ ധൈര്യവാനല്ലീ. പിന്നങ്ങോട്ട് വെലസാ, വല്യ ആളായിട്ട്.\nPosted by അനോണി ആന്റണി at 1:09 AM\npodo ponnu mone dinesha\nഹഹഹ മനസ്സിലായി :)\nവിമര്‍ശനം എന്ന തലക്കെട്ട് ഒന്നുകൂടി മുറുക്കിക്കെട്ടി വായിച്ചപ്പോള് സംഭവത്തിന്റെ അവതാരപൊരുള് പിടികിട്ടി.\nആദ്യത്തെ അടിക്കുമ്പോള് നേതാവിനിട്ട് തന്നെ ലെവെലില് തന്നെയടിക്കണം. തിരക്കില് വളഞ്ഞിട്ട് പിടിക്കുമ്പോള് പിടിക്കുന്നവനേക്കാള് പിടിക്കപ്പെടുന്നവന്റെ പോര്‍ട്ട്ഫോളിയോ ആയിരിക്കും കൂടുതല് പബ്ലിസിറ്റ് ഉണ്ടാക്കുക. അത് തിരിച്ചറിയുകയേ വേണ്ടൂ ഏതു രായണ്ണനും വിമര്‍ശകനാകാം.\nവൊരു തിരുത്തൊണ്ട് : കൊരവളയ്ക്ക് പിടിച്ചെടുത്ത് ചെവള വലിച്ചുകീറിയല്ല ചെവളേ കുത്തിക്കീറി (ചൂണ്ടുവിരല് കവിളില് കുത്തിക്കറക്കുന്ന ഷോട്ട് ആയിരിക്കും ഇവിടെ അനൂയോജ്യം) എന്നാണ് വേണ്ടത്.\nഓഫ് : ഇതെ വായിച്ചപ്പോള് പെട്ടന്ന് മനസില് ഓര്‍മ്മ വന്നത് വയറന് സെല്‍വന് എന്ന ഗുണ്ടയെ ആണ്. പട്ടം കല്‍പനയുടെ മുന്നിലിട്ട് കുത്തിക്കൊന്നു പാവത്തിനെ (ഏതുഗുണ്ടയും മരിച്ചുകഴിഞ്ഞാല് പിന്നെ വെറും പാവമാണ്). വയറു കുത്തിക്കീറി പണ്ടം എടുത്താണ് ആ ജീവന് പണയം വച്ചത്.\nഹ ഹ! :)\nഹഹഹ... ഒതുക്കാണേല് ഇങ്ങനെ ഒതുക്കണം :)\nഎനിച്ചും ദാദായാവണം ..ആരെ തല്ലണമണ്ണാ...രണ്ടുകിട്ടിയാലും നോ പ്രോബ്ലം...


തിരിച്ചുവരവുകള് ആഘോഷിക്കപ്പെടുമ്പോള് - Sathyadeepam\n|^| Home -> Pangthi -> കാലവും കണ്ണാടിയും -> തിരിച്ചുവരവുകള് ആഘോഷിക്കപ്പെടുമ്പോള്\nസിജോ കണ്ണമ്പുഴ OM\nകത്തോലിക്കാ സഭയിലേക്ക് മതം മാറി വന്നവരുണ്ട്. മറ്റ് അകത്തോലിക്കാ സഭകളില്‍നിന്ന് കത്തോലിക്കാ മതത്തിലേക്ക് ചേരുന്നവരുണ്ട്. മുന്‍പ് കത്തോലിക്കാ സഭയില് അംഗങ്ങളായിരിക്കുകയും പിന്നീട് മറ്റ് വിശ്വാസങ്ങളിലേക്കോ ഇതര സഭകളിലേക്കോ പെന്തക്കോസ്ത് സഭാവിഭാഗങ്ങളിലേക്കോ പോയതിനുശേഷം കത്തോലിക്കാ വിശ്വാസം പുനരാശ്ലേഷിക്കുന്നവരുമുണ്ട്. ഇതിനുള്ള സ്വാതന്ത്ര്യം രാജ്യവും, സാധ്യത സഭയും നല്‍കുന്നുണ്ട്. സമീപകാലത്തുണ്ടായ ഇത്തരത്തിലുള്ള ചില സംഭവങ്ങള് അല്പം കൂടി ശ്രദ്ധയോടെ ഇത്തരം സാഹചര്യങ്ങളെ കൈകാര്യം ചെയ്യേണ്ടതിന്‍റെ ആവശ്യകത നമ്മെ ബോധ്യപ്പെടുത്തുന്നുണ്ട്.\nകത്തോലിക്കാ വിശ്വാസത്തിലേക്ക് ചേര്‍ക്കപ്പെടുന്ന ഇവരുടെ സാക്ഷ്യജീവിതം പലര്‍ക്കും ഒരു പ്രചോദനമാകും എന്നതില് തര്‍ക്കമില്ല. അവരുടെ അതിനുവേണ്ടിയുള്ള കാത്തിരിപ്പും, അതുവഴി സഹിച്ച നഷ്ടങ്ങളും ചെറുതായിരിക്കാന് ഇടയില്ല. കത്തോലിക്കാ സഭയിലേക്കുള്ള അവരുടെ കടന്നുവരവ് തീര്‍ച്ചയായും വിലമതിക്കേണ്ടതും പ്രശംസിക്കപ്പെടേണ്ടതുമാണ്. എങ്കിലും മറ്റു ചില വശങ്ങളും കൂടി നാം പരിഗണിക്കേണ്ടിയിരിക്കുന്നു.\nചില ധ്യാനകേന്ദ്രങ്ങളും ആത്മീയചാനലുകളും ധ്യാനഗുരുക്കന്മാരും ഓണ്‍ലൈന് പോര്‍ട്ടലുകളും മറ്റ് സഭകളില് നിന്നോ, മതങ്ങളില് നിന്നോ ക്രിസ്തുമതത്തിലേക്ക് വന്നവരെയും/തിരിച്ചുവന്നവരെയും കൂടുതല് പ്രൊജക്റ്റ് ചെയ്തത് കാണിക്കാറുണ്ട്. ചിലര് സ്വന്തമായി ധ്യാനങ്ങളും പ്രഭാഷണങ്ങളും നടത്തുന്നു. ചിലര് ഓണ്‍ലൈന് യുദ്ധങ്ങളില് ഏര്‍പ്പെടുന്നു. ചിലര് കത്തോലിക്കാ സഭയുടെ സംരക്ഷകരായും സംവാദക്കാരുമായുമൊക്കെ അവരോധിക്കപ്പെടുന്നു, അല്ലെങ്കില് സ്വയം പ്രഖ്യാപിക്കുന്നു. അവരില് ചിലരാണ് ഇപ്പോള് സഭാ വിഷയങ്ങളില് അല്മായര്‍ക്ക് നിര്‍ദ്ദേശങ്ങള് നല്‍കുന്നത്. ഭൂമി ഇടപാട്, ‘ലവ് ജിഹാദ്’, മീശ, ആരാധനാക്രമ ഏകീകരണം, പൗരത്വനിയമഭേദഗതി തുടങ്ങിയ സകലമാന വിഷയങ്ങള്‍ക്കും അവര് നല്‍കുന്ന വിശദീകരണങ്ങള് നിരീക്ഷിക്കപ്പെടേണ്ടതാണ്.\nകത്തോലിക്കാ സഭയിലേക്കുള്ള അവരുടെ മടക്കം പലപ്പോഴും വലിയ ആഘോഷമാക്കപ്പെടുന്നുണ്ടെങ്കിലും അവരുടെ ശൈലികളിലോ പ്രവര്‍ത്തനങ്ങളിലോ ഒരു കത്തോലിക്കാ ചൈതന്യം ദൃശ്യമാകുന്നില്ല എന്ന് മാത്രമല്ല, അവരുടെ പഴയ പെന്തകോസ്ത്/ അകത്തോലിക്കാ രീതികള് തടസ്സങ്ങളില്ലാതെ തുടരുന്നുമുണ്ട്. അവര്‍ക്ക് കത്തോലിക്കാ സഭ ഒരു ഇടത്താവളം മാത്രമാണോ എന്നും ഇവിടെ നിന്ന് മറുകണ്ടം ചാടിയാല് കൂടുതല് ലാഭമുണ്ടാകും എന്ന അവസ്ഥയില് അതുണ്ടാകില്ല എന്നും ആര്‍ക്ക് ഉറപ്പ് പറയാന് സാധിക്കും? ‘കൂടെയുള്ളവരും തിരികെ വരും’ എന്ന ‘ഓഫര്’ കണ്ണിന് ആനന്ദമാണ്, കാതുകള്‍ക്ക് ഇമ്പവും. പക്ഷേ അതിന് അര്‍ത്ഥം കൂടെയുള്ളവര്‍ക്ക് സ്വന്തമായ നിലപാടുകളോ ചിന്താശേഷിയോ യുക്തിവിചാരമോ ഇല്ലെന്നാണോ? അങ്ങനെയെങ്കില് സൂക്ഷിക്കണം, കാരണം ഇനി അദ്ദേഹം മറുകണ്ടം ചാടുമ്പോള് അവരും കൂടെപോകില്ലേ?\nമറ്റു മതങ്ങളില് നിന്ന് മടങ്ങി വന്നവര്‍ക്ക് കിട്ടുന്ന സ്വീകാര്യതയും അവര്‍ക്ക് ലഭിക്കുന്ന പബ്ലിസിറ്റിയും ശ്രദ്ധിക്കപ്പെടേണ്ടതാണ്. പതിറ്റാണ്ടുകളായി സഭയോട് ചേര്‍ന്ന് വിശ്വാസ ജീവിതം നയിക്കുകയും എല്ലാ കുറവുകളും സഹിച്ച് വചനം പ്രഘോഷിക്കുകയും ചെയ്യുന്ന നമ്മുടെ കത്തോലിക്കരായ അല്മായര്‍ക്ക് ലഭിക്കുന്ന നാമമാത്രമായ പ്രാതിനിധ്യവും അവര്‍ക്ക് നല്‍കുന്ന നിസ്സാരമായ പരിഗണനയും കാണുമ്പോള് തിരികെയെത്തുന്നവര് കത്തോലിക്കാ സഭയുടെ ചെലവില് കൂടുതല് പ്രശസ്തരാവുകയല്ലേ ഉണ്ടായത് എന്ന് സംശയിച്ചു പോകുന്നു. തിരികെയെത്തുന്നവര് പുകഴ്ത്തപ്പെടുമ്പോള്, പ്രലോഭനങ്ങള് അതിജീവിച്ച് ഇന്ന് വരെ സഭ വിട്ട് പോകാതിരുന്ന, അതിനുവേണ്ടി നഷ്ടം സഹിക്കേണ്ടി വന്നവര്‍ക്ക് തോന്നുന്ന വികാരം എന്തായിരിക്കും?\nക്രിസ്തുമതം സ്വീകരിച്ച ചിലര് സ്വസ്ഥമായ സമൂഹ സമ്പര്‍ക്ക മാധ്യമങ്ങളിലിരുന്ന് നടത്തുന്ന സഭാപ്രതിരോധം ഒരു വിധത്തിലും ക്രിസ്തീയമല്ല. അവര് ഉപയോഗിക്കുന്ന ഗര്‍വ്വിന്‍റെയും, അഹങ്കാരത്തിന്‍റെയും വെല്ലുവിളിയുടെയും ശബ്ദം സഭയെ കൂടുതല് കളങ്കപ്പെടുത്തുകയേയുള്ളൂ. അര്‍ദ്ധസത്യങ്ങളും സാധ്യതകളും കൂട്ടിയിണക്കി അവര് പടച്ചുവിടുന്ന വാര്‍ത്തകള് കുരുക്ഷേത്ര യുദ്ധക്കളത്തില് ഇന്നും അശ്വത്ഥാത്മാവിനെ കൊന്നുകൊണ്ടിരിക്കുന്നു.\nമറ്റ് മതങ്ങളില് നിന്നും വിശ്വാസങ്ങളില് നിന്നും വരുന്നവര് സത്യദൈവത്തെ അറിയുന്നതിലും ആ വിശാസം ആശ്ലേഷിക്കുന്നതിലും സന്തോഷം. പക്ഷേ അവരാ സാധ്യത ചൂഷണം ചെയ്യുന്നില്ല എന്ന് ഉറപ്പുവരുത്തേണ്ടിയിരിക്കുന്നു. ഇത്തരക്കാര്‍ക്ക് കുറച്ചു നാളുകള് വേണമെങ്കില് സ്വന്തമായി ധ്യാനത്തിനും മനനത്തിനും പഠനത്തിനും ഒക്കെയായി നല്കുക. പ്രഘോഷണങ്ങളിലേക്കും പ്രതിരോധത്തിലേക്കും കടക്കുന്നതിനു മുമ്പ് അവര് കാതലുള്ള വിശ്വാസമുള്ളവരാണെന്ന് കാലത്തിന്‍റെ ബലത്തില് തെളിയിക്കട്ടെ. അവരുടെ തിരിച്ചുവരവുകളില് സന്തോഷിക്കാം, അത് പക്ഷേ നമ്മുടെ മറ്റു മതസ്ഥരുമായുള്ള സാഹോദര്യത്തിനും സൗഹാര്‍ദ്ദത്തിനും മങ്ങലേല്‍പ്പിക്കരുത്. അവര് തിരിച്ചുവരുന്നത് പട്ടാളക്കാരില്ലാത്ത ഒരു രാജ്യത്തിലേക്ക് അല്ലെന്നും അവരില് നിന്ന് പ്രതീക്ഷിക്കുന്നത് യുദ്ധമല്ലെന്നും അവരെ ബോധ്യപ്പെടുത്തണം. അവരുടെ തിരിച്ചുവരവ് സഭയ്ക്ക് ഒരു നഷ്ടവും വരുത്തുന്നില്ല എന്നും ഉറപ്പാക്കേണ്ടതുണ്ട്.\nകത്തോലിക്കാ വിശ്വാസത്തിലേക്ക് കടന്നുവരുന്ന/തിരികെയെത്തുന്ന ഇവരുടെ ഭൂതകാലത്തേക്കാള്, ഭാവി കാര്യങ്ങള്‍ക്കാണ് ഊന്നല് നല്‍കേണ്ടത്. അവര് ആരായിരുന്നു എന്നതിനേക്കാളും എന്തായിത്തീരണം എന്നതാണ് സഭ താല്പര്യം കാണിക്കേണ്ട വിഷയം. പലപ്പോഴും ഈ ഭാവിപദ്ധതികള്, ഭൂതകാലത്തിന്‍റെ കുളിരില് സുഷുപ്തിയിലാകുകയും അവര് ക്രിസ്തുവിനെ സാക്ഷ്യപ്പെടുത്തുന്നതിനേക്കാള് അവരുടെ പഴയകാല ജീവിതത്തെക്കുറിച്ച് സംസാരിക്കേണ്ടിവരികയും ചെയ്യുന്നു. ‘ക്രിസ്തുവില് പുതിയ സൃഷ്ടികളായ അവര്’ തങ്ങളുടെ ഗതകാല സ്മരണകളെ അയവിറക്കി കഴിയേണ്ടി വരുന്നത് ആരോഗ്യകരമല്ല. പോസ്റ്റര് അടിച്ച്, കമാനം വച്ച്, താലപ്പൊലി കൊടുത്ത് സ്വീകരിച്ച പലരും ഇച്ഛാഭംഗം നേരിട്ട് അകത്തളങ്ങളില് അപസ്വരം തീര്‍ക്കുന്ന അവസ്ഥ ഉണ്ടാകരുത്. അവര് സഭക്കൊരു ഭാരമാകരുത്, സഭ അവര്‍ക്കും.


സംഘപരിവാര് ഭീഷണിക്ക് വഴങ്ങാനില്ല; രണ്ടാമൂഴം പേര് ‘മഹാഭാരതം’ തന്നെ സംവിധായകന് | Malayalam UK\nസംഘപരിവാര് ഭീഷണിക്ക് വഴങ്ങാനില്ല; രണ്ടാമൂഴം പേര് ‘മഹാഭാരതം’ തന്നെ സംവിധായകന്\nJune 04 17:03 2017 by News Desk 6\tPrint This Article\nഎംടിയുടെ ‘രണ്ടാമൂഴ’ത്തിന്റെ ചലച്ചിത്രാവിഷ്‌കാരത്തിന് ‘മഹാഭാരതം’ എന്ന് പേരിട്ടതിനെതിരേ ഉയര്‍ന്ന സംഘപരിവാര് ഭീഷണിക്ക് വഴങ്ങാനില്ലെന്ന് സംവിധായകന് വി.എ.ശ്രീകുമാര് മേനോന്. മലയാളമുള്‍പ്പെടെ അഞ്ച് ഭാഷകളില് 1000 കോടി ബജറ്റില് നിര്‍മ്മിക്കുന്ന ചിത്രത്തിന് മലയാളത്തില് എംടിയുടെ നോവലിന്റെ പേരായ ‘രണ്ടാമൂഴം’ എന്നുതന്നെയും ഇംഗ്ലീഷ്, ഹിന്ദി, തമിഴ്, തെലുങ്ക് ഭാഷകളില് ‘മഹാഭാരതം’ എന്നുമായിരുന്നു പ്രോജക്ട് പ്രഖ്യാപനവേളയില് പേരിട്ടിരുന്നത്. എന്നാല് ‘രണ്ടാമൂഴ’ത്തിന്റെ ചലച്ചിത്രാവിഷ്‌കാരത്തിന് ‘മഹാഭാരതം’ എന്ന് പേരിട്ടതിനെതിരേ സംഘപരിവാര് അനുകൂലികള് സോഷ്യല് മീഡിയയില് പ്രതിഷേധവുമായി എത്തിയിരുന്നു. എന്നാല് മലയാളം ഒഴികെയുള്ള ഭാഷകള്‍ക്കായി നിശ്ചയിച്ചിരിക്കുന്ന ‘മഹാഭാരതം’ എന്ന പേര് മാറ്റാനില്ലെന്ന് ശ്രീകുമാര് മേനോന് വ്യക്തമാക്കി. നിര്‍മ്മാതാവ് ബി.ആര്.ഷെട്ടിക്കൊപ്പം അബുദബിയില് നടത്തിയ വാര്‍ത്താസമ്മേളനത്തിലാണ് സംവിധായകന് ഇതുസംബന്ധിച്ച നിലപാട് വ്യക്തമാക്കിയത്. ‘മഹാഭാരതം’ എന്ന പേരിനെക്കുറിച്ച് ചില കോണുകളില്‍നിന്ന് പ്രതിഷേധം ഉയരുന്നല്ലോ എന്ന ചോദ്യത്തിനുള്ള ശ്രീകുമാറിന്റെ മറുപടി ഇങ്ങനെ..\nപേര് മാറ്റാന് ഉദ്ദേശിക്കുന്നില്ല. ആദ്യമായി ഞങ്ങള് പ്രോജക്ടിന്റെ പേരാണ് അനൗണ്‍സ് ചെയ്തത്. ‘രണ്ടാമൂഴം’ എന്നത് തമിഴിലും കന്നഡയിലും ഹിന്ദിയിലും ഇംഗ്ലീഷിലുമൊക്കെ പരിഭാഷപ്പെടുത്തുമ്പോള് പലതാവും. ഒരു സിനിമയ്ക്ക് പല ഭാഷകളില് പല പേര് പറ്റില്ല. രണ്ടാമൂഴം മഹാഭാരതം തന്നെയാണ്. ഭീമന്റെ കാഴ്ചപ്പാടിലൂടെയുള്ള മഹാഭാരതം. അതിനാല് സിനിമയ്ക്ക് ‘മഹാഭാരതം’ എന്ന് പേരിട്ടതില് ഞങ്ങള്‍ക്ക് ഒരു സംശയവുമില്ല. മലയാളികള്‍ക്ക് അറിയാം മഹാഭാരതത്തെ ആസ്പദമാക്കിയുള്ളതാണ് രണ്ടാമൂഴമെന്ന്.\n1000 കോടി എന്ന ഇന്ത്യന് സിനിമ ഇതുവരെ കണ്ടിട്ടില്ലാത്ത ബജറ്റില് സിനിമയൊരുക്കുമ്പോള് അതിന്റെ അന്‍പത് ശതമാനവും വിഎഫ്എക്‌സിനുവേണ്ടിയാണ് ചെലവഴിക്കുന്നതെന്നും എഫക്ട്‌സിന് അത്രയധികം പ്രാധാന്യമുണ്ടെന്നും സംവിധായകന് പറഞ്ഞു. മോഹന്‍ലാലിനെക്കൂടാതെ എട്ട് പ്രമുഖ താരങ്ങളെ വിവിധ വേഷങ്ങളിലേക്ക് പരിഗണിച്ചിട്ടുണ്ടെന്നും പക്ഷേ അതാരൊക്കെയെന്ന് ഇപ്പോള് പറയാനാവില്ലെന്നും മറുപടി. കൂടാതെ പ്രോജക്ട് സംബന്ധിച്ച കൗതുകകരമായ പല സംശയങ്ങള്‍ക്കും ശ്രീകുമാര് മേനോന് മറുപടി പറഞ്ഞു.\n“ഇംഗ്ലീഷ് പതിപ്പിനുവേണ്ടിയുള്ള പ്രാഥമികമായ പരിഭാഷ എംടിയാണ് ചെയ്തത്. പക്ഷേ ഇംഗ്ലീഷിലേക്ക് അഡാപ്റ്റ് ചെയ്യുന്നത് മറ്റൊരാളായിരിക്കും. ഒരു പ്രശസ്ത തിരക്കഥാകൃത്തായിരിക്കും അത്. അഞ്ച് പതിപ്പുകളില് മൂന്നെണ്ണമെങ്കിലും പരിഭാഷകളല്ലാത്ത ഒറിജിനല് മാസ്റ്റര് വെര്‍ഷനുകളായിരിക്കും. മലയാളവും ഹിന്ദിയും ഇംഗ്ലീഷും. ആകെ ആറ് മണിക്കൂര് ഉണ്ടാവും ചിത്രം. അത് രണ്ട് ഭാഗങ്ങളായി പുറത്തെത്തും. ആദ്യഭാഗം പുറത്തെത്തി 100 ദിവസത്തിനുള്ളില് രണ്ടാംഭാഗം റിലീസ് ചെയ്യും. ബാഹുബലിയിലെ ചില സാങ്കേതികവിദഗ്ധര് രണ്ടാമൂഴത്തിലുമുണ്ടാവാന് സാധ്യതയുണ്ട്. സാബു സിറിളിനെപ്പോലുള്ളവര്. അക്കാര്യത്തിലും അന്തിമതീരുമാനം എടുത്തിട്ടില്ല..”\nആയിരം കോടി രൂപ മുതല്‍മുടക്കില് ലാല് ചിത്രം ഒരുങ്ങുന്നു. യാഥാര്‍ത്ഥ്യമാകുന്നത് ‘രണ്ടാമൂഴം’ സിനിമയാക്കുക എന്ന സ്വപ്നം.\n1000 കോടിയുമായി പ്രമുഖ വ്യവസായി ബി.ആർ.ഷെട്ടി, ഭീമനായി മോഹൻലാൽ; ലോകസിനിമയിൽ തന്നെ ചരിത്രമാവാൻ മഹാഭാരതം ഒരുങ്ങുന്നു\nമഹാഭാരതവും ,കെ.പി ശശികലയുടെ ഭീഷണിയും; മോഹൻലാലിന് വി ടി ബൽറാം എംഎൽ എയുടെ ഉപദേശം\nആക്ഷൻ രംഗചിത്രീകരണം; നടൻ ടൊവിനോ തോമസിന് പൊള്ളലേറ്റു ( വീഡിയോ) 0\n25 കൊല്ലമായി സിനിമയിൽ വന്നിട്ട്. ഇതുവരെ സെറ്റിൽ ഒരു സ്ത്രീയോടും മോശമായി പെരുമാറിയിട്ടില്ല; അന്ന് സംഭവിച്ചത്, വിനായകൻ പറയുന്നു 0\nഅമലാ പോളിന്റെ പുതിയ ചിത്രം ആടൈ; വ്യത്യസ്തമായ വേഷപ്പകര്‍ച്ചയും രൂപവും ഭാവവും, ടീസര് കണ്ട് ഞെട്ടി ആരാധകര് 0\nലൂസിഫറി’ന്റെ രണ്ടാം ഭാഗം വരുന്നു, ‘എമ്പുരാന്’….! എന്താണ് ‘എമ്പുരാന്’ ? തിരക്കിട്ട തയാറെടുപ്പുകൾ; ലാലേട്ടന്റെ വീടാണ് ഇനി ഞങ്ങളുടെ ഓഫീസ്…. 0\nഷാങ്ഹായ് അന്താരാഷ്ട്ര ചലച്ചിത്ര മേളയില് സ്യൂട്ടു ധരിച്ച് മാസ്സ് ലുക്കിൽ താരമായി ഇന്ദ്രൻസ് 0\nബിക്കിനി സെല്‍ഫിയുമായി ആരാധകരെ ഞെട്ടിച്ചു കിസ്മത്ത് നായിക ശ്രുതി മേനോൻ 0\nഫോണിലൂടെ അശ്ലീലചുവയോടെ സംസാരിച്ചു; നടന് വിനായകനെതിരേ കേസെടുത്തു, റെക്കോഡ് ചെയ്ത തെളിവുകൾ തന്റെ കൈയിലുണ്ടെന്ന് യുവതി 0\nആ നാടൻ പെൺകുട്ടിയിൽ നിന്നും തകർപ്പൻ മേക്കോവറിലേക്ക്; അപര്‍ണ ബാലമുരളിയുടെ ഫോട്ടോഷൂട്ട് വീഡിയോ 0\nതെളിവുകൾ കണ്ടെത്താനായില്ല, മീടൂ ആരോപണം; നാനാ പടേക്കര്‍ക്ക് മുംബൈ പൊലീസിന്റെ ക്ലീൻ ഷീറ്റ് 0\nനടി ശരണ്യ ശശിയുടെ ദയനീയമായ ജീവിതാവസ്ഥ, ബ്രെയിൻ ട്യൂമറിന്റെ ഏഴാമത്തെ സ്റ്റേജ്; ശരീരം തളർന്ന അവസ്ഥയിൽ, സഹായിക്കണം സഹപ്രവർത്തകരുടെ വീഡിയോ 0\nഞാനെന്റെ നിറവയര് കണ്ടാസ്വദിക്കുന്നു; അസ്വസ്ഥരാകുന്ന ട്രോളർമാർക്ക് ഇതാണ് മറുപടി, തെന്നിന്ത്യൻ താരം സമീറ റെഡ്ഡി 0\nപൃഥ്വിരാജിന്റെ ബ്രദേഴ്‌സ് ഡേയിൽ, കലാഭവൻ ഷാജോൺ സംവിധായകൻ; മഞ്ഞ ടി ഷര്‍ട്ട് ഇട്ടു ഫ്രീക്കനായി വിജയരാഘവനും, നാല് നായികമാര്‍ക്കും തുല്യ പ്രാധാന്യം സംവിധായകൻ പറയുന്നു 0


ചില സ്ത്രീകൾ ഒരു മസാജ് ഇല്ലാതെ അവരുടെ ജീവിതം ഭാവനയിൽ ചിന്തിക്കുന്നില്ല. ഗർഭാവസ്ഥയെക്കുറിച്ച് അവർ കണ്ടെത്തുമ്പോൾ ഗർഭിണികൾക്ക് മസാജ് സാധ്യമാണോ എന്ന് അവർ ചിന്തിക്കുന്നുണ്ട്. ഗർഭാവസ്ഥയിൽ മസാജ് ചെയ്യുമ്പോൾ ആ സന്ദർഭങ്ങളിൽ അത് ആവശ്യമാണ്.\nഗർഭഛിദ്രം (പ്രധാന എതിരാളി);\nപിന്നിൽ കഠിനമായ വേദന;\nഉയർന്ന താപനിലയുള്ള സാന്നിധ്യം;\nആന്തരിക അവയവങ്ങളുടെ ദീർഘകാല രോഗങ്ങളുടെ വർദ്ധനവ്;\nഗർഭാവസ്ഥയുടെ ആദ്യഘട്ടത്തിൽ മസാജുകൾ ചെയ്യാൻ ശുപാർശ ചെയ്തിട്ടില്ലെന്നതും ശ്രദ്ധിക്കേണ്ടതാണ്. കുട്ടിക്ക് ഉപദ്രവമാകരുതെന്ന ആദ്യ ത്രിമാസത്തിൽ, ലഘു സ്ട്രോക്കുകൾ രൂപത്തിൽ സ്വയം മസാജ് പ്രയോഗിക്കുന്നത് നല്ലതാണ്.\nമൂന്ന് മാസങ്ങൾ കഴിഞ്ഞു കഴിഞ്ഞപ്പോൾ മുകളിൽ വിവരിച്ച മരുന്നുകൾ ഒന്നുമില്ല, ഡോക്ടർ മസാജ് നിരോധിക്കാൻ സാധ്യതയില്ല. ഗർഭിണികൾക്ക് എങ്ങനെ മസ്സാജ് ചെയ്യണം, എങ്ങനെയാണ് മസ്സാജ് ചെയ്യേണ്ടത് എന്നറിയാൻ ഇവിടെ നിങ്ങൾ ശ്രദ്ധിക്കേണ്ടതുണ്ട്. വർഗ്ഗീയമായി നിങ്ങൾക്ക് ഇലക്ട്രിക് മസ്സേജെർസ്, വൈബ്രേറ്റിംഗ് ടെക്നിക്, ടാപ്പിങ് എന്നിവ ഉപയോഗിക്കാനാവില്ല. ഓരോ ദിവസവും 15-20 മിനിറ്റ് നേരം മസാജ് ചെയ്യുന്നത് നല്ലതാണ്, ശരീരത്തിന്റെ വിവിധ ഭാഗങ്ങളെ മസാജ് ചെയ്യുന്നത് (പലപ്പോഴും മറ്റു ദിവസങ്ങളിൽ ഒരു ഓപ്ഷനായി വേവിക്കുന്ന സ്ഥലങ്ങളിൽ ആവർത്തിക്കുക). പേശികൾ കഴിയുന്നത്ര വളരെയധികം ക്ഷയിക്കുകയും, അത്തരം (പിന്നിൽ, ഒരു വശത്ത്, വയറ്റിൽ, ഇരുന്നിൽ) തിരഞ്ഞെടുക്കാൻ പോസ് ആവശ്യമാണ്.\nഗർഭിണികളായ സ്ത്രീകൾക്ക് ഉഴിച്ചിൽ മസാജ് ചെയ്യുക\nഅടുത്തതായി, ഗർഭാവസ്ഥയിലെ സ്ത്രീകൾക്ക് ഏത് തരത്തിലുള്ള മസാജാണ് ഉള്ളതെന്നു നോക്കാം.\nഗർഭാവസ്ഥയിൽ മസാജ് ചെയ്യുക\nനട്ടെല്ല് സ്വയം massaged കഴിയില്ല, സാധാരണയായി പേശികൾ തിരുമ്മിച്ചു ചെയ്യുന്നു. ആദ്യം, സ്ക്രോൾ ചെയ്യുന്നത്, തുടർന്ന് തിരുമ്മിച്ച്, മുട്ടയിടുകയും ചെയ്യുന്നു. അതേ സമയം തന്നെ ഗർഭിണികളുടെ സംതൃപ്തിയും ക്ഷേമവും അവഗണിക്കേണ്ടത് ആവശ്യമാണ്. അസ്വസ്ഥതയോ വേദനയോ ഇല്ല. വലിയ ലോഡ് സ്ഥാനം - പ്രത്യേക ശ്രദ്ധ താഴ്ന്ന ബാക്ക് നൽകണം.\nഗർഭാവസ്ഥയിൽ കാൽക്കൽ മസാജ് ചെയ്യുക\nകാലുകൾക്ക് ധാരാളം പണി ലഭിക്കുന്നത് കാരണം മസ്സാജ് ഇത്തരത്തിലുള്ള ഉപയോഗമാണ്. മുഴകൾ, വീക്കം, വേദന എന്നിവയും ഉണ്ടാകും. ഫൂട്ട് മസാജ് രക്തചംക്രമണം മെച്ചപ്പെടുത്തുന്നു, മാത്രമല്ല അസുഖകരമായ ലക്ഷണങ്ങൾ ഒഴിവാക്കാൻ സഹായിക്കുന്നു. ഇത് സ്ട്രോക്കുകളുടെ രൂപത്തിൽ ആദ്യം അവതരിപ്പിക്കാറുണ്ട്. പിന്നീട് അത് തിരുമ്മി തിരുത്താൻ പോകുന്നു. ഒന്നിച്ചു കാലുകൾ ഭേദം, ആദ്യം, കാൽ മുതൽ ഹിപ് ലേക്കുള്ള മറ്റൊന്ന്, മറ്റൊരു.\nഗർഭകാലത്ത് മുലപ്പാൽ മസാജ് ചെയ്യുക\nഈ തരത്തിലുള്ള മസാജിന്റെ പ്രധാന ലക്ഷ്യം മുലയൂട്ടുന്നതിനുവേണ്ടി മുലയൂട്ടുന്നതാണ്. ശ്രദ്ധാപൂർവ്വം ശ്രദ്ധയോടെ ചെയ്യുക. മുലക്കയുടെ അടിവശം മുതൽ മുലക്കണ്ണിലേക്ക് ഒരു വൃത്താകൃതിയിലുള്ള ചലനത്തിലെ മസാജ് നടത്താം. ഗർഭകാലത്ത് മുലക്കണ്ണുകൾക്ക് മസാജ് ചെയ്യുന്നത് പ്രത്യേകിച്ച് മൃദുവായിരിക്കണം. മുത്തുച്ചിപ്പിൻറെ ഉത്തേജനം പോലെ, ഗര്ഭപാത്രം ചുരുങ്ങൽ സംഭവിക്കുന്ന, ഗർഭം അലസൽ നയിക്കുന്ന പോലെ അവരെ ശക്തമായി കംപ്രസ്ചെയ്യാൻ ശുപാർശ ചെയ്തിട്ടില്ല.\nഗർഭകാലത്ത് മുഖത്തെ മസ്സാജ്\nഅത്തരമൊരു മസാജ് ഒരു മെഡിക്കൽ സപ്പോർട്ടിനേക്കാൾ കൂടുതൽ സൗന്ദര്യാത്മകമാണ്. ഇവിടെ സ്ക്രോൾ ചെയ്യലും ലൈറ്റ് ടാപ്പിംഗ് ചലനങ്ങളും ഉപയോഗിക്കുന്നു. പരമാവധി ആനുകൂല്യം കൊണ്ടുവരാനുള്ള പ്രക്രിയയ്ക്കായി, അതിന് ശേഷം ഒരു മാസ്ക് നിർമ്മിക്കാൻ ഉത്തമം.\nഗർഭാവസ്ഥയിൽ ഉദരരോഗമുള്ള മസാജ് ചെയ്യുന്നത് വളരെ ശ്രദ്ധയോടെയാണ് ചെയ്യുന്നത്. അതിന്റെ പ്രധാന ലക്ഷ്യം സ്ട്രെച്ച് മാർക്ക് രൂപം കുറയ്ക്കുക എന്നതാണ്. ഈ സാഹചര്യത്തിൽ, സൗന്ദര്യവർദ്ധകവസ്തുക്കളുടെയും എണ്ണകളുടെയും ഉപയോഗം ഉത്തമം. വയറിലുടനീളം വേദനിക്കുന്ന ചലനങ്ങളിലൂടെ (ഉദരഭാഗം ഒഴികെയുള്ളവ) ഈ പ്രക്രിയ നടക്കുന്നു. വേദനാജനകമായ ഒരു വികാരം ഉണ്ടാകരുത്.\nഗർഭകാലത്ത് ആന്റി സെല്ലോലിറ്റ് മസാജ്\nപലപ്പോഴും, "സാഹചര്യത്തിൽ" സ്ത്രീകൾക്ക് സെല്ലുലൈറ്റ് ഉണ്ടാകാം. ഇതിന് കാരണമായ മാറ്റം ഹോർമോൺ പശ്ചാത്തലവും ശാരീരിക പ്രവർത്തനങ്ങളിൽ കുറവുമാണ്. രക്തക്കുഴലിലുള്ള വേദനയും സ്വാധീനവും കാരണം മിക്ക രീതിയിലുള്ള സെലിലൈറ്റ് മസാജുകളും ഗർഭാവസ്ഥയിൽ കണ്ട്രോൾ ചെയ്തിട്ടുണ്ട്. ഒരുതരം സെല്ലുലൈറ്റ് ഒരു തരത്തിലുള്ള മസ്സാജ് കഴിയും ഗർഭധാരണം, നിരോധിത ജീവിവർഗങ്ങളെ പരാമർശിക്കുന്നു.\nഗർഭകാലത്തെ പെയിന്റൽ മസാജ്\nമസാജിലെ ഏറ്റവും ഉപയോഗപ്രദമായ തരത്തിലുള്ള ഒന്നാണ് ഇത്. കാരണം പ്രസവത്തിന് പ്രയാസമുണ്ടാക്കുന്നതിനുള്ള വളരെ ഫലപ്രദമായ മാർഗ്ഗമാണ് ഇത്. ഷവറിനു ശേഷം വൈകുന്നേരം നടത്തും. ഗർഭിണിയായി 8-9 മാസത്തേക്ക് ഇത് ചെയ്യണം.\nഒരു സ്ത്രീ തിരഞ്ഞെടുക്കുന്ന ഏതുതരം മസാജ്, ആദ്യം നിങ്ങളുടെ ഡോക്ടറുമായി ബന്ധപ്പെടുക. യാതൊരു തകരാറുകളും ഇല്ലെങ്കിൽ, അത് ഭാവിയിലെ അമ്മ മാത്രമല്ല, കുഞ്ഞിനും മാത്രമല്ല പ്രയോജനം ചെയ്യും.\nടോക്സിയമ ഒഴിവാക്കാൻ എങ്ങനെ കഴിയും?\nഗർഭകാലത്ത് മൂക്കിൽ തുള്ളി\nഗർഭകാലത്ത് ട്രഷ് ഗർഭപാത്രം - 1 ട്രിമെസ്റ്റർ\nഗർഭകാലത്തെ കാൽ കഴുകുന്നത്\nഗര്ഭപിണ്ഡത്തിന്റെ തലയുടെ ബീജകണല് വലുപ്പം - പട്ടിക\nരണ്ടാമത്തെ ഗർഭവും പ്രസവവും - സവിശേഷതകൾ\nവീട്ടിൽ ഗർഭം പരിശോധന\nഗർഭകാലത്ത് ഒരു തണുത്ത തുള്ളി\nഗർഭിണിയായ 36-ാം ആഴ്ച - പ്രസവിക്കുന്നതിനുള്ള മുൻകൂർ\nകാരറ്റ് കൂടെ patties\nഈ താരങ്ങൾ ഒരേ ഹെയർഡൊ ഉപയോഗിച്ച് അവരുടെ ജീവിതം മുഴുവൻ ചെലവഴിക്കുന്നു!\nഅസര്ഗയുടെ കണ്ണ് തുള്ളികള്\nമുഖക്കുരു തുറക്കാൻ കഴിയാത്തത് എന്തുകൊണ്ടാണ്?\n2016 ബിരുദത്തിനുള്ള സായാഹ്ന വസ്ത്രങ്ങൾ\nസ്വന്തം കൈകൊണ്ട് ചുപ്പാ-ചാപ്പുകളിൽ നിന്ന് പൂച്ചെണ്ട്\nകിംഗ് ചാൾസ് സ്പാനിൾ\nശരീരഭാരം കുറയ്ക്കാൻ കാർബോഹൈഡ്രേറ്റ് വിൻഡോ\nചായ കുടിക്കൽ - മികച്ച കൊഴുപ്പ്-ദഹിപ്പിക്കുന്ന ചായ\nമണ്ട സന്ധികൾ എങ്ങനെ പൊതിയുക?\nമുടി പുനരുദ്ധാരണ ഉൽപ്പന്നങ്ങൾ\nഒരു കുട്ടിയുടെ കണ്ണിൽ ചുവന്ന വൃത്തങ്ങൾ\nഇടത് അണ്ഡാശയത്തിൽ മഞ്ഞ ശരീരം\nകുഷ്യൻ റിബണുകളുള്ള എംബ്രോയിഡറി\nശിരോവസ്ത്രം ഉള്ള വിഭവങ്ങൾ\nക്യാബേജ് - രോഗങ്ങൾ, കീടങ്ങളെ നിയന്ത്രണം


അഫ്ഗാനില് ചാവേര് ആക്രമണം; നൂറിലേറെ പേര് കൊല്ലപ്പെട്ടതായി റിപ്പോര്‍ട്ട് | Southlive\nഅഫ്ഗാനില് ചാവേര് ആക്രമണം; നൂറിലേറെ പേര് കൊല്ലപ്പെട്ടതായി റിപ്പോര്‍ട്ട്\nFriday, 8th October 2021, 8:39 pm\nഅഫ്ഗാനിസ്ഥാനിലെ പള്ളിയിലുണ്ടായ ചാവേര് ആക്രമണത്തില് നൂറിലേറെ പേര് കൊല്ലപ്പെട്ടതായി റിപ്പോര്‍ട്ട്. നിരവധി പേര്‍ക്ക് പരിക്കേറ്റതായും വിവരമുണ്ട്. അമേരിക്കന് സേന അഫ്ഗാന് വിട്ടശേഷം നടക്കുന്ന ഏറ്റവും മാരകമായ ചാവേര് സ്‌ഫോടനമാണിത്.\nകുന്ദൂസ് പ്രവിശ്യയിലെ ഷിയാ പള്ളിയിലാണ് ചാവേര് സ്‌ഫോടനമുണ്ടായത്. ചാവേര് ബോംബാക്രമണ സമയത്ത് വെള്ളിയാഴ്ച പ്രാര്‍ത്ഥനകള്‍ക്കായി മുന്നൂറിലധികം പേര് പള്ളിയിലുണ്ടായിരുന്നെന്നാണ് വിവരം. ആക്രമണത്തിന്റെ ഉത്തരവാദിത്തം ആരും ഏറ്റെടുത്തിട്ടില്ല.\nഅതേസമയം, സ്ഫോടനത്തിന് പിന്നില് ഐഎസ് ഭീകരരാണെന്നാണ് താലിബാന്റെ ആരോപണം. ഷിയ ആരാധാനാലയങ്ങളെ സ്ഥിരമായി ആക്രമിക്കുന്ന ഭീകര സംഘമാണ് ഐഎസ്. കഴിഞ്ഞ ഞായറാഴ്ച കാബൂളിലെ മുസ്ലിം പള്ളിയിലുണ്ടായ സ്ഫോടനത്തില് 12 പേര് കൊല്ലപ്പെ ടുകയും 32 പേര്‍ക്ക് ഗുരുതരമായി പരിക്കേല്‍ക്കുകയും ചെയ്തിരുന്നു.


'ശ്രീനിവാസന്റെ പ്രസംഗം കേട്ട് കാന്‍സറിന് ചികിത്സക്കാതെ സാധാരണക്കാര്, നടന് ആധുനിക ചികിത്സ,' ഡോക്ടറുടെ കുറിപ്പ് വൈറലാകുന്നു..!! - Skylark Pictures\nഹൃദയസംബന്ധമായ അസുഖങ്ങളെ തുടര്‍ന്ന് ചികിത്സയിലായിരുന്ന നടന് ആശുപത്രി വിട്ടുവെന്ന വാര്‍ത്തയ്ക്ക് പിന്നാലെ, അദ്ദേഹത്തിന്റെ മോഡേണ് മെഡിസിനെക്കുറിച്ചുള്ള പ്രചരണങ്ങളെ ഒര്‍മിപ്പിച്ച് ഡോക്ടര് മനോജ് വെള്ളനാട്. ഒരിക്കൽ ഒരു സാധാരണ സർക്കാർ ഉദ്യോഗസ്ഥന് കുടലിൽ കാൻസറുണ്ടെന്ന് കണ്ടെത്തി. ആദ്യം കണ്ട ഡോക്ടർ അയാളെ വിദഗ്ദ ചികിത്സയ്ക്കായി റെഫർ ചെയ്തു. രോഗം കണ്ടെത്തിയതിന്റെ വിഷമത്തോടെ അങ്ങനെ ഇരിക്കുമ്പോഴാണ് ടിവിയിൽ നടൻ ശ്രീനിവാസന്റെ പ്രസംഗം അയാൾ കേൾക്കുന്നത്. കാൻസറിന് ചികിത്സയേയില്ലാന്നും അതു വന്നാൽ പിന്നെ മരണം മാത്രമേയുള്ളു മുന്നിലുള്ള ഏക വഴിയെന്നും ഇത്രയും പ്രസിദ്ധനായ ഒരാൾ പറഞ്ഞാൽ സത്യമാവാതിരിക്കില്ലല്ലോ. രോഗി ചികിത്സ അവിടെ നിർത്തി. കുറച്ചു ആഴ്ചകൾക്കു ശേഷം കുടൽ സ്തംഭനം വന്ന് അത്യാഹിതവിഭാഗത്തിലേക്ക് അയാളെ കൊണ്ടു വരുമ്പോൾ stage 1 ആയിരുന്ന കാൻസർ stage3ആയി കഴിഞ്ഞിരുന്നു.\nശ്രീനിവാസന്റെ ആ പ്രസംഗം കേട്ട, വായ്ക്കുള്ളിൽ കാൻസർ കണ്ടെത്തിയ മറ്റൊരാൾ ആത്മഹത്യയ്ക്ക് ശ്രമിച്ചു. അയാളുടെ ഭാര്യ തക്ക സമയത്തിനത് കണ്ടതിനാൽ മാത്രം അയാൾ രക്ഷപെട്ടു.5വർഷങ്ങൾക്കിപ്പുറം ഇന്നുമയാൾ സന്തോഷത്തോടെ ജീവിക്കുന്നു, കാൻസറിന്റെ ചികിത്സ കൃത്യമായി ചെയ്തതുകൊണ്ടു മാത്രം (ഇക്കാര്യം മുമ്പൊരിക്കലും എഴുതിയിരുന്നു.) കാൻസർ ചികിത്സയെ മാത്രമല്ല, മോഡേൺ മെഡിസിനിലെ സകല ചികിത്സയെയും എതിർത്തിരുന്ന, സകല മരുന്നുകളും കടലിലെറിയണമെന്ന് നിരന്തരം പ്രസംഗിച്ചു നടന്നയാളാണ് ശ്രീനിവാസൻ. നല്ല സിനിമാക്കാരാനെന്ന ക്രെഡിബിലിറ്റിയുടെയും പ്രശസ്തിയുടെയും പുറത്ത് എന്തു വിടുവായത്തവും പറയാമെന്നതിന്റെ ഉത്തമ ഉദാഹരണങ്ങളായിരുന്നു അവ. പക്ഷെ ഇതൊക്കെ പറയുന്ന അദ്ദേഹം അസുഖം വരുമ്പോൾ ഏറ്റവും മുന്തിയ സൗകര്യങ്ങളുള്ള മോഡേൺ മെഡിസിൻ ആശുപത്രിയിൽ തന്നെ ചികിത്സ തേടുകയും ചെയ്യും. ഞാനതിനെ ഇരട്ടത്താപ്പെന്നൊന്നും വിളിക്കില്ല.\nജീവനിൽ കൊതിയുള്ള ഏതൊരാളും അതേ ചെയ്യു. അതേ ചെയ്യാവൂ. അതാണ് ശരിയും. പക്ഷെ, അയാളുടെ പ്രസംഗങ്ങൾ വിശ്വസിച്ച പാവങ്ങൾ ഇതൊന്നും അറിയുന്നില്ലാന്ന് മാത്രം. മറ്റൊരിക്കൽ അവയവങ്ങൾ മാറ്റി വയ്ക്കുന്നത് കാശിനുവേണ്ടിയാണെന്നും, അങ്ങനെ മാറ്റി വച്ചവരാരും ഇപ്പോൾ ജീവിച്ചിരിപ്പില്ലെന്നും അദ്ദേഹം പ്രസംഗിച്ചു. അതുകേട്ട് വർഷങ്ങൾക്ക് മുമ്പ് ഹൃദയം മാറ്റിവയ്ക്കപ്പെട്ട ഒരു രോഗി തന്നെ അദ്ദേഹത്തിന് കത്തെഴുതി. തന്നെപ്പോലെയുള്ള നൂറുകണക്കിനാളുകൾ ഇപ്പോഴും ജീവിച്ചിരിപ്പുണ്ടെന്നും അദ്ദേഹം അതിലെഴുതി. മുകളിൽ ആദ്യം പറഞ്ഞ പോലെ നമ്മളറിയാത്ത, ആരാരും അറിയാത്ത എത്രയെത്ര പേർ ശ്രീനിവാസൻമാരുടെ വിടുവായത്തങ്ങളിൽ പെട്ടുപോയിട്ടുണ്ടാകും. ആർക്കറിയാം..! മോഡേൺ മെഡിസിനെ ആർക്കും വിമർശിക്കാം. സിനിമാക്കാർക്കോ രാഷ്ട്രീയക്കാർക്കോ സാഹിത്യകാർക്കോ കർഷകർക്കോ ആർക്കു വേണേലും അതു ചെയ്യാം. പക്ഷെ, അത് വസ്തുതാ പരമായിരിക്കണം, തെളിവുകളുടെ അടിസ്ഥാനത്തിലായിരിക്കണം, അറിവില്ലാത്തവരെ തെറ്റിദ്ധരിപ്പിക്കാനോ പാനിക്കാക്കാനോ ചികിത്സ തേടാത്തവിധം നിസഹായരാക്കാൻ ഉദ്ദേശിച്ചും ആവരുത്.\nചുരുക്കിപ്പറഞ്ഞാൽ ആ വിമർശനം ഭാവനാ സൃഷ്ടി ആവരുത്. അവിടെയാണ് ശ്രീനിവാസൻ വിമർശിക്കുന്നപ്പെടുന്നത്. ഏതായാലും അദ്ദേഹത്തിന്റെ വാക്കുകേട്ട് മോഡേൺ മെഡിസിൻ മരുന്നുകൾ കടലിലെറിയാത്തതിനാൽ ഇപ്രാവശ്യവും രോഗം മൂർച്ഛിച്ചപ്പോൾ നല്ല ചികിത്സ തന്നെ അദ്ദേഹത്തിന് ലഭിച്ചു. സുഖം പ്രാപിച്ച അദ്ദേഹം ഇന്ന് ആശുപത്രിയും വിട്ടു. തീർച്ചയായും സന്തോഷകരമായ വാർത്ത. അദ്ദേഹത്തിന് ദീർഘായുസുണ്ടാവട്ടെ. വേഗം സിനിമയിൽ സജീവമായി നമ്മളെയൊക്കെ രസിപ്പിക്കട്ടെ എന്നും ആശംസിക്കുന്നു. മനോജ് വെള്ളനാട്


ലോകത്തിലെ ഏറ്റവും മാലിന്യമായ 10 രാജ്യങ്ങൾ ഏത് എല്ലാം ആണ് എന്ന് നോക്കാം\nHomeEnvironmentalലോകത്തിലെ ഏറ്റവും മാലിന്യമായ 10 രാജ്യങ്ങൾ ഏത് എല്ലാം ആണ് എന്ന് നോക്കാം\nവേൾഡ് പോപുലേഷൻ റിവ്യൂ ഈ അടുത്തു ലോകത്തിലെ ഏറ്റവും മാലിന്യമായ രാജ്യങ്ങളുടെ പട്ടിക്ക പുറത്തു വിട്ടിരുന്നു. 92 രാജ്യങ്ങളെ ആണ് ഈ പഠനത്തിനായി പരിഗണിച്ചത്. PM2.5 കണിക്കകളുടെ അളവ്വ് വെച്ചാണ് ഈ പട്ടിക്ക തയ്യാറാക്കിയത്.\nഈ പട്ടികയിൽ ആദ്യം ഇടം പിടിച്ചത് നമ്മുടെ അയൽവാസിയായ ബംഗ്ലാദേശ് ആണ്. ബംഗ്ലാദേശിൽ PM2.5 കണിക്കയുടെ അളവ് 83.30 ആണ്, അതായത് ലോകത്തിലെ ഏറ്റവും മാലിന്യമായ വായു ശ്വാസിക്കുന്ന ജനത ഇത് ആണ് എന്ന് അർദ്ധം. ലോകത്തിന്റെ ചവറുക്കുഴി ആയി ബംഗ്ലാദേശ് എന്ന് വാർത്ത പല ഇടങ്ങളിൽ ആയി നിന്ന് ഉയർന്ന് കേൾകുന്നുണ്ട്. ചൈനയുടെ റീസൈക്ലിങ് പോളിസിക്ക് പിന്നാലെ ലോക രാജ്യങ്ങൾ ബംഗ്ലാദേശിൽ വേസ്റ്റ് കുമിഞ്ഞു കൂട്ടിയത് വാർത്തയിൽ ഇടം പിടിച്ചിരുന്നു.\nരണ്ടാമത്തെ ഏറ്റവും മാലിന്യമായ രാജ്യവും നമ്മുടെ അയൽവാസി തന്നെ ആണ്, പാക്കിസ്ഥാൻ. ഏറ്റവും അധികം ആളുകൾ വായു സംബന്ധമായ രോഗത്താൽ ചികിത്സയിൽ കഴിയുന്നത് ഏഷ്യയിൽ ആണ് എന്നത് ഞെട്ടിക്കുന്ന ഒരു സത്യമാണ്. പാകിസ്ഥാനിലെ PM2.5 കണിക്കയുടെ അളവ് 65.81 ആണ്.\nചൈനക്ക് പിന്നാലെ ഈ നൂറ്റാണ്ടിലെ ഏറ്റവും അവിശ്വസിനീയമായ വളർച്ച കൈവരിച്ച രാജ്യമാണ് മംഗോളിയ, പാകിസ്ഥാനിൽ നിന്നും വെറും3യിന്റ് വിത്യാസത്തിലാണ് മംഗോളിയ മൂന്നാം സ്ഥാനത്ത് ഉള്ളത്, വരും വർഷങ്ങളിൽ ചിലപ്പോൾ പാകിസ്ഥാനിന്നെ ചിലപ്പോൾ മറികടക്കും എന്ന് വിശ്വസിക്കപ്പെടുന്നു. മംഗോളിയ്യിലെ PM2.5 കണിക്കയുടെ അളവ് 65.81 ആണ്.\nവാർത്തകളിൽ നിറഞ്ഞു നിൽക്കുന്ന അഫ്ഗാനിസ്ഥാൻ ആണ് നാലാം സ്ഥാനത്ത്, പക്ഷെ വിഷമിപ്പിക്കുന്ന കാര്യം എന്തന്നാൽ മാറ്റ് രാജ്യങ്ങളിലെ പോലെ വികസനത്തിൽ നിന്നുണ്ടായ മലിനീകരണമല്ല ഇത് നേരെ മറിച്ചു യുദ്ധത്തിന്റെ ബാക്കി പത്രമാണ് എന്നതാണ്. അഫ്ഗാനിസ്ഥാനിലെ PM2.5 കണിക്കയുടെ അളവ് 58.80 ആണ്.\nപട്ടികയിൽ അഞ്ചാം സ്ഥാനത്താണ് ഇന്ത്യ, ലോകത്തിലെ ഏറ്റവും അധികം റിപ്പോർട്ട് ചെയുന്ന ആസ്ത്മ രോഗികൾ ഇന്ത്യയിൽ ആണ് എന്നത് ഭയപെടുത്തുന്ന ഒരു കണക്കാണ്. ഇന്ത്യയിലെ പട്ടണങ്ങളിൽ ജീവിക്കുന്ന ആളുകൾ മറ്റ് ഏത് രോഗത്തിൽ നിന്ന് മരിക്കുന്നതിലും കൂടുതൽ വായു മലിനീകരണത്തിൽ നിന്ന് ആണ് മരിക്കുന്നത്. ഇന്ത്യയുടെ PM2.5 കണിക്കയുടെ അളവ് 50.08 ആണ്.\nഏറ്റവും കൂടുതൽ ആളുകൾ തിങ്ങിപാർക്കുന്ന രാജ്യങ്ങളിൽ ഒന്നാണ് ഇന്തോനേഷ്യ. ഇന്ത്യയുടെ PM2.5 കണിക്കയുടെ അളവ് 51.71 ആണ്. PM2.5 കണിക്കയുടെ അളവ് ഇന്ത്യയോട് താരതമ്യം ചെയുമ്പോൾ കൂടുതൽ ആണ് എങ്കിലും. വിസ്‌ഥിരണത്തിന്റെ കാര്യത്തിൽ ഇന്ത്യയെക്കാൾ ഏറെ ചെറുതാണ് ഇന്തോനേഷ്യ അതിനാൽ ആണ് ഈ പട്ടികയിൽ ഇന്തോനേഷ്യ അരാം സ്ഥാനത് ഉള്ളത്.\nമിഡ്‌ഡിൽ ഈസ്റ്റ് രാജ്യങ്ങളിൽ ഏറ്റവും അധികം വ്യവസാങ്ങൾ ഉള്ള രാജ്യമാണ് ബഹ്‌റൈൻ. ഇന്തോനേഷ്യയോട് സമാനമായ ഒരു കാരണത്താൽ ആണ് ബഹ്‌റൈൻ ഏഴാം സ്ഥാനത്തുള്ളത്. രാജ്യത്തിൻറെ PM2.5 കണിക്കയുടെ അളവ് 59.80 ആണ്.\nപട്ടികയിൽ ഉള്ള എട്ടാം സ്ഥാനക്കാരൻ ആണ് നേപ്പാൾ. ഏറ്റവും അധികം സംപ്രേക്ഷിത വനമേഖല ഉള്ള ഈ രാജ്യത്തെ PM2.5 കണിക്കയുടെ അളവ് 44.46 ആണ്.\nപട്ടികയിലെ ഒൻപതാമത്തെ മലിനീകരണ രാജ്യം ഉസ്ബെക്കിസ്ഥാനാണ്. ഇതിന് ശരാശരി PM2.5 സാന്ദ്രത 41.20 ആണ്. വ്യവസായമായ വളർച്ച ഈ രാജ്യം കഴിഞ്ഞ 10 വർഷത്തിൽ ഉയർത്തിട്ടുണ്ട് അതിനാൽ ആണ് ഈ ഉയർന്ന സാന്ദ്രത എന്ന് കരുതുന്നു.\nഇറാക്ക് ആണ് പത്താം സ്ഥാനത്, അഫ്ഗാനിസ്ഥാനോട് സമാനമായ കാരണങ്ങൾ കാരണമാണ് ഇറാഖിൽ ഈ ഉയർന്ന സാന്ദ്രത. ഈ രാജ്യത്തെ PM2.5 കണിക്കയുടെ അളവ് 39.60 ആണ്.


tips to remove facial hair: വേദനയെടുക്കാതെ മുഖത്തെ രോമം കളയുവാന്5മാര്‍ഗ്ഗങ്ങള് - how to remove body hair without pain - MALAYALAM NEWS TIMES\ntips to remove facial hair: വേദനയെടുക്കാതെ മുഖത്തെ രോമം കളയുവാന്5മാര്‍ഗ്ഗങ്ങള് – how to remove body hair without pain\nമുഖത്ത് അമിതമായി രോമം വളരുന്നത് പലര്‍ക്കും പലതരത്തിലുള്ള മാനസിക ബുദ്ധിമുട്ടുകള് വരുത്താറുണ്ട്. ഇലര്‍ക് അപ്പര്‍ലിപ്പില് മാത്രമായിരിക്കും മീളപോലെ രോമം വളരുന്നത്. എന്നാല് പിസിഒഡി പോലുള്ള അസുഖമു\nള്ളവരില് മുഖത്ത് നല്ലരീതിയില് രോമവളര്‍ച്ച കാണുവാന് സാധിക്കാറുണ്ട്. പലപ്പോഴും ത്രെഡ് ചെയ്യുന്നതും വാക്‌സ് ചെയ്യുന്നതുമെല്ലാം മുഖത്തെ സ്‌കിന് ഡാമേജാക്കുകയാണ്. ഇതിന് നാച്യുറലായി എന്തെങ്കിലും പരിഹാരം തിരയുന്നവര്‍ക്ക് ഇതാ അഞ്ച് പാക്കുകള്\n1. നാരങ്ങാ തേന് മിശ്രിതം\nരണ്ട്‌ടേബിള്‍സ്പൂണ് പഞ്ചസ്സാരയെടുക്കുക. ഇതിലേയ്ക്ക് നാരാങ്ങാ നീര്, തേന് എന്നിവ ചേര്‍ക്കുക. ഇവ നന്നായി ചൂടാക്കുക. ഏകദേശം മൂന്നു മിനിറ്റ് നേരമെങ്കിലും ചൂടാക്കണം. മൂന്നു മിനിറ്റായാല് ഇതിലേയ്ക്ക് അല്‍പ്പം വെള്ളം ചേര്‍ക്കാം. വെള്ളം ചേര്‍ക്കുന്നത് ഈ മിശ്രിതം തിക്ക് ആവുന്നതിനാണ്.\nഇതിനുശേഷം പ്യേസ്റ്റ് തണുപ്പിക്കുവാന് വെയ്ക്കുക. നന്നായി തണുത്തതിനുശേഷം മുഖത്ത് കോണ്‍സ്റ്റാര്‍ച്ച് തേച്ച് ഈ പേയ്സ്റ്റ് അപ്ലൈ ചെയ്യുക. പിന്നീട് ഒരു വാക്‌സിംഗ് സ്ട്രിപ്പ് അല്ലെങ്കില് കോട്ടന്റെ തുണി ഉപയോഗിച്ച് മുടി വളരുന്നതിന്റെ ഓപ്പസിറ്റായി വലിക്കുക.\nഇതില് തേന് അടങ്ങിയിരിക്കുന്നതിനാല് സ്‌കിന് ഡ്രൈ ആകാതിരിക്കുവാന് സഹായിക്കും. അതുമാത്രമല്ല, കെമിക്കല്‍സ് ഇല്ലാതെതന്നെ സ്‌കിന് സ്മൂത്താകുവാനും ഇത് സഹായിക്കുന്നതായിരിക്കും.\n2. പഞ്ചസ്സാര നാരങ്ങാ മിശ്രിതം\nരണ്ട് ടേബിള് സ്പൂണ് പഞ്ചസ്സാരയും നാരങ്ങാനീരും എട്ട് ടേബിള്‍സ്പൂണ് വെള്ളവും ചേര്‍ത്ത് നന്നായി ചൂടാക്കുക. കുമിളകള് വരുന്നതുവരെ ചൂടാക്കുക. പിന്നീട് തണുക്കുവാന് വെയ്ക്കുക. നന്നായി തണുത്തതിനുശേഷം മുഖത്തു പുരട്ടാവുന്നതാണ്. ഏകദേശം 20 മുതല് 25 മിനിറ്റ് വരെ ഈ മിശ്രിതം മുഖത്ത് വയ്ക്കണം. അതിനുശേഷം നല്ല തണുത്ത വെള്ളത്തില് മുഖം കഴുകാവുന്നതാണ്. നന്നായി മസാജ് ചെയ്‌കൊടുത്തുവേണം കഴുകിയെടുക്കുവാന്. വേദനയെടുക്കാതെതന്നെ വാക്‌സ് ചെയ്‌തെടുക്കുവാനുള്ള എളുപ്പമാര്‍ഗ്ഗമാണിത്.\nബ്രൈഡല് സ്‌കിന് കെയര് ആരംഭിക്കാം; മാസങ്ങള്‍ക്കു മുന്‍പേ\n3. ഉരുളക്കിഴങ്ങ് പയര് മിശ്രിതം\nഒരു ടേബിള് സ്പൂണ് തേന്, നാരങ്ങാ നീര്, അഞ്ച് ടേബിള് സ്പൂണ് ഉരുളക്കിഴങ്ങിന്റെ നീര്, പയറ് രാത്രി കുതിര്‍ത്ത് അരച്ചെടുത്തത് എല്ലാം മിക്‌സ് ചെയ്‌തെടുക്കുക. പിന്നീട്, ഈ പേയ്സ്റ്റ് മുഖത്ത് ഒരകു 20 മിനിറ്റ് വൈയ്ക്കാവുന്നതാണ്. നന്നായി ഉണങ്ങിയതിനുശേഷം കഴുകി കളയുന്നത് നല്ലതാണ്.\n4. ഓട്ട്മീല് ആന്റ് ബനാന മിക്‌സ്\nരണ്ട് ടേബിള്‍സ്പൂണ് ഓട്ട്മീലും പഴവും ചേര്‍ത്ത് മിക്‌സ് ചെയ്യുക. ഈ പേയ്സ്റ്റ് മുഖത്തു പുരട്ടി നന്നായി മസാജ് ചെയ്യുക. ഏകദേശം 15 മിനിറ്റ് നേരം മസാജ് ചെയ്യണം. പിന്നീട് തണുത്തവെള്ളത്തില് കഴുകി കളയുക. ഇത് നാച്യുറലായി ഹെയര് റിമൂവ് ചെയ്യുന്നതിന് ഉത്തമ പരിഹാരമാണ്.\n5. മുട്ട വെള്ളയും കോണ്‍സ്റ്റാര്‍ച്ചും\nമുട്ടവള്ളയില് ഒരു ടേബിള്‍സ്പൂണ് കോണ്‍സ്റ്റാര്‍ച്ചും ഒരു ടേബിള്‍സ്പൂണ് പഞ്ചസ്സാരയും ചേര്‍ക്കുക. നന്നായി മിക്‌സ് ചെയ്ത് മുഖത്ത് പുരട്ടുക. നന്നായി ഉണങ്ങിയതിനുശേഷം പൊളിച്ചു കളയാവുന്നതാണ്. ഇതില് മുട്ടയുടെ വെള്ള ഉപയോഗിച്ചിരിക്കുന്നതിനാല് മുഖത്ത് നന്നായി ഒട്ടിയിരിക്കുകയും രോമം കളയുവാന് സഹായിക്കുകയും ചെയ്യും.\n6. ജലാറ്റിന് നാരങ്ങാ മിശ്രിതം\nജലാറ്റില് ചൂടാക്കി ഇതിലേയ്ക്ക നാരങ്ങാനീരും തേനും ചേര്‍ത്ത് തിക്ക് പേയ്സ്റ്റാക്കുക. പിന്നീട് ഇത് തണുത്തതിനുശേഷം മുഖത്ത് അല്ലെങ്കില് രോമം കളയണ്ട ഭാഗത്ത് പുരട്ടി വാക്‌സ് ചെയ്യുന്നതുപോലെ പറച്ചുകളയാവുന്നതാണ്.


ബോളിവുഡ് നടന് ദിലീപ് കുമാര് അന്തരിച്ചു | Sutharya Keralam\nബോളിവുഡ് നടന് ദിലീപ് കുമാര് അന്തരിച്ചു\nപ്രശസ്ത ബോളിവുഡ് നടന് ദിലീപ് കുമാര് അന്തരിച്ചു. 98 വയസായിരുന്നു. മുംബൈയിലെ ഹിന്ദുജ ആശുപത്രിയില് വച്ചായിരുന്നു അന്ത്യം. വാര്‍ധക്യ സഹജമായ അസുഖങ്ങളെ തുടര്‍ന്ന് കഴിഞ്ഞ കുറെ ദിവസങ്ങളായി ആശുപത്രിയില് ചികിത്സയിലായിരുന്നു അദ്ദേഹം.\n1944 ലാണ് ദിലിപ് കുമാർ തന്‍റെ അഭിനയ ജീവിതം തുടങ്ങുന്നത് . 1940, 1950, 1960, 1980 കാലഘട്ടത്തിൽ ധാരാളം മികച്ച ചിത്രങ്ങളിൽ അഭിനയിച്ചിട്ടുണ്ട്. വളരെ വൈകാരികത നിറഞ്ഞ അഭിനയം കാഴ്ച വക്കുന്ന ദിലീപ് കുമാർ ഇന്ത്യൻ ചലച്ചിത്രത്തിലെ മികച്ച നടന്മാരിൽ ഒരാളായി കണക്കാക്കപ്പെടുന്നു. ഫിലിംഫെയർ അവാർഡ് ആദ്യമായി നേടിയ നടൻ ദിലിപ് കുമാറാണ്. ഏറ്റവും കൂടുതൽ തവണ മികച്ച നടനുള്ള ഫിലിംഫെയർ അവാർഡ് ലഭിച്ച നടൻ എന്ന റെക്കോര്‍ഡ് അദ്ദേഹത്തിന്‍റെ പേരിലാണ്.പത്മവിഭൂഷൺ നൽകി രാജ്യം ആദരിച്ചു. അഞ്ച് പതിറ്റാണ്ടിലേറെ നീണ്ടും നിന്ന അഭിനയജീവിതതത്തില് അദ്ദേഹം 66 ചിത്രങ്ങളില് വേഷമിട്ടു.\nബോളിവുഡില് പ്രണയനായകനായി നിറഞ്ഞാടിയ ദിലീപ് കുമാറിന്‍റെ യഥാര്‍ഥ പേര് മുഹമ്മദ് യൂസഫ് ഖാന് എന്നാണ്. 1944ല് പുറത്തിറങ്ങിയ ജ്വാർ ഭട്ടയാണ് ആദ്യചിത്രം.ആൻഡാസ്, ആന്, ദാഗ്, ദേവദാസ് എന്നീ ചിത്രങ്ങളിലെ പ്രണയനായകനെ കണ്ട് ഇന്ത്യന്‍സിനിമാ ലോകം കോരിത്തരിച്ചു. കോമഡി റോളുകളിലും അദ്ദേഹം തിളങ്ങി. 1998ല് പുറത്തിറങ്ങിയ ഖിലയിലാണ് അദ്ദേഹം ഒടുവില് അഭിനയിച്ചത്. ആദ്യകാലത്ത് നടി മധുബാലയുമായി പ്രണയത്തിലായിരുന്നെങ്കിലും ഈ ബന്ധം വിവാഹത്തില് കലാശിച്ചില്ല. 1966ല് നടി സൈറാ ബാനുവിനെ വിവാഹം കഴിച്ചു. 1981ല് അസ്മ സാഹിബയെ വിവാഹം കഴിച്ചെങ്കിലും 1983ല് വിവാഹമോചനം നേടി. ഉറുദു, ഹിന്ദി, ഹിന്ദ്‌കോ (അദ്ദേഹത്തിന്റെ ആദ്യ ഭാഷ), പഞ്ചാബി, മറാത്തി, ഇംഗ്ലീഷ്, ബംഗാളി, ഗുജറാത്തി, പാഷ്ടോ, പേർഷ്യൻ, അവധി, ഭോജ്പുരി ഭാഷകളിൽ നന്നായി സംസാരിക്കാന് അറിയാവുന്ന നടന് കൂടിയായിരുന്നു ദിലീപ് കുമാര്.\nPrevious articleവൈറസിനൊപ്പം ജീവിക്കാൻ പഠിക്കണം, 19 മുതൽ ബ്രിട്ടനിൽ ഇളവുകൾ\nNext articleകെ.എം ഷാജിയെ വിജിലന്‍സ് ചോദ്യം ചെയ്യുന്നു\nമണിപ്പുര് മണ്ണിടിച്ചിലില് മരണം 81 ആയി\nSOCIETY sutharyakeralam - July 2, 2022 0\nമണിപ്പുരില് വ്യാഴാഴ്ച പുലര്‍ച്ചെയുണ്ടായ ഉരുള്‍പൊട്ടലില് മരിച്ചവരുടെ എണ്ണം 81 ആയി. 55 പേരെ ഇനിയും കണ്ടെത്താനുണ്ട്. ടൊറിട്ടോറിയല് ആര്‍മി ജവാന്മാരുള്‍പ്പടെ 18 പേരെ രക്ഷപ്പെടുത്തി. മുഖ്യമന്ത്രി എന് ബീരേന് സിങാണ് ഇക്കാര്യം മാധ്യമങ്ങളെ...\nമുഖ്യമന്ത്രിക്കെതിരായ ഗൂഢാലോചന കേസില് പ്രത്യേക പൊലീസ് സംഘം പി സി ജോര്‍ജിനെ ഇന്ന് ചോദ്യം ചെയ്യും\nPOLITICS sutharyakeralam - July 2, 2022 0\nതിരുവനന്തപുരം: മുഖ്യമന്ത്രിക്കെതിരായ ഗൂഢാലോചന കേസില് ഇന്ന് പ്രത്യേക പൊലീസ് സംഘം മുന് എംഎല്‍എ പി സി ജോര്‍ജിനെ ചോദ്യം ചെയ്യും. 11 മണിക്ക് തിരുവനന്തപുരത്ത് ഹാജരാകണമെന്നാവശ്യപ്പെട്ട് പൊലീസ് ജോര്‍ജിന് നോട്ടീസ് നല്‍കിയിരുന്നു. ഇന്ന് ഹാജരാകാമെന്നാണ് പിസി...\nആള്‍ട്ട്‌ന്യൂസ് സഹസ്ഥാപകന് മുഹമ്മദ് സുബൈറിനെതിരേ കൂടുതല് കുറ്റങ്ങള് ചുമത്തി ഡല്‍ഹി പോലിസ്\nന്യൂഡല്‍ഹി:ആള്‍ട്ട്‌ന്യൂസ് സഹസ്ഥാപകന് മുഹമ്മദ് സുബൈറിനെതിരെ കൂടുതല് കുറ്റങ്ങള് ചുമത്തി ഡല്‍ഹി പോലിസ്.തെളിവു നശിപ്പിക്കല്, ഗൂഢാലോചന, വിദേശ സംഭാവനാ ചട്ടത്തിന്റെ ലംഘനം എന്നീ കുറ്റങ്ങളാണ് എഫ്‌ഐആറില് കൂട്ടിച്ചേര്‍ത്തത്. ഐപിസി 201, 120 ബി വകുപ്പുകളാണ് സുബൈറിനെതിരെ...


May 13, 2018 , ജേക്കബ് കുടശനാട്\nഹൂസ്റ്റണ്: വേള്‍ഡ് മലയാളി കൗണ്‍സില് ഹൂസ്റ്റണ് പ്രോവിന്‍സിന്റെ 2018- 20 -ലേക്കുള്ള പുതിയ ഭാരവാഹികള് മെയ് ആറാംതീയതി വൈകുന്നേരം 4.30-ന് സത്യപ്രതിജ്ഞ ചെയ്ത് അധികാരമേറ്റു.\nപ്രസിഡന്റ് – കെ.എസ് ചെറിയാന്, വൈസ് പ്രസിഡന്റുമാര്- അലക്‌സാണ്ടര് തോമസ്, തോമസ് സ്റ്റീഫന്, ജയിംസ് വാരിക്കാട്ട്, ചെയര്‍മാന് – ജേക്കബ് കുടശനാട്, വൈസ് ചെയര്‍പേഴ്‌സണ്‍സ്- ജയിംസ് കൂടല്, ആന്‍ഡ്രൂ ജേക്കബ്, അഡ്വ. മാത്യു വൈരമണ്, ഡോ. പൊന്നുപിള്ള, സെക്രട്ടറി- ജോമോന് ഇടയാടിയില്, ജോയിന്റ് സെക്രട്ടറി- മാമ്മന് ജോര്‍ജ്, ട്രഷറര് ബാബു ചാക്കോ, ജോയിന്റ് ട്രഷറര്- ബാബു മാത്യു, കൗണ്‍സില് അംഗങ്ങള്- മോന്‍സി കുര്യാക്കോസ്, ജോര്‍ജ് തോമസ്, ഉമ്മന് ജോണ്, സുഗു ഫിലിപ്പ്, ജെനീഷ് ബാബു, ജിന്‍സ് മാത്യു.\nബിസിനസ് ഫോറം ചെയര്‍മാന് – ജോണ് ഡബ്ല്യു വര്‍ഗീസ്, യൂത്ത് ഫോറം ചെയര്‍മാന് – മാത്യു മുണ്ടയ്ക്കല്, വിമന്‍സ് ഫോറം ചെയര്‍പേഴ്‌സണ്- ലക്ഷ്മി പീറ്റര് എന്നിവരാണ് പുതിയ ഭാരവാഹികള്.\nഅമേരിക്ക റീജിയന് വൈസ് പ്രസിഡന്റ് യെല്‍ദോ പീറ്റര് സത്യവാചകം ചൊല്ലിക്കൊടുത്തു. ഓഗസ്റ്റ് 24,25,26 തീയതികളില് ന്യൂജേഴ്‌സിയില് വച്ചു നടക്കുന്ന ഗ്ലോബല് കോണ്‍ഫറന്‍സിന്റെ വിശദാംശങ്ങള് റീജിയന് പ്രസിഡന്റ് പി.സി. മാത്യു വിശദീകരിച്ചു. യോഗത്തില് ഡബ്ല്യു.എം.സി ഹൂസ്റ്റണ് പ്രോവിന്‍സ് സ്‌പോണ്‍സര് ചെയ്ത് നടത്തിയിട്ടുള്ള വിവിധ ചാരിറ്റി പ്രവര്‍ത്തനങ്ങളെക്കുറിച്ച് പ്രസിഡന്റ് കെ.എസ്. ചെറിയാന് പ്രതിപാദിക്കുകയും അതിനു സഹായിച്ച ഏവരോടുമുള്ള നന്ദി അറിയിക്കുകയും ചെയ്തു.\nഅടുത്ത രണ്ടുവര്‍ഷക്കാലയളവില് ഏറ്റവും നല്ല പ്രവര്‍ത്തനം കാഴ്ചവെയ്ക്കുമെന്നു സെക്രട്ടറി ജോമോന് ഇടയാടിയില് പറഞ്ഞു.\nമേയ് 26,27 തീയതികളില് നടത്തപ്പെടുന്ന 56 ചീട്ടുകളി മത്സരത്തിലേക്ക് ഏവരുടേയും സഹായ സഹകരണങ്ങള് പ്രതീക്ഷിക്കുന്നതായി അറിയിച്ചു. വിശദവിവരങ്ങള്‍ക്ക്: ബാബു മാത്യുവുമായി 281 435 3576 എന്ന നമ്പരില് ബന്ധപ്പെടുക. വിജയികള്‍ക്ക് ക്യാഷ് അവാര്‍ഡുകള് സമ്മാനിക്കും.


ആരാംകോയിലെ ഡ്രോണ് ആക്രമണം; ഇന്ധന വിലയില് വന് വര്‍ധന | Life Glint | The Clarity Portal\nHome » വിശേഷം » ലോകം » ആരാംകോയിലെ ഡ്രോണ് ആക്രമണം; ഇന്ധന വിലയില് വന് വര്‍ധന\nആരാംകോയിലെ ഡ്രോണ് ആക്രമണം; ഇന്ധന വിലയില് വന് വര്‍ധന\nMon, 16-09-2019 11:25:24 AM ;\nറിയാദ്: അന്താരാഷ്ട്ര തലത്തില് അസംസ്‌കൃത എണ്ണവില കുതിച്ചുയരുന്നു. സൗദി അറേബ്യയിലെ ആരാംകോ എണ്ണ ഉല്‍പാദന കേന്ദ്രത്തിലുണ്ടായ ഡ്രോണ് ആക്രമണത്തെ തുടര്‍ന്ന് എണ്ണ ഉത്പാദനം പകുതിയായതോടെയാണ് ഇന്ധനവില ക്രമാതീതമായി ഉയരുന്നത്. ക്രൂഡോയില് വിലയില് 20 ശതമാനത്തിന്റെ വര്‍ധനയാണ് ഇതുവരെ രേഖപ്പെടുത്തിയിരിക്കുന്നത്. ക്രൂഡ് ഒരു ബാരലിന് 70 ഡോളര് വരെ എത്തി. 80 ഡോളര് വരെ വില വര്‍ധിക്കാനാണ് സാധ്യത. 28 വര്‍ഷത്തിനിടെ ഒറ്റ ദിവസം കൊണ്ടുണ്ടാകുന്ന ഏറ്റവും വലിയ വര്‍ധനയാണിത്.\nഹൂതികളുടെ ഡ്രോണ് ആക്രമണത്തില് തീപിടിത്തമുണ്ടായതോടെ സൗദിയിലെ പ്രധാന എണ്ണക്കമ്പനിയായ അരാംകോ എണ്ണ ഉത്പാദനം നിര്‍ത്തിയതാണ് പ്രതിസന്ധിക്ക് കാരണം. സൗദിയിലെ എണ്ണ ഉത്പാദനം പകുതിയായി കുറഞ്ഞതും വിലകൂടിയതും ഇന്ത്യയെയും സാരമായി ബാധിക്കും. ദിവസേന 50 ലക്ഷം ബാരല് എണ്ണ പമ്പു ചെയ്യാന് ശേഷിയുള്ള 1200 കിലോമീറ്റര് നീളമുള്ള പ്രധാന പൈപ്പ്!ലൈനിനു നേരെയായിരുന്നു ആക്രമണം. ഇതിലൂടെയുള്ള എണ്ണ പംമ്പിങ് താല്‍കാലികമായി നിര്‍ത്തിവച്ചിരിക്കുകയാണ്.\nദിവസേന ഏഴു ദശലക്ഷം ബാരല് എണ്ണ ഉത്പാദിപ്പിക്കാനുള്ള ശേഷി പ്ലാന്റിനുണ്ട്. അപകടത്തോടെ ഇത് അഞ്ചു ദശലക്ഷം ബാരലായി കുറയും. ഇതിനെത്തുടര്‍ന്നാണ് സൗദിയുടെ എണ്ണ ഉത്പാദനം പകുതിയോളം മുടങ്ങുമെന്ന് അധികൃതര് അറിയിച്ചത്. അരാംകോയുടെ അബ്‌ഖൈഖ്, ഖുറൈസ് എന്നിവിടങ്ങളിലെ സംസ്‌കരണ പ്ലാന്റില് നിന്നുള്ള എണ്ണ ഉത്പാദനം താല്‍ക്കാലികമായി നിര്‍ത്തിവച്ചിരിക്കുകയാണ്.


ആധാര് ഭേദഗതി ഓര്‍ഡിനന്‍സിന് മന്ത്രിസഭ അംഗീകാരം\nഓര്‍ഡിനന്‍സ് സുപ്രീം കോടതി വിധി മറികടക്കാന്. സ്വകാര്യ കമ്പനികള്‍ക്ക് ആധാര് സ്വീകരിക്കാമെന്ന് വ്യവസ്ഥ\n01 Mar, 2019 at 01:50 PM\nആധാര് ഭേദഗതി ഓര്‍ഡിനന്‍സ് ഇറക്കാന് കേന്ദ്രസര്‍ക്കാര് തീരുമാനിച്ചു. സുപ്രീംകോടതി വിധിയെ മറികടക്കാന് ആവശ്യമായ വ്യവസ്ഥകളുള്‍ക്കൊള്ളുന്ന ആധാര് ഭേദഗതി ഓര്‍ഡിനന്‍സിനാണ് കേന്ദ്രമന്ത്രിസഭ അംഗീകാരം നല്‍കിയത്. സ്വകാര്യ കമ്പനികള്‍ക്ക് തിരിച്ചറിയല് രേഖയായി ആധാര് സ്വീകരിക്കാന് അനുവദിക്കുന്നതാണ് ഓര്‍ഡിനന്‍സ്.\nആധാര് ഭേദഗതി ബില് ജനുവരി നാലിന് ലോക്‌സഭ പാസാക്കിയെങ്കിലും രാജ്യസഭയില് പാസാക്കാനായിരുന്നില്ല. ഇതേ തുടര്‍ന്നാണ് ഓര്‍ഡിനന്‍സ്. സ്വകാര്യത മൗലികാവകാശമായി അംഗീകരിച്ച 2018 സെപ്തംബര് 26ലെ സുപ്രീം കോടതി വിധിയനുസരിച്ചാണ് ആധാര് നിയമത്തില് ഭേദഗതി വേണ്ടിവന്നത്.\nതിരിച്ചറിയല് ആവശ്യത്തിനായി സ്വകാര്യ കമ്പനികള് ആധാര് വിവരങ്ങള് നിര്‍ബന്ധപൂര്‍വ്വം ശേഖരിക്കാന് പാടില്ലെന്നും ശേഖരിച്ച വിവരങ്ങള് സെര്‍വറില് നിന്നുള്‍പ്പെടെ നീക്കണമെന്നുമായിരുന്നു സുപ്രീം കോടതി ഉത്തരവ്. സ്വകാര്യത ലംഘനം ഭയന്നായിരുന്നു കോടതിയുടെ ഈ ഉത്തരവ്. ഇതോടെ ബാങ്ക് അക്കൗണ്ട് തുറക്കുന്നതിനും സിം കാര്‍ഡ് വാങ്ങുന്നതിനും ആധാര് തിരിച്ചറിയല് രേഖയായി ശേഖരിക്കുന്ന നില ഇല്ലാതായി.\nഎന്നാല് തിരിച്ചറിയലിനായി സ്വമേധയാ ആധാര് നല്‍കുന്നവരില് നിന്ന് സ്വീകരിക്കാമെന്നാണ് ഭേദഗതി ഓര്‍ഡിനന്‍സിലെ വ്യവസ്ഥ. ഇതോടെ ചുരുങ്ങിയത് ഓര്‍ഡിനന്‍സ് കാലാവധിയായ അടുത്ത ആറ് മാസത്തേക്കെങ്കിലും സ്വകാര്യ കമ്പനികള്‍ക്ക് ആധാര് വിവരങ്ങള് ശേഖരിക്കാനാവും. അതേസമയം, ആധാര് വിവരങ്ങളില്ലാത്തതിന്റെ പേരില് സേവനങ്ങള് നിഷേധിക്കാന് പാടില്ലെന്ന വ്യവസ്ഥ ഭേദഗതി ഓര്‍ഡിനന്‍സില് ഉള്‍പ്പെടുത്തിയിട്ടുണ്ട്.\nആധാര് എടുത്ത ഒരു കുട്ടിക്ക് 18 വയസ് ആകുന്ന മുറക്ക് സ്വന്തം തീരുമാനപ്രകാരം ബയോമെട്രിക് ഐഡി പരിപാടിയില് നിന്ന് പുറത്ത് പോകാന് കഴിയുന്ന വ്യവസ്ഥ ഓര്‍ഡിനന്‍സില് ഉള്‍പ്പെടുത്തിയിട്ടുണ്ട്. സ്വകാര്യത സൂക്ഷിക്കാന് 12 അക്ക യഥാര്‍ഥ ആധാര് നമ്പറിന് പകരം മറ്റൊരു നമ്പര് സൂക്ഷിക്കാന് ഭേഗദതി അനുവദിക്കുന്നു. സ്വകാര്യത ലംഘനം, ബയോ മെട്രിക് വിവരങ്ങളുടെ ദുരുപയോഗം തുടങ്ങിയവക്ക് കനത്ത പിഴയും ഭേദഗതിയില് വ്യവസ്ഥ ചെയ്യുന്നു.\nSupreme CourtAadhar card


വിവാദ പ്രസംഗം ; ശ്രീധരൻപിള്ളയ്‌ക്കെതിരെ കേസ് – East Coast Daily Malayalam\nവിവാദ പ്രസംഗം ; ശ്രീധരൻപിള്ളയ്‌ക്കെതിരെ കേസ്\nApr 18, 2019, 01:12 pm IST\nകൊല്ലം : വിവാദ പ്രസംഗം നടത്തിയതിന് ബിജെപി സംസ്ഥാന അധ്യക്ഷൻ പി.എസ് ശ്രീധരൻപിള്ളയ്‌ക്കെതിരെ കേസ്. ഈ മാസം 13 ണ് ആറ്റിങ്ങൽ മണ്ഡലത്തിൽവെച്ച് ബാലക്കോട്ട് വിഷയം ഉന്നയിച്ചുള്ള മുസ്ലീം വിരുദ്ധ പരാമർശമാണ് ശ്രീധരൻപിള്ള നടത്തിയത്. ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്. സിപിഎം നേതാവ് വി.ശിവൻകുട്ടിയാണ് പരാതി നൽകിയത്. ശിവൻകുട്ടിയുടെ മൊഴി ആറ്റിങ്ങൽ പോലീസ് രേഖപ്പെടുത്തി.\ncontroversial speech P.S.Sreedharan Pillai FEATURED ATTINGAL ASSEMBLY e-Votepetty CASE\nകോട്ടയത്ത് അന്യസംസ്ഥാന തൊഴിലാളിയെ മരിച്ച നിലയില് കണ്ടെത്തി


ഇന്ത്യക്ക് ബഹിരാകാശ നിലയം നിര്‍മിക്കാന് ശേഷിയുണ്ട് - ഐഎസ്ആര്‍ഒ | ISRO | space station\nഇന്ത്യക്ക് ബഹിരാകാശ നിലയം നിര്‍മിക്കാന് ശേഷിയുണ്ട് - ഐഎസ്ആര്‍ഒ\nഒരു ബഹിരാകാശ നിലയം സ്ഥാപിക്കാനുള്ള ശേഷി നമുക്കുണ്ട്. അത്തരമൊരു നിലയത്തിനായി രാജ്യം തീരുമാനിച്ചാല് പദ്ധതി നടപ്പിലാക്കാന് ഐഎസ്ആർഒ തയ്യാറാണ്\nPublished: Feb 21, 2017, 08:28 AM IST\nഇന്‍ഡോര്: ഇന്ത്യയ്ക്ക് സ്വന്തമായി ബഹിരാകാശ നിലയം നിര്‍മിക്കാന് ശേഷിയുണ്ടെന്ന് ഐഎസ്ആര്‍ഒ ചെയര്‍മാന് എ.എസ്. കിരണ്‍കുമാര്. എന്നാല് അതിന് ദീര്‍ഘദൃഷ്ടിയോടെയുള്ള പദ്ധതികള് വേണ്ടിവരുമെന്ന് അദ്ദേഹം പറഞ്ഞു.\nഒരു ബഹിരാകാശ നിലയം സ്ഥാപിക്കാനുള്ള എല്ലാ ശേഷിയും നമുക്കുണ്ട്. അത്തരമൊരു നിലയത്തിനായി രാജ്യം തീരുമാനിച്ചാല് പദ്ധതി നടപ്പിലാക്കാന് ഐഎസ്ആർഒ തയ്യാറാണ്. തീരുമാനമെടുക്കുക, അതിനാവശ്യമായ ഫണ്ടും സമയവും അനുവദിക്കുക - അത്രമാത്രം ചെയ്താല് മതി അദ്ദേഹം പറഞ്ഞു.\nഇന്‍ഡോറിലെ രാജാ രാമണ്ണ സെന്റര് ഫോാര് അഡ്വാന്‍സ്ഡ് ടെക്‌നോളജിയുടെ സ്ഥാപകദിനാഘോഷത്തില് പങ്കെടുത്ത് സംസാരിക്കവേയാണ് കിരണ് കുമാര് ഇക്കാര്യം പറഞ്ഞത്.\nമനുഷ്യരേയും വഹിച്ചുകൊണ്ടുള്ള ബഹിരാകാശ ദൗത്യങ്ങള്‍ക്കൊണ്ട് നേരിട്ട് ലഭിക്കുന്ന പ്രയോജനങ്ങളെന്താണ് എന്നാണ് ഇപ്പോള് ഐഎസ്ആർഒ ചിന്തിക്കുന്നത്. അതിനാലാണ് ബഹിരാകാശ നിലയത്തിനായി നിക്ഷേപം നടത്തുന്നതിനേക്കുറിച്ച് രാജ്യം ഇപ്പോൾ ചിന്തിക്കാത്തതെന്നും അദ്ദേഹം പറഞ്ഞു.\nബഹിരാകാശ നിലയത്തിനായി ദീര്‍ഘകാലത്തെ ആലോചനകള് ആവശ്യമാണെന്നും എത്രയും പെട്ടന്നാണോ അത്രയും നല്ലതെന്നും അദ്ദേഹം കൂട്ടിച്ചേര്‍ത്തു.\nജി- സാറ്റ്6എയുമായുള്ള ബന്ധം നഷ്ടപ്പെട്ടെന്ന് ഐഎസ്ആര്‍ഒ\nഐഎസ്ആര്‍ഒയ്ക്ക് തിരിച്ചടി; ജി-സാറ്റ് ഉപഗ്രഹം പരാജയപ്പെട്ടെന്ന് സൂചന\nചൈനീസ് ബഹിരാകാശ നിലയം ഭൂമിയില് പതിക്കാന് ഇനി മണിക്കൂറുകള് മാത്രം\nമനുഷ്യബീജം ബഹിരാകാശ നിലയത്തിലേക്ക് അയക്കുന്നു; എന്തിന്?\nസൂര്യനിലേക്കുള്ള നാസയുടെ ആദ്യ പഠന യാത്ര; നിങ്ങള്‍ക്കും പേര് നല്‍കാം\nശ്യാമദ്രവ്യമില്ല, അത്ഭുത നക്ഷത്രലോകം കണ്ടെത്തി, ഞെട്ടിത്തരിച്ച് ഗവേഷകര്


ഇസ്ലാമിക കല : സൗന്ദര്യവും ആസ്വാദനവും- Ch.5| JAIHOON.COM\nഇസ്ലാമിക കല : സൗന്ദര്യവും ആസ്വാദനവും- Ch. 5\nഏതെങ്കിലുമൊരു സുപ്രഭാതത്തിൽ പൊട്ടിവീണതോ ഒരു സമഗ്ര സഞ്ചിതരൂപമായി അവതരിച്ചതോ അല്ല ഇസ്ലാമിക കല. കാലനൈരന്തര്യത്തിനിടെ, ഊർജ്ജിതവും മൂല്യവത്തുമായ അന്വേഷണ-ഗവേഷണ-വീണ്ടുവെപ്പുകളിലൂടെ ഉടലെടുത്തതാണിത്. അവതരണപശ്ചാത്തലത്തിലെ സമൂഹം നാഗരികതയുമായി ഇതിന് ബന്ധമുണ്ട്. ഒരുപക്ഷേ, കാഴ്ചയിലും വിഗഹവീക്ഷണത്തിലും അവയുടെ ബാഹ്യസൗഷ്ടവം പ്രതിഫലിക്കുകയും ചെയ്തേക്കാം. പക്ഷേ, ആത്മാവിന്റെ പുനഃപ്രവേശനമാണിവിടെ നടക്കുന്നത്. അതിഭൗതികതയുടെ ഊർജ്ജം സന്നിവേശിപ്പിക്കപ്പെടുകയാണ്. അഥവാ, ചില കാര്യകാരണങ്ങൾക്കധീനമായാണ് ഇസ്ലാമിക കല രൂപപ്പെടുന്നത്.\nപൈതൃകം കണക്കെ കാലികമായി മുന്നിട്ടുനിന്നിരുന്ന സസാനിയൻ-ബൈസാന്തിയൻ കല ഇസ്ലാമിനെ നല്ല പോലെ സ്വധീനിച്ചിട്ടുണ്ട്. മുഖ്യമായും നിർമാണത്തിലും ശൈലിയിലുമാണിവ. പക്ഷേ, മുമ്പിൽ വന്നുപെട്ട അടിക്കല്ലായതിനാലും ഈ അനുകരണം ആദർശവിരുദ്ധമല്ല എന്നതാണ് വസ്തുത.\nപള്ളിയുടെ രൂപം, താഴികക്കുടങ്ങൾ, മിനാരങ്ങൾ തുടങ്ങിയവയിലാണ് പൊതുവെ ഇസ്ലാമിലെ ഇതരസ്വാധീനങ്ങൾ ദൃശ്യമാകുന്നത്. സസാനിയൻ തലസ്ഥാനമായ ഡെസിഫോണിലെ കൊട്ടാരമാണ് മറ്റൊന്ന്. ഇത് പിൽക്കാല മുസ്ലിം നിർമാണകലയെ ആഴത്തിൽ ബാധിക്കുകയുണ്ടായി. അബ്ബാസീഭരണകാലത്തുതന്നെ അതിനോട് താദാമ്യം പ്രാപിക്കുന്ന ഒരു രൂപം മുസ്ലിം ലോകത്ത് നിലവിൽ വന്നു(1). മനോഹരമായി സംവിധാനിച്ച ഓപ്പൺ റൂമുകളും കാര്യസ്ഥ ചർച്ചക്ക് അനുയുക്തമായ ഓർഡിനൻസ് ഹാളും അവിടെയുണ്ടായിരുന്നു. ഇത് ഡെസിഫോൺ പാലസിൽ അന്നത്തെ അജയ്യശക്തികളായ റോം, ചൈന, തുർക്കി അധീശാപതികൾക്ക് വിശ്രമിക്കാനായിരുന്നു സ്ഥാപിതമായത്. കാരണം, ടൈഗ്രീസ് തീരത്തെ ഈ സൗധം അത്രമാത്രം ആസ്വാദകരമായിരുന്നു. വ്യക്തമായി പറഞ്ഞാൽ അമവീകാലത്തുതന്നെ ഇതിന്റെ അനുരൂപം മുസ്ലിം ലോകത്ത് പ്രകടമായി. ജോർദാനിലെ അമ്മാനിൽ എട്ടാം നൂറ്റാണ്ടിന്റെ ആദ്യപാതി(2)യിൽ നിർമിതമായിരുന്നു ഇത്. ആദ്യരൂപം പോലെ ഇതിലും ആറ് ഭൂപാലകർക്ക് ഇരിക്കാനുള്ള സ്ഥലം സജ്ജീകൃതമായിരുന്നു. ഡെസിഫോണിലെ ചുമർചിത്രങ്ങളും പിൽക്കാലത്ത് പലയിടങ്ങളിലായി അനുകരിക്കപ്പെട്ടു. ചെറുതും വലുതുമായ പല മാറ്റങ്ങളുണ്ടായിരുന്നുവെങ്കിലും മൗലിക രൂപമായി ഇത് പ്രതിഫലിക്കുന്നുണ്ടാകും. ഡെസിഫോൺ പാലസിലെ സിംഹാസനത്തിനു മുകളിൽ തൂങ്ങിക്കിടക്കുന്ന സ്വർണക്കിരീടമാണ് മുസ്ലിം കലാകാരന്മാരെ ആകർഷിച്ച മറ്റൊന്ന്. ഇതിന്റെ ഫോട്ടോകോപ്പി കാണാൻ ചരിത്രത്തിൽ അധികമൊന്നും അന്വേഷിച്ചുപോവേണ്ട ആവശ്യമില്ല. അവമീരാജകുമാരൻ വലീദ് തന്റെ ഖിർബതുൽ മഫ്ജർ കൊട്ടാരത്തിന്റെ മ്യൂസിക് ഗാലറിയിൽ ഇത് സംവിധാനിച്ചിട്ടുണ്ട്.\nവാസ്തുശിൽപം കൊണ്ടും കൊത്തുപണികൾ കൊണ്ടും നിറഞ്ഞുനിൽക്കുന്ന ഡെസിഫോൺ പാലസ് മുസ്ലിം ശിൽപികളെ ഇത്രയും സ്വാധീനിക്കാൻ പല കാരണങ്ങളുണ്ട്. വിശിഷ്യാ, ഇതിന്റെ ഇസ്ലാമീകരണം തന്നെയാണ്. അഥവാ 637 ൽ സൈദുബ്നു അബീവഖ്ഖാസ്വിന്റെ നേതൃത്വത്തിൽ ഒരുജ്ജ്വല സൈന്യം യസ്ദർജ് മൂന്നാമനെ പരാജയപ്പെടുത്തി ഡെസിഫോൺ ചേമ്പർ കീഴടക്കുകയുണ്ടായി. കലയെ സ്നേഹിച്ചിരുന്ന വിശ്വാസികൾ നശീകരണ പ്രവർത്തനങ്ങൾ നടത്തുന്നതിന് പകരം ചുമർചിത്രങ്ങൾ പോലും മായ്ച്ചുകളയാതെ പിന്നീടതിനെ ഒരു മുസ്ലിം ആരാധനലായമാക്കി മാറ്റുകയായിരുന്നു. കാലാന്തരേണ കടന്നുവന്ന മുസ്ലിം കലാകാരന്മാർ ഈ രൂപമാണ് ദർശിക്കുന്നത്. ആത്മികത മുറ്റുന്ന ഇതിനെ പിന്നീടവർ ഒരു മാതൃകാഗേഹമായി സ്വീകരിക്കുകയായിരുന്നു.\nഅതുകൊണ്ടുതന്നെ പിൽക്കാല കവിതയിലും സാഹിത്യത്തിലും ഈ കലാരൂപത്തിൽ പരാമർശം ധാരാളമായി വന്നു. സുപ്രസിദ്ധ കവികളായ ശരീഫ് മുർതളാ (1044) യുടെയും അൽബുഹ്തൂരിയുടെയും വരികൾ ശ്രദ്ധേയമാണ്.\nഇങ്ങനെ അമവീ-അബ്ബാസീ കാലം ബൈസാന്തിയൻ-സസാനിയൻ കലയുടെ ഘട്ടമായിരുന്നു. അബ്ബാസീ ആസ്ഥാനം സമാറയിലെ ജൗസാഖുൽ ഖാഖാനി പാലസ് ഇതിന്റെ മറ്റൊരു മുഖമാണ്. സസാനിയൻ ശൈലിയിലെ കൊത്തുപണികളും ചുമർചിത്രങ്ങളുമാണ് ഇതിനെ വ്യതിരിക്തമാക്കുന്നത്. 13-ാം നൂറ്റാണ്ടിൽ ഡമസ്കസിൽ പ്രചാരത്തിൽ വന്ന അലംകൃത സുഗന്ധദ്രവ്യ പാത്രങ്ങളാണ് മറ്റൊരു രൂപം. സിൽവർ-കോപ്പർ മിശ്രിത രൂപങ്ങളായ ഇവ സംവിധാനിച്ചിരുന്നത് മുസ്ലിം ശിൽപിയായ മുഹമ്മദുബ്നു ഖുതുലുഖ് അൽമൗസിലിയായിരുന്നു. ഒരു കെട്ടിടത്തിന്റെയും പള്ളിയുടെയും മാതൃകകൾ നിഴലിക്കുന്ന ഇതിൽ സസാനിയൻ സ്വാധീനം പ്രകടമാണ്. ഹിജ്‌റ 7-8 നൂറ്റാണ്ടുകളിൽ ഇറാനിയും മധ്യേഷ്യയിലും പിറവിയെടുത്ത സചിത്ര പിഞ്ഞാണപാത്രങ്ങളും അലംകൃത പട്ടുവസ്ത്രങ്ങളുമാണ് മറ്റു ചില ഉദാഹരണങ്ങൾ(3).\nഅല്ലെങ്കിലും അറബ്-പേർഷ്യൻ, റോമൻ ബന്ധത്തിന് കാലങ്ങളുടെ പഴക്കമുണ്ട്. ബുദ്ധിപരമായ വകതിരിവില്ലാതെ ഘനീഭവിച്ച തമസ്സിൽ കഴിയുന്ന കാലത്തുതന്നെ അറബികൾ പലതിനുവേണ്ടിയും പേർഷ്യയെ സമീപിച്ചിരുന്നു. കാലാന്തരേണ മതപ്രേരിത പലായനത്തിന്റെ സമയം വന്നതോടെയാണ് അവർ തങ്ങളുടെ അസ്തിത്വം തിരിച്ചറിയുന്നത്. ചുറ്റുപാടുകളുമായി ചേർത്തുനോക്കുമ്പോൾ ഏറ്റവും ചുരുങ്ങിയ സൈനികശക്തിയിൽ തന്നെ അവർ വളരെ പിന്നിലായിരുന്നു. കോട്ടനിർമാണമൊഴികെ പുരോഗമനാത്മകമായി അവർക്കൊന്നും പരിചയമുണ്ടായിരുന്നില്ല. ഇത് റോം പോലെത്തന്നെ ലോകപോലീസുകളിൽ നിന്നും പുതിയ പ്രതിരോധശൈലികൾ സ്വീകരിക്കാൻ അവരെ നിർബന്ധിതരാക്കി. ഒട്ടകത്തെ മാത്രം ആശ്രയിച്ച് ജീവിച്ച അവർക്ക് ഇതൊരു വഴിത്തിരിവിന്റെ ഘട്ടമായിരുന്നു. അതിർത്തിവിട്ട് പുറത്തേക്ക് വ്യാപിക്കാൻ തുടങ്ങിയതോടെ ഒരുപാട് ഉത്തരവാദിത്തങ്ങളും ചുമതലകളും കൂടിവന്നു. രാഷ്ട്രത്തിന്റെ നിയന്ത്രണത്തെയും ഭരണസംവിധാനത്തെയും കുറിച്ച് ചിന്തിക്കാൻ പ്രേരിതരായി. അങ്ങനെയാണ് ഒരു ഭരണകല തന്നെ അറബികളിൽ ജന്മമെടുക്കുന്നത്.\nഇസ്ലാമിക സാമ്രാജ്യത്തിന്റെ വികസന ഘട്ടം. ഖലീഫ ഉമർ(റ)വിന്റെ രാജധാനിയിലേക്ക് യുദ്ധമുതലുകൾ അനിയന്ത്രിതമായി ഒഴുകാൻ തുടങ്ങി. തീർത്തും അശുഭകരമായ ഈ പ്രതിസന്ധി തരണം ചെയ്യാൻ അദ്ദേഹത്തെ സഹായിക്കാനെത്തിയിരുന്നത് തന്റെ ഓഫീസിലെ പേർഷ്യൻ ജ്ഞാനിയായിരുന്നു. അവിടെ പ്രചാരത്തിലുണ്ടായിരുന്ന രജിസ്റ്റർ (ദീവാൻ) സംവിധാനം നടപ്പിലാക്കപ്പെടുകയായിരുന്നു ഇവിടെ. വരവുചെലവുകൾ കണക്കാക്കാൻ പിൽക്കാല അറബികൾക്കിത് വൻ അനുഗ്രഹമായി. നൂറ്റാണ്ടുകളോളം ഇതേ ശൈലി തന്നെയായിരുന്നു അവിടെ അനുവർത്തിക്കപ്പെട്ടത്.\nപേർഷ്യൻ ഭരണ പാടവമാണ് അറബികളെ സ്വാധീനിച്ച മറ്റൊരു കല. നിയന്ത്രണപരമായും പരിഷ്കരണപരമായും അവരുടെ സമീപനം ആകർഷകമായിരുന്നു. 9-ാം നൂറ്റാണ്ടിലെ തൂലികക്കാരൻ ജാഹിള് ഇക്കാര്യം തുറന്നുപറയുന്നുണ്ട്. അദ്ദേഹമെഴുതുന്നു: ചരിത്രത്തിലെനിക്ക് ചിലരെ നിർമാണ കലയിലും ചിലരെ വാഗ്വാദത്തിലും ചിലരെ രാഷ്ട്ര നിർമാണത്തിലും ചിലരെ സൈനിക ക്രമീകരണത്തിലും നിപുണത തേടി വിരാജിക്കുന്നതായി കാണാൻ സാധിച്ചു. ഗ്രീക്കുകാർ തത്ത്വചിന്തയിലും യന്ത്രനിർമാണങ്ങളിലും മുഴുകി നിൽക്കുമ്പോൾ ചൈനക്കാർ വാസ്തുവിദ്യയിലാണ് ശ്രദ്ധ പതിപ്പിക്കുന്നത്. സസാനിയൻ രാജാക്കൾ ഭരണസംവിധാനത്തിന് പ്രാധാന്യം നൽകുന്നു. അതേസമയം തുർക്കികൾ യുദ്ധകലയെ സ്നേഹിക്കുന്നു. അറബികളാവട്ടെ, ഒരു ശാസ്ത്രത്തിലും മികവ് നേടിയിട്ടില്ലെങ്കിലും അവർ സ്വായത്തമാക്കിയ കവിത, പ്രഭാഷണം, ആയുധനിർമാണം, കുതിരപന്തയം തുടങ്ങിയവയിൽ അവരെ കവച്ചുവെക്കാൻ മറ്റാരുമുണ്ടായിരുന്നില്ല.\nഅമവീ ഭരണാധികാരി ഹിശാമുബ്നു അബ്ദിൽ മലികിന്റെ കൊട്ടാര ലൈബ്രറിയിൽ ഭരണക്രമങ്ങളെ പരിചയപ്പെടുത്തുന്ന ഒരു പേർഷ്യൻ ഗ്രന്ഥത്തിന്റെ മുൻഗണനാക്രമങ്ങളുണ്ടായിരുന്നു. പക്ഷേ, പേർഷ്യക്കാരെ സംബന്ധിച്ചിടത്തോളം ഇതൊരു കുത്തകയുടെ പ്രശ്നമാണ്. ഇസ്ലാം വന്നതോടെയാണ് അവർക്കിതിൽ ബോധോദയം ഉണ്ടാകുന്നതുതന്നെ(4).\nഉമർ(റ)വിന്റെ ഭരണവീക്ഷണത്തെ സസാനികൾ നന്നായി സ്വാധീനിച്ചതായാണ് ആരോപണം. അദ്ദേഹത്തിന്റെ കാലത്ത് കീഴടക്കപ്പെട്ട പല പ്രവിശ്യകളിലും കാലങ്ങളോളം സസാനിയൻ നാണയ സംവിധാനം തന്നെ നിലനിറുത്തപ്പെടുകയായിരുന്നു. നോർത്താഫ്രിക്കയിലും സ്പെയ്നിലും പൂർണ ഇസ്ലാമിക ശൈലി നിലവിൽ വന്നിട്ടും പരസ്വാധീനം അതിൽ കുറവായിരുന്നില്ല. മധ്യേഷ്യയിൽ അന്ന് പ്രചാരത്തിലുണ്ടായിരുന്ന വസ്ത്ര-വാൾ നിർമാണത്തിലും പരബന്ധം പ്രകടമാണ്.\nഅമവീ കാലത്തുതന്നെ ഇസ്ലാമിക ലോകത്ത് ശക്തമായ പേർഷ്യൻ വൽക്കരണം നടന്നതായാണ് പണ്ഡിത-ചരിത്ര മതം. പൊതുവെ ഭരണാധികാരികളെയും അനുയായികളെയും ഒരു മാറാവ്യാധി പോലെയാണ് അത് ബാധിച്ചിരുന്നത്. വിജ്ഞാനരംഗത്തും കലാരംഗത്തും ചിന്താരംഗത്തും ഇതിന്റെ സ്വാധീനം ശക്തമാണ്. എന്തിനേറെ, ചുരുങ്ങിയ കാലത്തിനുള്ളിൽ കൂഫയുടെയും ബസ്വ്‌റയുടെയും തെരുവീഥികളിൽ പേർഷ്യൻ ഭാഷ ഒഴുക്കോടെ സംസാരിക്കുന്ന അറബികൾ പ്രത്യക്ഷപ്പെട്ടിരുന്നുവത്രെ.\nഖലീഫ മൻസ്വൂർ ബഗ്ദാദ് പട്ടണം പണിക്‌അഴിച്ചത് കിഴക്കൻ-പടിഞ്ഞാറൻ സംസ്കാരങ്ങളെ പരസ്പരം അടുപ്പിക്കാനായിരുന്നു. സസാനിയൻ പാരമ്പര്യം തലക്കു പിടിച്ച അദ്ദേഹം തന്റെ കൊട്ടാരവാസികളോടുപോലും ഉപദേശിച്ചിരുന്നത് അലംകൃത വസ്ത്രങ്ങൾ ധരിക്കാനും അന്തസ്സോടെ ജീവിക്കാനുമായിരുന്നു. ഇക്കാലത്ത് നിർമിതമായ അധികം കെട്ടിടങ്ങളും പേർഷ്യൻ സ്വാധീനം വിളിച്ചോതുന്നതാണ്. എല്ലാറ്റിലുമുപരി പേർഷ്യൻ വാസ്തുശിൽപികളായിരുന്നു ഇതിന് ക്ഷണിക്കപ്പെട്ടിരുന്നത്. അതുകൊണ്ടുതന്നെ പേർഷ്യൻ നിർമാണകലയിലെ കമാനങ്ങൾ, താഴികക്കുടങ്ങൾ, പോർട്ടിക്കോവുകൾ, ജനലുകൾ തുടങ്ങിയ അവയെ ആകർഷണീയമാക്കാനായി കടന്നുവന്നു. ഗൃഹോപകരണങ്ങളായ മേശ, കസേര, കുഷ്യൻ സീറ്റുകൾ, കൊതുകുവല, കാർപെറ്റുകൾ തുടങ്ങിയവ പേർഷ്യയിൽ നിന്ന് ഇറക്കുമതി ചെയ്യപ്പെട്ടു. എന്തിനേറെ, പേർഷ്യൻ അടുപ്പുകൾ, പാത്രങ്ങൾ അടക്കം അടുക്കള രഹസ്യങ്ങൾ വരെ മുസ്ലിം ലോകത്ത് പ്രചാരത്തിൽ വന്നു എന്നതാണ് സത്യം.\nപേർഷ്യൻ ഉൽപന്നങ്ങൾ മാർക്കറ്റുകളെ സജീവമാക്കി. നെയ്ത്തിലും ചായം മുക്കുന്നതിലും ലോഹരൂപങ്ങളിലും അലങ്കാര കലകളിലും അതേ ശൈലി തന്നെ നിലനിന്നു. അറബ് നിർമാണശാലകളിൽ പേർഷ്യൻ ശിൽപികൾ തെരഞ്ഞെടുക്കപ്പെട്ടതിനാൽ അവർക്ക് പിന്നെ മാറ്റമൊന്നുമുണ്ടായില്ല.\nഅവശ്യ ഔഷധങ്ങളും വലിയ തോതിൽ പേർഷ്യയിൽ നിന്നായിരുന്നു സ്വീകരിച്ചിരുന്നത്. അറബ് വൈദ്യശാസ്ത്ര ഗ്രന്ഥങ്ങളിലെ പേർഷ്യൻ നാമങ്ങൾ ഇതിന്റെ ചില ജീവിക്കുന്ന തെളിവുകളാണ്. സത്യത്തിൽ, ഇതത്ര വിസ്മയാവഹമൊന്നുമല്ല. കാരണം, നൂറ്റാണ്ടുകൾക്കു മുമ്പുതന്നെ ഖുറാസാനിലെ ജന്തിഷാപൂരിൽ ഒരു വൈദ്യ കലാലയം നിർമിതമായിരുന്നു. ക്രൈസ്തവജ്ഞാനികളായ ഭക്തിശു കുടുംബമായിരുന്നു ഇതിൽ സേവനമനുഷ്ഠിച്ചിരുന്നത്. മുസ്ലിം ലോകത്തിന്റെ അത്താണിയായിരുന്ന ഇതിന്റെ ദർശനവട്ടത്തിൽ നിന്നാണ് പിന്നീട്, വിശ്വപ്രസിദ്ധ വൈദ്യശാസ്ത്രജ്ഞരായ ഇമാം റാസിയും ഹാലി അബ്ബാസും ഇബ്നുസീനയും പിറവിയെടുക്കുന്നത്.\nഅമവി പ്രതിയോഗി അബ്ദുല്ലാഹിബ്ന സുബൈറിന്റെ കാലത്ത്, ലോകത്തെ വിശിഷ്ട വാസ്തുശിൽപ കലാരൂപമായ കഅ‍്ബാലയത്തിന്റെ പുനരുദ്ധാരണത്തിനായി പേർഷ്യൻ-ഗ്രീക്ക് വാസ്തുശിൽപികളെയായിരുന്നു താൻ ക്ഷണിച്ചിരുന്നത്. നിർമാണിത്തിനിടെ അവർ ആനന്ദിച്ച സംഗീതം മുസ്ലിം ലോകത്തിന് പുതിയ പാഠങ്ങൾ നൽകി. സംഗീതോപകരണങ്ങൾ നിർമിക്കാനും താളാത്മകതയിൽ സായൂജ്യമണയാനും അവർ മുന്നോട്ടുവന്നു. അല്ലെങ്കിലും അമവീ-അബ്ബാസീ ഭരണീയർ പൊതുവെ മ്യൂസിക് തൽപരരായിരുന്നു. പേർഷ്യയിൽ നിന്ന് സംഗീതസമ്രാട്ടുകളെ കടമെടുത്തായിരുന്നു അവരിത് ആസ്വദിച്ചിരുന്നത്. ഇതേ സമയം സ്പെയ്നിന്റെയും അവസ്ഥ ഇതുതന്നെയാണ്. കൊർദോവയിലെ അബ്ദുർറഹ്മാൻ രണ്ടാമന്റെ കൊട്ടാരമലങ്കരിച്ചിരുന്നത് സർയാബ് എന്ന പേർഷ്യൻ മ്യൂസിഷ്യനായിരുന്നു. ജനങ്ങൾക്കിടയിൽ അമിത സ്വാധീനം ലഭിച്ച അദ്ദേഹം ഒരു താരകം കണക്കെ തിളങ്ങിനിൽക്കുകയായിരുന്നു അവിടെ.(5)\nഇസ്ലാമീകരണത്തിന്റെ മുമ്പും പിമ്പുമുള്ള പേർഷ്യൻ സ്വാധീനവും ഏറെ പിന്നിലല്ല. പള്ളിനിർമാണത്തിലെ പല ശൈലികളും മുസ്ലിംകൾ അവരോട് കടപ്പെട്ടിരിക്കുന്നു. വിശിഷ്യാ മിഹ്‌റാബും മിമ്പറും മഖ്സൂറയെന്ന അലംകൃത രാജാസനങ്ങളും ഇതിന്റെ ഭാഗമാണ്. റോമൻ നിർമാണ ശാസ്ത്രത്തിൽ നിന്നും ആവാഹിക്കപ്പെട്ടതാണ് ഇവയുടെ മൗലിക രൂപങ്ങൾ. സ്മാരക സൗധങ്ങളിലും അലംകൃത കെട്ടിടങ്ങളിലും അഭിമാനത്തോടെ തല ഉയർത്തിനിൽക്കുന്ന കുംഭഗോപുരങ്ങളാണ് മറ്റൊന്ന്. പിൽക്കാല റോമൻ പാലസ് നിർമാണത്തിൽ സാർവത്രികമായ ഈ ശൈലിയിൽ മുസ്ലിം കലാകാരന്മാരും ആകൃഷ്ടരാവുകയായിരുന്നു. 7-8 നൂറ്റാണ്ടുകളിൽ അമവികൾ മാത്രമല്ല, 16-ാം നൂറ്റാണ്ടിലെ തുർക്കികൾ പോലും ബൈസാന്തിയൻ വാസ്തുശിൽപത്തെ മഹത്തരമായി പരിഗണിച്ചിരുന്നു.\nജൈവരൂപ ചിത്രണം ഇസ്ലാമിൽ നിഷിദ്ധമായതിനാൽ ചില മുസ്ലിം നിലപാടുകൾ അവരെയും ബാധിക്കുകയുണ്ടായി. വിവിധ വർണങ്ങളിലായി വ്യത്യസ്ത ജൈവരൂപങ്ങൾ സംവിധാനിക്കപ്പെട്ട ബൈസാന്തിയൻ കലയിൽ 6-ാം നൂറ്റാണ്ടോടെ ഛായാചിത്രണം ആനുപാതികമായി കുറഞ്ഞു. ജൈവരൂപങ്ങൾക്കു പകരം പ്രകൃതി രൂപങ്ങൾ അലങ്കരിക്കപ്പെട്ടു. മനുഷ്യപ്പകർപ്പുകൾ തെളിഞ്ഞുവന്നാൽ തന്നെ ജീവൻ നിലനിൽക്കാൻ അസാധ്യമായ തരത്തിലായിരുന്നു അവയുടെ ആവിഷ്കാരം. 11-ാം നൂറ്റാണ്ടിൽ വെളിച്ചം കണ്ട ഇബ്നുൽമുബശ്ശിറിന്റെ ‘മുഖ്താറുൽ ഹികം’ (ടലഹലരശ്‍ി ീള ംശലെ മ്യെശിഴ‍െ) എന്ന ഗ്രന്ഥം ഇതിന്റെ ഒരു നിത്യനിദർശനമാൺ്. ഛായാചിത്രങ്ങൾ കൊണ്ട് അലങ്കരിച്ച യവനദാർശനികരുടെ ഫോട്ടോകൾ വ്യതിരിക്തത പുലർത്തുന്നു.(6)\nഇസ്ലാമിക കല : സൗന്ദര്യവും ആസ്വാദനവും- Ch. 4


Emalayalee.com - ഇന്ത്യയില് ചെറുപ്പക്കാര്‍ക്കിടയില് ഹൃദ്രോഗം വര്‍ധിക്കുന്നു\nഇന്ത്യയില് ചെറുപ്പക്കാര്‍ക്കിടയില് ഹൃദ്രോഗം വര്‍ധിക്കുന്നു\nമുംബൈ: ഇന്ത്യയില് ചെറുപ്പക്കാര്‍ക്കിടയില് ഹൃദ്രോഗം വര്‍ധിക്കുന്നതായി റിപ്പോര്‍ട്ട്. മാറി വരുന്ന ഭക്ഷണ ശീലങ്ങളും ജീവിതരീതികളുമാണ് ഹൃദ്രോഗ ബാധിതരുടെ എണ്ണം വര്‍ദ്ധിപ്പിക്കുന്നതെന്നാണ് റിപ്പോര്‍ട്ടുകള് പറയുന്നത്. ഇന്ന് ഹൃദയസംബന്ധമായ അസുഖം ബാധിച്ചവരുടെ ശരാശരി പ്രായം കുറഞ്ഞു കൊണ്ടിരിക്കുകയാണ്. 20വയസ്സ് പ്രായമായവര് പോലും ഇന്ന് ഹൃദ്രോഗത്തിന് അടിമകളാണ്. 30നും 40നും ഇടയിലുള്ളവര്‍ക്ക് ഹൃദയാഘാതം വരുന്നത് സാധാരണമാണെന്നും റിപ്പോര്‍ട്ടില് പറയുന്നു.\nപത്തു വര്‍ഷം മുമ്പ് ഇന്ത്യയിലെ 40 വയസിന് താഴെ പ്രായമുള്ളവര്‍ക്കിടയില് 10 ശതമാനം പേര്‍ക്ക് മാത്രമാണ് ഹൃദ്രോഗം പിടിപെടിരുന്നത്. എന്നാല് ഇന്നത് 30 ശതമാനമായി ഉയര്‍ന്നിട്ടുണ്ട്. വളരെ അപകടകരമായ മാറ്റമാണിത്. ഇതില് നിന്ന് രക്ഷപ്പെടാന് ജീവിത രീതിയിലും ഭക്ഷണ ശീലങ്ങളിലും കര്‍ശനമായ മാറ്റങ്ങള് അനിവാര്യമാണ്. യുവാക്കളിലെ പുകയില ഉപയോഗം, മദ്യപാനം എന്നിവയും ഹൃദയ സംബന്ധമായ അസുഖങ്ങള് വരാന് കാരണമാക്കും. വിപണികളില് നിന്ന് കിട്ടുന്ന ഫാസ്റ്റ് ഫുഡുകളും ടിന് ഫുഡുകളുടെയും അമിത ഉപയോഗവും ഇതിന് കാരണമായി ഡോക്ടര്‍മാര് വിലയിരുത്തുന്നു. ഇത് ശരീരത്തില് പോഷകാഹാര കുറവിനും അമിത കൊളസ്‌ട്രോളിനും കാരണമാവുന്നു. 2020 ഓടെ ഹൃദ്രോഗം ഇന്ത്യയില് ഏറ്റവും കൂടുതല് പേരുടെ മരണത്തിനിടയാക്കുമെന്ന് ലോക ആരോഗ്യസംഘടനയുടെ റിപ്പോര്‍ട്ട് സൂചിപ്പിക്കുന്നു.


Heavy rains continue in eastern districts of Andhra Pradesh;\nആന്ധ്രയുടെ കിഴക്കൻ ജില്ലകളിൽ ശക്തമായ മഴ തുടരുന്നു; മഴക്കെടുതിയിൽ മരണം 30\nഹൈദരാബാദ്: ആന്ധ്രയുടെ കിഴക്കൻ ജില്ലകളിൽ ശക്തമായ മഴ തുടരുന്നു. ജനജീവിതം ദുസ്സഹമാക്കി താഴ്ന്ന മേഖലകളിൽ വീടുകൾ വെള്ളത്തിലാണ്. ഒഴുക്കിൽപ്പെട്ടും കെട്ടിടം തകർന്നും മഴക്കെടുതിയിൽ മരണം 30 (Death) ആയി. ഒഴുക്കിൽപ്പെട്ട് കാണാതായ അമ്പതോളം പേർക്കായി തെരച്ചിൽ തുടരുകയാണ്. തിരുപ്പതി ക്ഷേത്ര പരിസരത്ത് വെള്ളപ്പൊക്കം രൂക്ഷമാണ്.\n15000 ത്തോളം തീർത്ഥാടകരാണ് സർക്കാർ കേന്ദ്രങ്ങളിൽ കഴിയുന്നത്. ട്രെയിൻ വിമാന സർവ്വീസുകൾ റദ്ദാക്കിയിരിക്കുന്നതിനാൽ വിവിധ സംസ്ഥാനങ്ങളിൽ നിന്നുള്ള നിരവധി തീർത്ഥാടകരാണ് കുടുങ്ങിയിരിക്കുന്നത്. വ്യോമസേനയും നാവികസേനയും രക്ഷാപ്രവർത്തനം നടത്തുന്നുണ്ട്. മുഖ്യമന്ത്രി ജഗൻമോഹൻ റെഡ്ഢിയുമായി ഫോണിൽ സംസാരിച്ച പ്രധാനമന്ത്രി നരേന്ദ്രമോദി കേന്ദ്രസഹായം ഉറപ്പ് നൽകിയിരുന്നു.\nബംഗാൾ ഉൾക്കടലിലെ ന്യൂനമർദ്ദത്തെ തുടർന്നാണ് ആന്ധ്രയുടെ കിഴക്കൻ ജില്ലകളിൽ ശക്തമായ മഴ തുടരുന്നത്. തിരുപ്പതി ക്ഷേത്രപരിസരത്ത് വെള്ളപ്പൊക്കം രൂക്ഷമാണ്. ഉപക്ഷേത്രങ്ങളിൽ പലതും വെള്ളത്തിനടിയിലാണ്. ക്ഷേത്രനഗരമായ തിരുപ്പതിയിലെ എഴുപത് ശതമാനം പ്രദേശങ്ങളും വെള്ളത്തിലാണ്.\nപ്രസിദ്ധമായ വെങ്കടേശ്വര ക്ഷേത്രം, കപീലേശ്വര ക്ഷേത്രം , ആ‍ജ്ഞനേയ ക്ഷേത്രത്തിലും വെള്ളക്കെട്ട് രൂക്ഷമാണ്. ക്ഷേത്രത്തിലേക്കുള്ള വൈകുണ്ഠം ക്യൂ കോംപ്ലക്‌സിലൂടെ കനത്ത വെള്ളപ്പാച്ചിലാണുണ്ടായത്. ഉപക്ഷേത്രങ്ങളിൽ പലതും വെള്ളത്തിനടിയിലാണ്. തിരുപ്പതി ക്ഷേത്രത്തിനു സമീപത്തുള്ള നാല് തെരുവുകളും വെള്ളത്തിലായി. ഇന്ന് വൈകിട്ടോടെ മഴ കുറയുമെന്നാണ് കാലാവസ്ഥാ കേന്ദ്രത്തിൻറെ അറിയിപ്പ്.


നാമനിര്‍ദേശം അംഗീകരിക്കില്ല: കരുണാകരന് | Karunakaran flays bid to drop party polls - Malayalam Oneindia\nനാമനിര്‍ദേശം അംഗീകരിക്കില്ല: കരുണാകരന്\nതൃശൂര്: കോണ്‍ഗ്രസ് സംഘടന തിരഞ്ഞെടുപ്പ് നടത്താതിരിക്കാനുള്ള നീക്കത്തെ ഐ ഗ്രൂപ്പ് ശക്തമായി എതിര്‍ക്കുമെന്ന് കരുണാകരന്. പാര്‍ട്ടി സ്ഥാനങ്ങളിലേക്ക് നാമനിര്‍ദേശം ചെയ്യുന്ന സമ്പ്രദായത്തെ ഇനി അംഗീകരിക്കില്ലെന്നും അദ്ദേഹം വ്യക്തമാക്കി.\nസംഘടനാ തിരഞ്ഞെടുപ്പ് ശരിയായ രീതിയില് നടത്തിയാല് പാര്‍ട്ടി ശക്തിപ്പെടും. അടുത്ത നിയമസഭാ തിരഞ്ഞെടുപ്പില് യുഡിഎഫിനെ ഇത് സഹായിക്കും.\nമുരളിയുടെ രാജി അപ്രതീക്ഷിതിമല്ല. മുരളിയെ അപഹസിക്കുന്ന രീതി എത്രകാലം സഹിക്കാനാവും? മുന് കെപിസിസ പ്രസിഡന്റ് മുട്ടുശാന്തി പ്രസിഡന്റായിരുന്നില്ല. പാര്‍ട്ടിയെ ശക്തിപ്പെടുത്താന് എല്ലാ ശ്രമങ്ങളും നടത്തിയ നേതാവാണ് മുരളി.\nസംഘടനാ തിരഞ്ഞെടുപ്പ് കഴിയുന്നതോടെ ഐ ഗ്രൂപ്പാണ് കോണ്‍ഗ്രസ് എന്ന് എല്ലാവര്‍ക്കും ബോധ്യമാവും. ഐ ഗ്രൂപ്പ് എന്നാല് ഇവിടത്തെ വലിയ വിഭാഗം കോണ്‍ഗ്രസുകാരാണ്. അവരെ അവഗണിക്കുകയും അപഹസിക്കുകയും ചെയ്യുന്ന സ്ഥിതിയാണ് ഇപ്പോഴുള്ളത്. ഐ ഗ്രൂപ്പിനെ എതിര്‍ക്കുന്നവര് അധികാരം കൈയടക്കി. ഇനി സംഘടനയെയും കീഴടക്കാന് അനുവദിക്കില്ല. സംഘടനാതിരഞ്ഞെടുപ്പില് ജയിക്കാന് ഐ ഗ്രൂപ്പ് എല്ലാ ശ്രമങ്ങളും നടത്തും.\nമുഖ്യമന്ത്രിയെയോ സര്‍ക്കാരിനെയെ വിമര്‍ശിച്ചാല് പകപോക്കുന്ന സ്ഥിതിയാണുള്ളത്. ഈ നിലയില് ആത്മാഭിമാനമുള്ള കോണ്‍ഗ്രസുകാര്‍ക്ക് മുന്നോട്ടുപോകാനാവില്ല- കരുണാകരന് പറഞ്ഞു.


പ്രശസ്ത നടനും നാടകകൃത്തും കലാവിമര്‍ശകനും. 1954 മേയ് 25 ന് കൊല്ലം മുടവന്നൂരില് പി കൃഷ്ണപിള്ളയുടെയും ദേവകിയമ്മയുടെയും മൂത്ത മകനായി ജനിച്ചു. നാലു സഹോദരങ്ങള്. കുടവന്നൂര് എല് പി സ്‌കൂളിലും തൃക്കണ്ണമംഗലം എസ് കെ വി ഹൈസ്‌കൂളിലും പഠിച്ചു. തിരുവനന്തപുരം എം ജി കോളേജില് നിന്നും പ്രീഡിഗ്രിയും ശാസ്താംകോട്ട ദേവസ്വം ബോര്‍ഡ് കോളേജില്‍നിന്നും ഡിഗ്രി പരീക്ഷയും പാസായി, ലോ അക്കാഡമി ലോകോളേജില് പഠിച്ച് എല് എല് ബി നേടി. എസ് എഫ് ഐ യില് സജീവമായിരുന്നു. പഠനശേഷം ആരോഗ്യവകുപ്പിലും കേരള സര്‍വ്വകലാശാലയിലും ജോലി ചെയ്തു. നിരവധി ചലച്ചിത്രങ്ങളില് മുരളി അഭിനയിച്ചിട്ടുണ്ട്. വില്ലന് കഥാപാത്രമായി സ്‌ക്രീനില്‍വന്ന മുരളി പിന്നീട് സ്വഭാവനടനായും നായകനടനായും മാറി. 2001 ല് നെയ്ത്തുകാരന് എന്ന ചിത്രത്തിലെ അഭിനയത്തിന് ദേശീയ അവാര്‍ഡു നേടി. 1992, 96, 98, 2001 വര്‍ഷങ്ങളില് നല്ല നടനുള്ള സംസ്ഥാന അവാര്‍ഡ് നേടി. 1991 ലും 2007 ലും ഏറ്റവും മികച്ച സഹനടനുള്ള അവാര്‍ഡ് മുരളിക്കായിരുന്നു. 2005 ല് മികച്ച നടനുള്ള സംസ്ഥാന അവാര്‍ഡും ടി വി അവാര്‍ഡും 1992 ല് മികച്ച നടനുള്ള ഫിലിം ഫെയര് അവാര്‍ഡും കരസ്ഥമാക്കി. കേരള ഫിലിം ക്രിട്ടിക്‌സ് അവാര്‍ഡും മദ്രാസ് ഫിലിം ഫാന്‍സ് അവാര്‍ഡുമാണ് ഇതര അംഗീകാരങ്ങള്. മികച്ച നാടകനടന് കൂടിയായിരുന്നു മുരളി. നരേന്ദ്രപ്രസാദ് ആരംഭിച്ച നാട്യഗൃഹത്തിലെ സജീവ പങ്കാളിയായിരുന്നു അദ്ദേഹം. മുരളി ഒരു ഗ്രന്ഥകാരന്‍കൂടിയായിരുന്നു. തന്റേതായി5പുസ്തകങ്ങള് പ്രസിദ്ധീകരിച്ചിട്ടുണ്ട്. 2006 മുതല് മരണം വരെ കേരളസംഗീതനാടക അക്കാദമി ചെയര്‍മാനായിരുന്നു. കൈരളി ടി വിയുടെ ഡയറക്ടര്‍മാരില് ഒരാളായിരുന്നു. 1999 ലെ ലോകസഭാ തിരഞ്ഞെടുപ്പില് ആലപ്പുഴയില്‍നിന്നും ഇടതുപക്ഷ പിന്തുണയോടെ മത്സരിക്കുകയുണ്ടായി. 2009 ആഗസ്ത്6ന് തിരുവനന്തപുരത്ത് നിര്യാതനായി. ഭാര്യ : മിനി മകള് : കാര്‍ത്തിക.\nby ഭരത് മുരളി


24 മണിക്കൂര് ശക്തമായ മഴ... 75 കിമി വേഗതയില് കാറ്റ് വീശും!! ജാഗ്രതാ നിര്‍ദേശം | Heavy rain will continue for 24 hours - Malayalam Oneindia\n» 24 മണിക്കൂര് ശക്തമായ മഴ... 75 കിമി വേഗതയില് കാറ്റ് വീശും!! ജാഗ്രതാ നിര്‍ദേശം\n24 മണിക്കൂര് ശക്തമായ മഴ... 75 കിമി വേഗതയില് കാറ്റ് വീശും!! ജാഗ്രതാ നിര്‍ദേശം\nPublished: November 30 2017, 15:51 [IST]\nഓഖ ചുഴലിക്കാറ്റ് ഭീതിയില് തെക്കന് കേരളം, അതീവ ജാഗ്രതാ നിര്‍ദേശം | Oneindia Malayalam\nതിരുവനന്തപുരം: കേരളത്തില് അടുത്ത 24 മണിക്കൂര് ശക്തമായ മഴയ്ക്കു സാധ്യത. തെക്കന് കേരളത്തിലായിരിക്കും മഴ കൂടുതല് ശക്തി പ്രാപിക്കുക. ലക്ഷദ്വീപിനു മേല് അടുത്ത 48 മണിക്കൂര് അതിശക്തമായ മഴയുണ്ടാവും.\nവരുന്ന 48 മണിക്കൂറിനുള്ളില് തെക്കന് കേരളത്തിലും തെക്കന് തമിഴ്‌നാട്ടിലും 65 മുതല് 75 കിലോമീറ്റര് വരെ വേഗത്തില് ശക്തമായ കാറ്റടിക്കാന് സാധ്യതയുണ്ടെന്നു കാലാവസ്ഥാന നിരീക്ഷണ കേന്ദ്രം മുന്നറിയിപ്പ് നല്‍കുന്നു. കാറ്റിന്റെ വേഗം 90 കിലോമീറ്റര് വരെയാവാനുള്ള സാധ്യതയുണ്ട്.\nതലസ്ഥാനം പ്രളയഭീതിയില്, രണ്ടിടത്ത് ഉരുള് പൊട്ടി!!4മരണം\nശക്തമായ മഴയെത്തുടര്‍ന്ന കനത്ത നാശനഷ്ടമാണ് തെക്കന് ജില്ലകളിലുണ്ടായത്. കന്യാകുമാരിയില് നാലു പേര് അപകടത്തില് മരിച്ചിട്ടുണ്ട്. കൊല്ലത്ത് ഓട്ടോക്ക് മുകളിലേക്ക് നരം കടപുഴകി വീണ് ഒരാള് മരിച്ചു. ദുരന്തസാഹചര്യം മുന്നില് കണ്ടു കര്‍ശന മാര്‍ഗനിര്‍ദേശങ്ങളാണ് സര്‍ക്കാര് പുറത്തിറക്കിയിരിക്കുന്നത്.\nവിനോദ സഞ്ചാരത്തിനു പോവരുത്\nവ്യാഴം, വെള്ളി ദിവസങ്ങളില് കേരളത്തിലെ കടല് തീരത്തും മലയോര മേഖലയിലും വിനോദ സഞ്ചാരത്തിനു പോവരുതെന്നാണ് നിര്‍ദേശം. കൊല്ലം, തിരുവനന്തപുരം, പത്തനംതിട്ട, ഇടുക്കി, കോട്ടയം ജില്ലകളിലെ മലയോര മേഖലയിലൂടെ വൈകീട്ട് ആറിനും പകല് ഏഴിനും ഇടയിലുള്ള യാത്ര ഒഴിവാക്കേണ്ടതാണ്.\nമഴ മൂലം വൈദ്യുതി തടസ്സമുണ്ടാവാനുള്ള സാധ്യത കൂടുതലാണ്. ഇതിനാല് മൊബൈല് ഫോണ്, എമര്‍ജന്‍സി എന്നിവര ചാര്‍ജ് ചെയ്ത് സൂക്ഷിക്കണം.\nജലം സംഭരിച്ചു വയ്ക്കുക\nവീട്ടിലെ ആവശ്യത്തിനുള്ള വെള്ളം സംഭരിക്കുന്നവര് ഇന്നു പകല് സമയത്തു തന്നെ ആവശ്യത്തിനുള്ള വെള്ളം ശേഖരിച്ചു വയ്ക്കണം. ആരോഗ്യപ്രശ്‌നങ്ങള് ഉള്ളവരുണ്ടെങ്കില് അവര് അടിയന്തര ആവശ്യത്തിനുള്ള മരുന്നുകള് സൂക്ഷിച്ചു വയ്ക്കണം.\nമരങ്ങള്‍ക്കു കീഴില് വാഹനങ്ങള് നിര്‍ത്തിയിടാന് പാടുള്ളതല്ല. മലയോര മേഖലയിലെ റോഡുകളില് പ്രത്യേകിച്ച് നീരുറവകള്‍ക്കു മുന്നില് വാഹനങ്ങള് നിര്‍ത്തിയിടാന് പാടില്ല.\nശബരിമല തീര്‍ഥാടകര്‍ക്കും നിര്‍ദേശം\nവൈകുന്നേരം ആറു മണിക്കും പകല് ഏഴിനുമിടയില് ശബരിമലയിലേക്കുള്ള യാത്ര ഒഴിവാക്കേണ്ടതാണ്. മൊബൈല് ഫോണ്, എമര്‍ജന്‍സി ലൈറ്റുകള് എന്നിവ ചാര്‍ജ് ചെയ്തു സൂക്ഷിക്കണം.\nതീര്‍ഥാടനത്തിനായി കാനനപാത ഉപയോഗിക്കാന് പാടില്ല. ശക്തമായ മഴയുള്ള അവസരങ്ങൡ സന്നിധാനത്തും തിരികെ മടങ്ങാനും തിരക്ക് കൂട്ടകുത്.\nഅയ്യപ്പ ഭക്തര് മരങ്ങള്‍ക്കു താഴെയും നീരുറവകള്‍ക്കു മുന്നിലും വിശ്രമിക്കാന് പാടില്ല. പുഴയിലും നീരുറവകളിലും വ്യാഴം, വെള്ളി ദിവസങ്ങളില് കുളിക്കുന്നത് ഒഴിവാക്കേണ്ടതാണ്.\nമലയോര മേഖലയിലുള്ളവര് ശ്രദ്ധിക്കാന്\nവ്യാഴം, വെള്ളി ദിവസങ്ങളില് വിനോദ സഞ്ചാരികള് മലയോര മേഖലയിലും ജലാശയങ്ങളിലും വിനോദ പ്രവര്‍ത്തനങ്ങള് നടത്തരുത്. അടുക്കള, ജനറേറ്റര് എന്നിവക്കാവശ്യമായ ഇന്ധനം കരുതിവയ്ക്കണം.\nആരോഗ്യ പ്രശ്‌നങ്ങളുള്ള വിനോദ സഞ്ചാരികള്‍ക്കും ഇന്ത്യക്കാര്‍ക്കും അടിയന്തര ആവശ്യത്തിനുള്ള മരുന്നുണ്ടെന്ന് ഉറപ്പു വരുത്തേണ്ടതാണ്. പത്തനംതിട്ട, കൊല്ലം, തിരുവനന്തപുരം, ഇടുക്കി, കോട്ടയം ജില്ലയിലെ മലയോര മേഖലയിലുള്ള വിനോദ സഞ്ചാര കേന്ദ്രങ്ങളില് പകല് സമയത്തും സാധാരണയില് കൂടുതല് ജാഗ്രത പാലിക്കാന് ഡിടിപിസി ഉദ്യോഗസ്ഥര്‍ക്കു നിര്‍ദേശം നല്‍കിയിട്ടുണ്ട്.\nHeavy rain will continue in kerala for next 24 hours\nStory first published: Thursday, November 30, 2017, 15:51 [IST]


സിന് ഫിന് പാര്‍ട്ടിയുടെ ജനപിന്തുണ വര്‍ധിച്ചു,ജനപിന്തുണയില് ലിയോ വരേദ്കര് Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസിന് ഫിന് പാര്‍ട്ടിയുടെ ജനപിന്തുണ വര്‍ധിച്ചു,ജനപിന്തുണയില് ലിയോ വരേദ്കര്\nഡബ്ലിന്: സിന് ഫിന് പാര്‍ട്ടിയുടെ ജനപിന്തുണ വര്‍ധിച്ചു. ഏറ്റവും പുതിയ സര്‍വേ റിപ്പോര്‍ട്ട് പ്രകാരം സിന് ഫിന് അയര്‍ലണ്ടിലെ ഏറ്റവും ജനപിന്തുണയുള്ള പാര്‍ട്ടിയായി. സണ്‍ഡേ ഇന്‍ഡിപ്പെന്‍ഡന്റ്, മില് വാര്‍ഡ് സംയുക്ത സര്‍വേയിലാണ് പുതിയ കണ്ടെത്തല്. അതേസമയം പാര്‍ട്ടി എന്ന നിലയില് സിന് ഫിന് ജനപിന്തുണ ആര്‍ജിച്ചെങ്കിലും പാര്‍ട്ടി നേതാവ് ജെറി ആഡംസിന്റെ ജനപിന്തുണയില് 8 ശതമാനം കുറവുണ്ടായി. പുതിയ സര്‍വേ പ്രകാരം സിന് ഫിന് 26 ശതമാനം പിന്തുണയുമായി ഫിനാഗലിനേക്കാള് ബഹുദൂരം മുന്നിലാണ്. രണ്ടാം സ്ഥനാത്തുള്ള ഫിനാഗല് 22 ശതമാനം ജനപിന്തുണ ആര്‍ജിച്ചു.\nഫിനാഫാള് 20 ശതമാനം ജനപിന്തുണയുമായി മൂന്നാം സ്ഥാനത്ത് എത്തി. തൊട്ട് മുന് സര്‍വേയുമായി താരതമ്യം ചെയ്താല് ഫിനാഗലിന്റെ ജനപിന്തുണയില്3ശതമാനം ഇടിവ് സംഭവിച്ചു. ഫിനാഫാളിന്റെ ജനപിന്തുണയില് 1 ശതമാനം കുറവും സിന് ഫിന് പാര്‍ട്ടിയുടെ ജനപിന്തുണയില്4ശതമാനം വര്‍ധനവും രേഖപ്പെടുത്തി. ലേബറിന്റെ ജനപിന്തുണ രണ്ട് ശതമാനം ഇടിഞ്ഞ്7ശതമാനമായി. സ്വതന്ത്രന്‍മാരുടെ പിന്തുണ2ശതമാനം വര്‍ധിച്ച് 23 ശതമാനമായി. ജലനിരക്കിനെതിരെയുള്ള ശക്തമായ പ്രതിഷേധം സര്‍വെയില് വ്യക്തമായതായി സര്‍വേ നടത്തിയ സണ്‍ഡേ ഇന്‍ഡിപ്പെന്‍ഡന്റ്, മില് വാര്‍ഡ് വ്യക്തമാക്കി.\nജനപിന്തുണയുള്ള നേതാക്കളില് പ്രധാനമന്ത്രി എന്‍ഡ കെന്നിയെ പിന്നിലാക്കി ലിയോ വരദ്കര് മുന്നിലെത്തി. പുതിയ ജലനിരക്കിന്റെ ഭാഗമായി ഐറിഷ് വാട്ടറിന് പിപിഎസ് നമ്പര് കൈമാറാന് ബുദ്ധിമുട്ടുണ്ടെന്ന് സര്‍വെയില് 67 ശതമാനം പേരും അഭിപ്രായപ്പെട്ടു. ജലനിരക്ക് അടയ്ക്കില്ലെന്നു നാലിലൊന്ന് പേരും അഭിപ്രായപ്പെട്ടു. ജലനിരക്ക് ഏര്‍പ്പെടുത്തിയ സാഹചര്യത്തില് ജല ഉപഭോഗം കുറച്ചതായി 56 ശതമാനം പേര് വെളിപ്പെടുത്തി. ഒക്ടോബര് 21 നും 31 നും ഇടയ്ക്കാണ് ഏറ്റവും പുതിയ സര്‍വേ നടത്തിയത്.


Dutch, Artist, Allah, Register, Trademark, ഡച്ച്, ട്രേഡ് മാര്‍ക്ക്, അള്ള, മുസ്ലീം, ഇസ്ലാം | അള്ള, ട്രേഡ്മാര്‍ക്ക് രജിസ്റ്റര് ചെയ്യാന് നീക്കം - Malayalam Oneindia\n6 min ago കോടിയേരി മാറിയിട്ടും മാറാതെ പ്രതിസന്ധികള്; വിനോദിനിയുടെ 'ഐഫോണ്' വിവാദത്തില് സത്യമെന്ത്\n17 min ago ഭാര്യയുടെ കയ്യില് ആ ഫോണുണ്ട് എന്നറിഞ്ഞ് കോടിയേരി ഒരുമുഴം മുന്നേ എറിഞ്ഞു: മുല്ലപ്പള്ളി രാമചന്ദ്രൻ\n34 min ago വി മുരളീധരന് കേന്ദ്രമന്ത്രിയായതിന് ശേഷം എത്ര സ്വര്‍ണ്ണക്കടത്ത് നടന്നു? വല്ല കണക്കും ഉണ്ടോയെന്ന് മുഖ്യമന്ത്രി\nUpdated: Wed, Jan 9, 2013, 14:05 [IST]\nമോസ്‌കോ: മുസ്ലീം മതവിശ്വാസികളുടെ വിശുദ്ധ വാക്കായ അള്ള(allah) എന്ന പേരില് ട്രേഡ് മാര്‍ക്ക് രജിസ്റ്റര് ചെയ്യാന് ഡച്ച് കലാകാരന് ശ്രമിക്കുന്നു. മനോഹരമായ ഒരു പേരാണിത്. ഏറ്റവും വിചിത്രമായ കാര്യം ഇത് ആരും ഇതുവരെ രജിസ്റ്റര് ചെയ്തിട്ടില്ലെന്നതാണ്.-ആംസ്റ്റര്‍ഡാം സ്വദേശി ടിയോന് കാസ്‌റ്റെലിന് ടെലിഗ്രാഫ് പത്രത്തിനു നല്‍കിയ അഭിമുഖത്തില് വ്യക്തമാക്കി.\nഹേഗിലുള്ള ദ ബെനെലക്‌സ് ഇന്റലക്ച്വല് പ്രോപ്പര്‍ട്ടി ഓഫിസില് ഇതുസംബന്ധിച്ച് അപേക്ഷ നല്‍കിയിട്ടുണ്ടെന്നാണറിയുന്നത്. എന്നാല് 32കാരന്റെ ശ്രമം പരാജയപ്പെടുമെന്ന് ഏറെക്കുറെ ഉറപ്പാണ്.\nട്രേഡ് മാര്‍ക്ക് രജിസ്റ്റര് ചെയ്യുമ്പോള് പാലിക്കേണ്ട നിബന്ധനകളില് പരമപ്രധാനമായ പലതിനെയും ലംഘിക്കുന്ന ഒന്നാണ് അപേക്ഷയെന്ന് ഡച്ച്‌ന്യൂസ്.എന്‍എല് റിപ്പോര്‍ട്ട് ചെയ്തു. 250 യൂറോ ചെലവാക്കി അള്ളായെന്ന് പേര് സ്വന്തമാക്കാനുള്ള യുവാവിന്റെ നീക്കം പാളും. എന്തായാലും ഇത്തരമൊരു നീക്കത്തിലൂടെ ഈ കലാകാരനെ ലോകം മുഴുവന് കഴിഞ്ഞുവെന്നൊരു മെച്ചമുണ്ട്.\nനിരവധി മുസ്ലീം സംഘടനകള് ഡച്ച്കാരന്റെ നീക്കത്തിനെതിരേ രംഗത്തെത്തിയിരുന്നു. പക്ഷേ, പേര് അനുവദിച്ചുകിട്ടിയാല് ഞാന് അത് വസ്ത്രത്തിനോ ഷൂവിനോ നല്‍കില്ല. പേരിനെ ബഹുമാനിക്കും എന്നാണ് ടിയോന്റെ വാദം.\ndutch allah muslim islam ഡച്ച് മുസ്ലീം ഇസ്ലാം\nA Dutch artist has recorded "Allah" asatrademark with the Benelux Office for Intellectual Property. Teun Castelein (32 years), residing in Amsterdam, has paid 250 euros for permission to record "Allah" asatrademark


പൊന്നാമലയിലെ വൈദികൻ ഒരു സംഭവമാ; പള്ളിപ്പറമ്പിൽ തൂമ്പയുമായി ഇറങ്ങി തീർത്തത് ഒരു ‘ഏദൻതോട്ടം’ | Fr Joseph Kochozhath\nOct 25, 2021, 08:48 AM IST\nഇന്ന് പൊന്നാമലയിലെ യുവജനങ്ങൾക്കെല്ലാം ഒരു മാതൃകയാണ് ഈ വൈദികൻ. അച്ചന്റെ അധ്വാനത്തിൽ വിവിധയിനം വാഴകളും ഫലവൃക്ഷങ്ങളും വളരുന്ന ഒരു ഏദൻതോട്ടമാണ് പള്ളിയുടെ മണ്ണ്.\n• പള്ളിമേടയിലെ അലങ്കാരച്ചെടികൾ പരിപാലിക്കുന്ന ഫാ. ജോസഫ് കൊച്ചോഴത്തിൽ\nനെടുങ്കണ്ടം: യുവവൈദികനായ ഫാ. ജോസഫ് കൊച്ചോഴത്തിലിന്റെ ആദ്യത്തെ ഇടവകയാണ് ഇടുക്കി രൂപതയുടെ കീഴിലെ പൊന്നാമല സെന്റ് മേരീസ് പള്ളി. കോവിഡ് പ്രതിസന്ധി കൊടുംപിരികൊണ്ട് നിൽക്കുന്ന 2020 ജൂൺ മാസത്തിലാണ് നെടുങ്കണ്ടം പഞ്ചായത്തിലെ ഒന്നാം വാർഡായ പൊന്നാമലയിലേക്കുള്ള അച്ചന്റെ വരവ്. പുതിയ സ്ഥലത്തെത്തിയപ്പോൾ അച്ചന്റെ കണ്ണിലുടക്കിയത് കരുമുളകുകൃഷി മാത്രമുള്ള രണ്ടരയേക്കർ പള്ളിപ്പറമ്പ്.\nകൈയിലുള്ളത് ആവശ്യത്തിന് സമയവും. ഉദയഗിരിയിലെ കർഷകക്കുടുംബത്തിൽ ജനച്ചുവളർന്ന അച്ചൻ മറ്റൊന്നും ചിന്തിക്കാതെ തൂമ്പയുമെടുത്ത് കൃഷിയിടത്തിലേക്കിറങ്ങി. ഇന്ന് പൊന്നാമലയിലെ യുവജനങ്ങൾക്കെല്ലാം ഒരു മാതൃകയാണ് ഈ വൈദികൻ. അച്ചന്റെ അധ്വാനത്തിൽ വിവിധയിനം വാഴകളും ഫലവൃക്ഷങ്ങളും വളരുന്ന ഒരു ഏദൻതോട്ടമാണ് പള്ളിയുടെ മണ്ണ്.\n• പൊന്നാമല സെന്റ് മേരീസ് പള്ളി വികാരിയായ ഫാ. ജോസഫ് കൊച്ചോഴത്തിൽ\nതാൻ പരിപാലിക്കുന്ന വൈറ്റ് ജയന്റ് മുയലുമായി\nയുവവൈദികന്റെ കൃഷിയോടുള്ള അഭിനിവേശം അവിടെ തീർന്നില്ല. പള്ളിമേടയോടുചേർന്നുള്ള കാർ ഷെഡിന്റെ ഒരുഭാഗം മുയലുകളെ വളർത്താനുള്ള സ്ഥലമായി അച്ചൻ മാറ്റി. ഇവിടെ കമ്പിവലകൊണ്ട് അച്ചൻതന്നെ നിർമിച്ച കൂടുകളിൽ വൈറ്റ് ജയന്റ്, േരഗ ജയന്റ് ഇനങ്ങളിൽപ്പെട്ട 12 മുയലുകളും അവയുടെ കുഞ്ഞുങ്ങളും വളരുന്നു. സെമിത്തേരിയോടുചേർന്നുകിടന്ന സ്ഥലത്ത് ആടുകളെയും വാത്തയെയും സംരക്ഷിക്കാനും അച്ചൻ കൂടൊരുക്കി.\nപഴയ പലകക്കഷണങ്ങളും ഉപയോഗശൂന്യമായ ബെഞ്ചുകളും ഉപയോഗിച്ചാണ് ആടുകൾക്ക് കൂടൊരുക്കിയിരിക്കുന്നത്. മൃഗപരിപാലനത്തിലുള്ള അച്ചന്റെ താത്പര്യംകണ്ട് ഒരു ഇടവകാംഗം നൽകിയ ഇരുമ്പുവലയുടെ കൂട്ടിൽ രണ്ട് കരിങ്കോഴികളെയും ഫാ. ജോസഫ് കൊച്ചോഴത്തിൽ പരിപാലിക്കുന്നുണ്ട്.\nപള്ളിമുറ്റത്ത് വോളിബോൾ കളിക്കാനെത്തുന്ന യുവാക്കളുടെകൂടി സഹായത്തോടെ മീനുകളെ വളർത്താൻ ഒരു പടുതാക്കുളവും അച്ചൻ നിർമിച്ചു. ആറടി ആഴമുള്ള കുളത്തിൽ ആറുമാസം മുമ്പ് 250 മീൻകുഞ്ഞുങ്ങളെ നിക്ഷേപിച്ചിരുന്നു. മീൻകൃഷിയുടെ വിളവെടുപ്പ് നടത്താനുള്ള ഒരുക്കത്തിലാണിപ്പോൾ.\nവളർത്തുമൃഗങ്ങളുടെ പരിപാലനവും അവയ്ക്ക് തീറ്റവെട്ടുന്നതുമെല്ലാം അച്ചൻ തനിച്ചാണ്. ഇടയ്ക്ക് ചില സഹായങ്ങൾക്കായി പള്ളിയിലെ കൈക്കാരൻമാരും എത്തും. ‘ഏകാന്തത നിറഞ്ഞ ആത്മീയ ജീവിതത്തിനിടെ ഈ മിണ്ടാപ്രാണികളുടെ പരിപാലനമാണ് മനസ്സിന് ഏറെ സന്തോഷം നൽകുന്നത്,’-ഫാ.ജോസഫ് കൊച്ചോഴത്ത് പറഞ്ഞു. പള്ളിപ്പറമ്പിൽ ഏലവും ജാതിയും കൃഷിചെയ്യാനുള്ള പഠനത്തിലാണ് അച്ചൻ.\nഏത് കൃഷിയെയും ശാസ്ത്രീയമായ സമീപിക്കണമെന്നാണ് അച്ചൻ പറയുന്നത്. പള്ളിമുറ്റത്ത് ഗ്രോബാഗുകളിലും ചെടിച്ചട്ടികളിലുമായി നിരന്നിരിക്കുന്ന 150-ലേറെ അലങ്കാരച്ചെടികളും അച്ചന്റെ ശ്രമഫലമാണ്. കരാട്ടെയിൽ ബ്ലാക്ക് ബെൽറ്റ് സ്വന്തമാക്കിയിട്ടുള്ള ഈ വൈദികൻ, കോവിഡ് പ്രതിസന്ധി ഒഴിയുന്നതോടെ ഇടവകയിലെ കുട്ടികൾക്ക് പരിശീലനം നൽകുന്നതിനും പദ്ധതി തയ്യാറാക്കിയിട്ടുണ്ട്.


അറിഞ്ഞിരിക്കാം പാവയ്ക്കയുടെ ആരോഗ്യ ഗുണങ്ങള് -\nHome Gallery അറിഞ്ഞിരിക്കാം പാവയ്ക്കയുടെ ആരോഗ്യ ഗുണങ്ങള്\nഅറിഞ്ഞിരിക്കാം പാവയ്ക്കയുടെ ആരോഗ്യ ഗുണങ്ങള്\nപാവയ്ക്ക എന്ന് കേള്‍ക്കുമ്പോള് തന്നെ ആദ്യം ഒന്ന് മുഖം ചുളിക്കുന്നവരാണ് പലരും. പാവയ്ക്കയുടെ കയ്പ് ഓര്‍ത്തിട്ടാണ് മിയ്ക്കവരും പാവയ്ക്കയെ തഴയുന്നതും. എന്നാല് ആരോഗ്യ ഗുണങ്ങളുടെ കാര്യത്തില് ഏറെ മുന്നിലാണ് നമ്മുടെ പാവയക്ക. അതുകൊണ്ടുതന്നെ പാവയ്ക്കയെ അത്ര നിസാരമായി കാണാന് ആവില്ല. പാവയ്ക്കയുടെ ചില ആരോഗ്യ ഗുണങ്ങളെ പരിചയപ്പെടാം.\nധാരാളം പോഷക ഘടകങ്ങള് അടങ്ങിയിട്ടുണ്ട് പാവയ്ക്കയില്. ഇരുമ്പ്, മഗ്‌ന്യീഷ്യം, പൊട്ടാസ്യം, വിറ്റാമിന് സി, ഫൈബര് എന്നിവയാല് സമ്പന്നമാണ് പാവയ്ക്ക. ശരീരത്തില് അമിതമായി അടിഞ്ഞുകൂടുന്ന കൊഴുപ്പിനെ ഇല്ലാതാക്കന് പാവയ്ക്ക സഹായിക്കുന്നു. ചീത്ത കൊളസ്‌ട്രോളിനെ നിര്‍വീര്യമാക്കുന്നതിനാല് പാവയ്ക്ക ഭക്ഷണത്തിന്റെ ഭാഗമാക്കുന്നത് ഹൃദയാരോഗ്യത്തിനും നല്ലതാണ്. അമിതമായ വണ്ണം കുറയ്ക്കാന് ആഗ്രഹിക്കുന്നവരും പാവയ്ക്ക ഭക്ഷണത്തിന്റെ ഭാഗമാക്കുന്നത് ഗുണം ചെയ്യും.\nനാരുകള് ധാരാളമായി അടങ്ങിയിരിക്കുന്നതിനാല് ദഹനം സുഗമമാക്കുന്നതിനും പാവയ്ക്ക സഹായിക്കുന്നു. ശരീരത്തിലെ ഇന്‍സുലിന്റെ അളവ് ക്രമപ്പെടുത്തുന്നതിലും പാവയ്ക്ക സഹായിക്കുന്നു. ഇരുമ്പിന്റെ അംശം ധാരാളമായി അടങ്ങിയിരിക്കുന്നതിനാല് രക്തത്തില് ഹീമോഗ്ലോബിന്റെ അളവ് ക്രമപ്പെടുത്തുന്നതിനും പാവയ്ക്ക ഗുണം ചെയ്യുന്നു. അനീമിയ ഉള്ളവര് പാവയ്ക്ക ദിവസവും കഴിക്കുന്നത് ഏറെ നല്ലതാണ്.\nപാവയ്ക്ക ജ്യൂസ് കുടിക്കുന്നതും ഏറെ ആരോഗ്യകരമാണ്. ശര്‍ക്കര ചേര്‍ത്ത് പാവയ്ക്ക ജ്യൂസ് കുടിക്കുന്നതാണ് കൂടുതല് ഗുണകരം. അതുപോലെ മറ്റ് പഴവര്‍ഗങ്ങള്‍ക്കൊപ്പം പാവയ്ക്കയും ചേര്‍ത്ത ജ്യൂസ് കുടിക്കുന്നതും ഉത്തമവും ഏറെ ആരോഗ്യകരവുമാണ്. പാവയ്ക്ക കൊണ്ട് നിരവധി വിഭവങ്ങളും ഉണ്ടാക്കാം. പാവയ്ക്ക കൊണ്ടാട്ടം, പാവയ്ക്ക തീയല്, പാവയ്ക്ക തോരന്, പാവയ്ക്ക അച്ചാര് എന്നിവയെല്ലാം തന്നെ ആരോഗ്യകരവും ഒപ്പം രുചികരവുമാണ്. കുട്ടികള് പാവയ്ക്ക കഴിക്കാന് മടി കാണിച്ചാലും ചെറുപ്പം മുതല്‍ക്കേ പാവയ്ക്ക ഭക്ഷണത്തിന്റെ ഭാഗമാക്കി ശീലിപ്പിക്കുന്നതും നല്ലതാണ്.


06:17, 25 ഒക്ടോബർ 2014-നു നിലവിലുണ്ടായിരുന്ന രൂപം\n614 ബൈറ്റുകൾ കൂട്ടിച്ചേർത്തിരിക്കുന്നു ,5വർഷം മുമ്പ്\n16:18, 28 ഓഗസ്റ്റ് 2014-നു നിലവിലുണ്ടായിരുന്ന രൂപം (തിരുത്തുക)\n06:17, 25 ഒക്ടോബർ 2014-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nപരമശിവൻ വനത്തിൽ വേട്ടയാടാൻ പോയപ്പോൾ വനത്തിൽ നിന്ന് മധുരമായ ഒരു സ്ത്രീശബ്ദം കേൾക്കുകയുണ്ടായത്രെ. ശബ്ദത്തിന്റെ ഉടമയെ തേടിയപ്പോൾ കൂളിവാക എന്ന സുന്ദരിയായ സ്ത്രീയെ കാണുകയുണ്ടായി. അവളുടെ സൗന്ദര്യത്തിൽ ഭ്രമിച്ച് പരമശിവൻ വേൾച്ചക്കാഗ്രഹിച്ചു. പരമശിവന്റെ ആഗ്രഹം മനസ്സിലായ കൂളിവാക ഭയപ്പെടുകയും, അവളുടെ ഇഷ്ടദേവതയായ പാർവ്വതിയെ പ്രാർതഥിച്ചു. കാര്യം മനസ്സിലായ ശ്രീപാർവ്വതി അവളുടെ മുന്നിൽ പ്രത്യക്ഷയായി. ഭയപ്പെടേണ്ടന്നും ഇത് അവളുടെ യോഗമാണെന്നും പറഞ്ഞു. മാത്രവുമല്ല കൂളിവാക മുജ്ജന്മത്തിൽ ശ്രീപാർവ്വതിയുടെ തോഴി ആയിരുന്നുവെന്നും പറഞ്ഞു. മുജ്ജന്മത്തിൽ കൂളിവാക ബാല ഗണേശനെ [[പാർവ്വതി|ശ്രീപാർവ്വതി]] അറിയാതെ മുലയൂട്ടുകയുണ്ടായി. ഇത് അറിഞ്ഞ പാർവ്വതി കൂവളയെ അടുത്ത ജന്മത്തിൽ ചണ്ഡാളകുലത്തിൽ ജനിക്കുവാൻ ശപിക്കുകയുണ്ടായി. ശാപം കിട്ടിയ കൂളിവാക കരഞ്ഞുകൊണ്ട് ശ്രീപാർവ്വതിയെ കാൽ പിടിച്ച് ക്ഷമ ചോദിക്കുകയുണ്ടായി. കോപം മാറിയ ശ്രീപാർവ്വതി കൂളിവാകയോട് പറഞ്ഞു അടുത്ത ജന്മത്തിൽ നിനക്ക് ശ്രീ പരമേശ്വരന്റെ പുത്രനെ മുലയൂട്ടി വളർത്താൻ ഭാഗ്യമുണ്ടാകും എന്ന് വരം നൽകി. മുജ്ജ്നമ കഥ പറഞ്ഞ് ശേഷം കൂളിവാകയോട് വീട്ടിലേക്ക് ഭയം കൂടാതെ പോകാൻ പറഞ്ഞു. അതിനു ശേഷം ദേവി വേഷം മാറി കൂളിവാകയായി മാറി. ശ്രീ പരമമേശ്വരന്റെ അടുത്തേക്ക് പോകുകയും വേൾച്ചയിൽ ഏർപ്പെടുകയും ചെയ്തു. അതിൽ നിന്ന് ഒരു316 കുട്ടികുട്ടികൾ ഉണ്ടാകുകയും ചെയ്തു.അതിൽ മൂത്ത കുട്ടിയാണ് കരികുട്ടി ഈ കുട്ടിയെ കരികുട്ടി ചാത്തൻ എന്നു വിളിക്കുകയും ചെയ്തു.നല്ലതും പൊട്ടയും ആയ ഒരുപാടു ചാത്തന്മാർ വരയും ഉണ്ടായിരുന്നു അതിൽ ഏറ്റവുംഇളയവനായ ചാത്തൻ ആണ് വിഷ്ണുമായ ഈ കുട്ടിയുടെ സംരക്ഷണത്തിനായി ഒരു പോത്തിനെ നൽക്കുകയും ചെയ്തു.കരികുട്ടി ചാത്തന് ഒരു കാളയും കൊടുത്തു ശ്രീ പാർവ്വതി ഈ കുട്ടിയെരണ്ടു കുട്ടികളെയും കൂളിവാകയെ ഏല്പ്പിക്കുകയും ചെയ്തു. കുട്ടി കൂളിവാകയുടെ സം രക്ഷണത്തിൽ വളർന്നു.\nചാത്തന്ഇവർക് പല അദ്ഭുത ശക്തി ശിവനും പാർവ്വതിയും നൽകുകയുണ്ടയി. ചാത്തൻചാത്തൻമാർ പല തരത്തിലുള്ള സഹായങ്ങളും അത്ഭുതങ്ങളൂം കാട്ടി ആ ഗോത്രത്തിൽ കഴിഞ്ഞു വന്നു. ചാത്തൻചാത്തൻമാർ തന്റെ വാഹനമായ പോത്തിൻപോത്ത്,കാള എന്നിവയുടെ പുറത്ത് [[ഈഴറ]]യും വായിച്ച് കൊണ്ട് വനത്തിൽ ചുറ്റി നടന്നു. തന്റെ എഴാമത്തെ വയസ്സിൽ ഗ്രോത്രക്കാർ നടത്തിയ ജന്മദിനാഘോഷത്തിൽ നാരദമുനി വരുകയും ചാത്തനോട്ചാത്തന്മാരോട് അവന്റെ മാതാപിതാക്കൾ ആരാണെന്ന് പറയുകയും ചെയ്തു. അവരെ കൈലാസത്തിൽ പോയി കാണുവാൻ ഉപദേശിക്കുകയും ചെയ്തു.\nവിവരങ്ങൾ അറിഞ്ഞ് ചാത്തൻചാത്തൻമാർ കൈലാസത്തിൽ പോയി. അവിടെ ശിവന്റെ വാഹനമായ [[നന്ദികേശൻ]] ചാത്തനെ കവാടത്തിൽ വെച്ച് തടഞ്ഞു. ചാത്തൻ അകത്തെക്ക് പോകുവാനായി [[മഹാവിഷ്ണു]]വിന്റെ വേഷം മായയാൽ ധരിക്കുകയുണ്ടായി. എന്നിട്ട് ശിവ പാ ർവ്വതിമാരെ കാണൂകയും ആശിർവാദം വാങ്ങുകയും ചെയ്തു. പരമശിവൻ ഏറെ സന്തോഷം തോന്നുകയും വിഷ്ണൂവിന്റെ രൂപം മായയാൽ സ്വീ കരിച്ചതിനാൽ ചാത്തന് വിഷ്ണുമായ എന്ന പേർ നൽകുകയും ചെയ്തു. മാത്രവുമല്ല ചാത്തന്ചാത്തന്മാര്കു എല്ലാതരത്തിലുള്ള അയോധനവിദ്യകളും പറഞ്ഞുകൊടുക്കുകയും, ജലന്ദരൻ എന്ന അസുരനെ കൊല്ലുവാനുള്ള സൂത്രവും ഉപദേശിച്ചു.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/2090662" എന്ന താളിൽനിന്ന് ശേഖരിച്ചത്


ജാടതെണ്ടി.കോം : September 2012\nഒരു ഫേസ്ബുക്ക് ഭക്തി പ്രഭാഷണം\nരാവിലെ എണീറ്റതും ചായയുടെ കൂടെ മാതൃഭൂമി ആയിരുന്നെങ്കില് ഇന്ന് അത് ഫേസ്ബുക്ക് updates or news feed ആണ്. ആരൊക്കെ എന്തൊക്കെ ചെയ്യുന്നു , ഏതു ഹോട്ടലില് പോകുന്നു, ഇന്ന് ആരുടെ പിറന്നാള് ആണ് അങ്ങനെ അങ്ങനെ കുറെ കൊച്ചു കൊച്ചു വിശേഷങ്ങള്.... ഇതിനിടയില് കുറച്ചു ഗോസ്സിപ്പ് , ചൊറിച്ചില്, കുതികാല് വെട്ടു അങ്ങനെ മലയാളി മക്കളുടെ ഫെവേരെറ്റ് ഐറ്റംസ് വേറെ.\nപതിവ് തെറ്റിക്കാതെ കബീരിക്ക ലോകത്ത് മുസ്ലിങ്ങള്‍ക്ക് എതിരെ നടക്കുന്ന എല്ലാ ഫോട്ടോ , പത്രകുറിപ്പ്, സംഭാഷണം എന്നിവ ശേഖരിച്ചു എത്തിക്കും. അത് കണ്ടു desp ആയി ഇങ്ങനെ ഉണ്ടോ മനുഷ്യര് എന്ന് വിചാരിച്ചു കുളിക്കാന് കേറും. കുളി കഴിഞ്ഞു breakfast ആയില്ല... അപ്പോളേക്കും JK മുസ്ലിങ്ങള് ഹിന്ദുക്കളെ ഇല്ലാതാക്കും ആ ദിവസം ദൂരെ അല്ല എന്ന് പറഞ്ഞു കുറെ പോസ്റ്റും. ഇത് രണ്ടിനും മുറ തെറ്റിക്കാണ്ടേ കുറെ സഖാക്കള് മുദ്രാവാക്യങ്ങളും ആയി എത്തി. "മോനെ മനസ്സില് ലഡ്ഡു പൊട്ടി" .ഇന്ന് ഇവിടെ എന്തെങ്കിലും ഒക്കെ നടക്കും! കേരളം ദൈവത്തിന്‍റെ സ്വന്തം നാടാണെങ്കില് ഫേസ്ബുക്ക് ദൈവങ്ങളുടെ സ്വന്തം നാടായി മാറി എന്ന് അതോടെ മനസ്സില് ആക്കും. പിരിവുകാരെ പേടിച്ച പട്ടിയെ വാങ്ങുന്ന വീട്ടുടമയെ പോലെ ഞാന് അവര് എല്ലാവരെയും hide ചെയ്തു മെല്ലെ തടി ഊരും. ഹ്ഹാ കഴിഞ്ഞില്ല !!(in mg soman style ) എരി തീയില് എണ്ണ philosophy സ്വന്തമാക്കിയ കുറെ atheist ജാഡ തെണ്ടികള് വരുന്നതോടെ 'ഹായ് പൂര്‍ത്തി ആയി '. Secularist കളിക്കുന്ന മലയാളീ ഉള്ളിന്‍റെ ഉള്ളില് ഒരു A ക്ലാസ്സ് വര്‍ഗീയവാധി ആണെന്ന് നമ്മള് ദുഖത്തോടെ മനസ്സില് ആക്കും.\nകത്തനാരും, സ്വാമിജിയും , ഹാജിയാരും തട്ടി വിടുന്ന ഉപദേശങ്ങള് share ചെയ്തു ഭക്തിയുടെ സര്‍ട്ടിഫിക്കറ്റ് വാങ്ങാതെ പലര്‍ക്കും ഉറക്കം വരുന്നില്ല ... വരില്ല. ഇത്തരം show off ഭക്തിക്കാരെ പലരും ഉള്ളിന്‍റെ ഉള്ളില് isolate ചെയ്തു തുടങ്ങുന്നു എന്നവര് അറിയുന്നില്ല . ഒരു മതത്തിലെ വിശ്വാസം അടിച്ചു ഏല്‍പ്പിക്കുമ്പോള് തന്നെ that defeats the pious intent എന്ന് വിശ്വസിക്കുന്നവര് ആണ് നമ്മളില് പലരും. So what is the purpose behind this? നിങ്ങടെ ദൈവം എത്ര വലിയവന് ആണെങ്കിലും തന്നെ അവന്‍റെ സ്ഥാനം ഫേസ്ബുക്കില് അല്ല നിങ്ങളുടെ മനസ്സില് ആണ്. ഞാന് ഈ പറഞ്ഞ പല ഉദാഹരണങ്ങളിലെ പലരും എന്‍റെ പ്രിയ സുഹൃത്തുക്കളും ബന്ധുക്കളും ആണ്. Its nothing personal against you all , Its my humble request.\nഅടികുറിപ്പ് : ഞാന് ഇത് ഇവിടെ ഷെയര് ചെയ്യും നിനക്ക് വേണമെങ്കില് വായിക്കാം അല്ലേങ്കില് കളഞ്ഞിട്ടു പോകാം എന്ന mentality ആണേല് പിന്നെ പറഞ്ഞിട്ട് കാര്യമില്ല...അങ്ങനെ ഉള്ളവര്‍ക്കും ഈ പോസ്റ്റ് പുട്ട് പോലെ അങ്ങ് കളഞ്ഞിട്ടു പോകാം. ഈ പോസ്റ്റ് എഴുതാന് പ്രചോദനം ആയതു രാജേഷേട്ടന് ഇട്ട ഒരു സ്റ്റാറ്റസ് ആണ് something like this. 'Because of God, i think i have to quit facebook'. ഞാന് പറയാന് ആഗ്രഹിച്ച അതെ വാക്കുകള്..\nPosted by Shabbu at Sunday, September 30, 2012\nഎന്‍റെ ഓര്‍മയിലെ ലിജിത്ത്.... S.P\n2004-05 കോളേജ് തുറന്ന സീസണ് , ഒരുത്തന് ജീന്‍സ് പാന്റും വെള്ള ഷര്‍ട്ടും ഇട്ടു basketball കോര്‍ട്ടില് തന്നെ താന് കളിക്കുന്നു , ഏകദേശം ഒരു 4-4:30 ആയി കാണും . അന്ന് ലാസ്റ്റ് ഡേറ്റ് ആയതു കൊണ്ട് ഞാനും എന്റെ ക്ലാസ്സിലെ മറ്റു ഉഴപ്പന്മാരും ഇരുന്നു lab records complete ചെയ്യുന്നു . കുറച്ചു നേരം കഴിഞ്ഞു എഴുതി ബോറടിച്ചു ജനാല വഴി നോക്കിയപ്പോള് 'അവന്' അവിടെ ഒറ്റയ്ക്ക് basketball കളിക്കുന്നു . കളിക്കുന്നത് കണ്ടു control ചെയ്യാന് പറ്റാണ്ടെ എഴുതിയത് മതി ആക്കി ഞാനും അവന്റെ കൂടെ ചേര്‍ന്നു . അവന് സ്വയം പരിചയപെടുത്തി 'ലിജിത്ത് first year EC '. ഞാനും അവന്റെ കൂടെ കൂടി , കളിച്ചു5മിനിറ്റ് കഴിഞ്ഞതും എനിക്കു മനസ്സിലായി 'ഇവന് demo മാത്രമേ ഉള്ളു കളിയെ കുറിച്ച് യാതൊരു idea ഇല്ല എന്നു , എന്നാലും അവന്‍റെ pushings കേള്‍ക്കാന് രസം ആയിരുന്നു' . അന്നും ഇന്നും അതായിരുന്നു ലിജിത്തിനെ കുറിച്ച് പറഞ്ഞാല് ആദ്യം ഓര്മ വരുന്നത് ,aguy with immense confidence about himself . He was nick named SP (stands for Self Pukazhthal) and rightly so.\nsecond year ഞങ്ങള് കുറച്ചു പേര് trivandrum കറങ്ങാന് പോയി . വിവേകിന്‍റെ വീട്ടില് താമസിച്ചു കുറ്റി അടിക്കാന് ആയിരുന്നു പ്ലാന് . സാമ്പത്തികം - yes അത് തന്നെ ആയിരുന്നു പ്രശ്നം . food and accomodation ഒക്കേ വിവേകിന്‍റെ വീട്ടുകാരുടെ കൃപ ആണെങ്കിലും വെള്ളം അടിക്കാന് കാശ് വേണ്ടേ?? കോവളം ബീച്ചില് പോയി2ബിയര് അടിച്ചില്ലെങ്കില് പിന്നെ ജീവിച്ചു ഇരുന്നിട്ട് കാര്യമില്ല . ട്രെയിനില് ലിജിത്തിനോട് കാര്യം പറഞ്ഞപ്പോള് അവന്‍റെ മറുപടി 'അളിയാ trivandrum is my place , കാശ് ഒരു വിഷയം അല്ല . ഫുള് ചെലവു എന്‍റെ വക '. ദൈവം ഉണ്ടെന്ന് ഞാനും ഉണ്ണികുട്ടനും രഘുവും ശെരി വച്ചു . പിറ്റേ ദിവസം വിവേകിന്‍റെ വീട്ടില് നെഞ്ചും വിരിച്ചു kinetic ഹോണ്ടയില് എത്തിയ ലിജിത്ത് ആകെ കൊണ്ട് വന്നത് 100 രൂപ . 'ഇതാണോട ഫുള് ചെലവു??' എന്നായി ഉണ്ണികുട്ടന് . അപ്പോള് ലിജിതിന്റെ മറുപടി 'അളിയാ trivandrum is cheap 100 രുപയ്ക്ക് ഒരാഴ്ച്ച കുഷാല് ആക്കാം , നീ കല്ല് പോലെ ഇരി'. ഇക്കിളി ഇട്ടാല് പൊലും ചിരിക്കാത്ത വിവേക് അത് കേട്ട് ചിരിയോടെ ചിരി. പിന്നെ ബീച്ചില് പോയി സായിപ്പിനോട് സംസാരിച്ചതും, ഉണ്ണികുട്ടന്റെ handy ക്യാമില് മദാമയുടെ ഫോട്ടോ എടുക്കാന് ഞാനും അവനും കാണിച്ച വിക്രസ്സുകളും എല്ലാം ഇന്നലെ കഴിഞ്ഞത് പോലെ. കോളേജ് കഴിഞ്ഞു വിവിധ വഴിക്ക് പോയെങ്കിലും we were in touch . എപ്പോള് ഫോണ് വിളിച്ചാലും ലിറ്റി , രാമന് , നിര്‍മല് ,മധു, ജോജി ഇവര്‍ക്ക് എല്ലാര്ക്കും ഉണ്ടാവും ഒരു ലിജിത്ത് കഥ.\nലിജിത്തിന്റെ കല്യാണം ക്ഷണിക്കാന് അവനും രാമനും കൂടെ ചിംബ്രുവിന്റെ വീട്ടിലേക്കു വന്നിരുന്നു . മീശ എല്ലാം വെച്ച 'mature' look ഉള്ള ലിജിത്തിനെ കണ്ടപ്പോള് ഇവന് അങ്ങ് മാറി പോയല്ലോ എന്ന് ഞാന് വിചാരിച്ചു. പഴയ പോലെ തന്നെ all it takes is5minutes to decipher my dear Lijith . ഞാന് കണ്ട പല ശുധന്മാരില് ഒരുത്തന് . അവനെ അറിയുന്ന എല്ലാവരും അതെ പറയു , ശുദ്ധനായ ഒരു രസികന്..!!..\nഏകദേശം ഒരു കൊല്ലത്തോളം ആയി ലിജിത്ത് is not the way we know him , he is not the way we want him to be . ബ്രെയിന് ട്യുമരിനെ മല്ലിട്ട കുറെ മരവിച്ച ദിവസങ്ങള് . രജിത്ത് , വിജയ് , ജോജി, മദന്, സിജിത്ത് വഴി updates അറിയുമ്പോഴും I hoped he will turn this around with his confidence. എല്ലാത്തിനും ഒടുവില് ഇന്ന് അവന് നമ്മളോട് വിട പറഞ്ഞു. Hard to believe and digest , but that is the reality . ഇത്രേ ഒക്കെ കഴിഞ്ഞിട്ടും ലിജിത്തിനെ കുറിച്ച് ഓര്‍ക്കുമ്പോള് തന്നെ നമ്മളിലെ പലര്‍ക്കും അത് ഒരു ചെറു പുഞ്ചിരി നുകരും and that is how he will be remembered and missed . So long Brother! Thanks for the in-numerous laughs and memories.....\nPosted by Shabbu at Monday, September 03, 2012\nLabels: jaada thendi, jaadathendi.com, Life Experiences


Enadhimangalam panchayath coming with organic vegetables | വിഷരഹിത പച്ചക്കറിയുമായി ഏനാദിമംഗലം പഞ്ചായത്ത് - Malayalam Oneindia\nUpdated: Sat, Jul 7, 2018, 17:12 [IST]\nപത്തനംതിട്ട: ജൈവകൃഷി പ്രോത്സാഹിപ്പിക്കുന്നതിന്റെ ഭാഗമായി ഏനാദിമംഗലം ഗ്രാമപഞ്ചായത്തിൽ ജൈവ പഴം പച്ചക്കറി വിപണി, ബയോഫാർമസി, വിള ആരോഗ്യക്ലിനിക്ക്, ഉത്പാദന യൂണിറ്റുകൾ എന്നിവ ഉദ്ഘാടനം ചെയ്തു. കൃഷി വകുപ്പിന്റെ ആഭിമുഖ്യത്തിലാണ് പദ്ധതി നടപ്പാക്കിയത്. വിഷാംശമില്ലാത്ത ഭക്ഷ്യവസ്തുക്കളുടെ ഉത്പാദനം വർധിപ്പിക്കാൻ\nജൈവ ഉത്പന്നങ്ങൾ ന്യായ വിലയ്ക്ക് ലഭ്യമാക്കുക, വിളകളുടെ ശാസ്ത്രീയ പരിപാലനം സംബന്ധിച്ച് കർഷകർക്ക് അറിവ് പകരുക, ജൈവോത്പാദനോപാദികൾ കർഷകർക്ക് കുറഞ്ഞ വിലയ്ക്ക് ലഭ്യമാക്കുക എന്നീ ലക്ഷ്യങ്ങളോടെയാണ് പഞ്ചായത്ത് വിവിധ പദ്ധതികൾ ആരംഭിച്ചിട്ടുള്ളത്. നാലരലക്ഷം രൂപയാണ് പദ്ധതിക്കായി വകയിരുത്തിയിരിക്കുന്നത്.\nകൃഷിഭവനിൽ നടന്ന ചടങ്ങിൽ ഇക്കോഷോപ്പും ബയോഫാർമസിയും ജില്ലാ പഞ്ചായത്തംഗം ആർ.ബി രാജീവ്കുമാർ ഉദ്ഘാടനം ചെയ്തു. ഗ്രാമപഞ്ചായത്ത് പ്രസിഡന്റ് പ്രീതാരമേശ് അധ്യക്ഷത വഹിച്ചു. ഗ്രാമപഞ്ചായത്ത് വൈസ്പ്രസിഡന്റ് രാജ്പ്രകാശ് ഉത്പാദന യൂണിറ്റും ജില്ലാ പ്രിൻസിപ്പിൽ കൃഷി ഓഫീസർ ഷൈല ജോസഫ് വിള ആരോഗ്യക്ലിനിക്കും ഉദ്ഘാടനം ചെയ്തു. ബ്ലോക്ക് പഞ്ചായത്തംഗം പി. രാജഗോപാലൻ നായർ ആദ്യവിൽപ്പന നടത്തി. കൃഷി അസിസ്റ്റന്റ് ഡയറക്ടർ കെ.വി സുരേഷ് മുഖ്യപ്രഭാഷണം നടത്തി. ക്ലസ്റ്റർ പ്രസിഡന്റ് ആർ. സുദർശനൻ, സെക്രട്ടറി എൻ.വിജയൻപിള്ള തുടങ്ങിയവർ പങ്കെടുത്തു.\nപദ്ധതിയിൻകീഴിൽ ജൈവകീടനിയന്ത്രണോപാധികൾ, ജൈവവളങ്ങൾ, ജൈവജീവാണുവളങ്ങൾ, ഫിറമോൺ കെണികൾ എന്നിവ കർഷകർക്ക് മിതമായ നിരക്കിൽ ലഭ്യമാക്കും. കീടരോഗസംശയങ്ങൾക്കുള്ള പ്രതിവിധിയുമായാണ് വിള ആരോഗ്യ ക്ലിനിക്ക് ആരംഭിച്ചത്. കൂടാതെ വിവിധ കാർഷിക വിഷയങ്ങളെ അധികരിച്ചുള്ള പരിശീലനങ്ങളും ഇവിടെയുണ്ട്. വിദഗ്ധപരിശീലനം ലഭിച്ച കൃഷി ഓഫീസർമാരുടെ സേവനം കർഷകർക്ക് സൗജന്യമായി ലഭിക്കും. കീടരോഗനിർണയം പ്രതിവിധി, മണ്ണ് പരിശോധന , വിവിധയിനം ജൈവകീട കുമിൾ നാശിനികൾ, ജീവാണു കുമിൾ നാശിനികൾ എന്നിവയെക്കുറിച്ച് മനസിലാക്കുന്നതിനുള്ള സൗകര്യവും ലഭ്യമാണ്. എല്ലാ പ്രവർത്തി ദിവസങ്ങളിലും ക്ലിനിക്കിന്റെ സേവനം ലഭ്യമാണ്. കർഷകർക്ക് കൂടുതൽ പ്രാധാന്യം നൽകി വിഷരഹിത ജൈവപച്ചക്കറികൾ ജനങ്ങൾക്ക് ലഭ്യമാക്കുന്നതിനാണ് പഞ്ചായത്ത് ലക്ഷ്യമിടുന്നത്.\npathanamthitta vegetables organic panchayath പത്തനംതിട്ട പച്ചക്കറി പഴം വിപണി\nEnadhimangalam panchayath coming with organic vegetables


ഗുഹയിലെ കൂരിരുട്ടില് കുട്ടികള്‍ക്ക് വെളിച്ചമായത് പരിശീലകന്റെ മനസ്സാന്നിധ്യം | How A Former Monk| 25| Kept Boys Trapped Inside Thai Cave Alive\nഗുഹയിലെ കൂരിരുട്ടില് കുട്ടികള്‍ക്ക് വെളിച്ചമായത് പരിശീലകന്റെ മനസ്സാന്നിധ്യം\nതവോങ് കൂടെയില്ലായിരുന്നെങ്കില് തങ്ങളുടെ കുട്ടികളുടെ കാര്യം എന്താകുമായിരുന്നു എന്ന് പറയാനാകില്ലെന്നായിരുന്നു മാതാപിതാക്കളുടെ പ്രതികരണം.\nബാങ്കോക്ക്: കൂറ്റാകൂരിരുട്ടും പേരിന് മാത്രം വായു സഞ്ചാരവുമുള്ള താം ലാവോങ് ഗുഹയില് മനസ്സാന്നിധ്യം നെല്ലിട ചോര്‍ന്നു പോകാതെ 12 കുട്ടികളെയും കോച്ചായ എക്കപോൽ ചാന്ത്‌വോങ് നെഞ്ചോട് ചേര്‍ത്ത് പിടിക്കുകയും അവര്‍ക്ക് ആത്മവിശ്വാസം പകരുകയും ചെയ്തിന്റെ ഫലമാണ് ഓരോ കുട്ടിയും ജീവനോടെ പുറത്തെത്തുന്നത്.\nതവോങ് ഒരിക്കലും വലിയ ആത്മവിശ്വാസവും ധൈര്യവുമുള്ള ഒരാളായിരുന്നില്ലെന്നാണ് അദ്ദേഹത്തിന്റെ സീനിയര് കോച്ച് പറയുന്നത്. എന്നാല്, ഗുഹയില് കഴിയുന്ന കുട്ടികളുടെ മുഖത്തെ നിഷ്‌കളങ്കതയും അവരുടെ വീട്ടുകാരുടെ കണ്ണീരണിഞ്ഞ മുഖവുമായിരിക്കാം തവോങ് എന്ന 26-കാരന് കരുത്തായത്.\nജൂണ് 23-നാണ് സീനിയര് കോച്ച് തവോങിനെ വിളിച്ച് വളരെ പ്രധാനപ്പെട്ട ഉത്തരവാദിത്വം ഏല്‍പ്പിച്ചത്. വൈൽഡ് ബോർ എന്ന് പേരുള്ള ജൂനിയര് ഫുട്‌ബോള് ടീമുമായി തായ്‌ലാന്‍ഡ്-മ്യാന്‍മാര് അതിര്‍ത്തിയിലുള്ള ദോയി നാങിലേക്ക് പോകാനായിരുന്നു നിര്‍ദേശം. അവിടെ താം ലാവോങ് നാം നോണ് ഗുഹയ്ക്ക് സമീപമുള്ള മൈതാനത്ത് കുട്ടികളെ പരിശീലിപ്പിക്കുകയായിരുന്നു ലക്ഷ്യം. ഇത് പതിവുള്ള പരിശീലനമായിരുന്നു.\nകുട്ടികളെ നന്നായി ശ്രദ്ധിക്കണമെന്നും എവിടെയെങ്കിലും പോയാന് അവരുടെ പിന്നാലെ തന്നെ ഉണ്ടാവണമെന്നും ആവശ്യമെങ്കില് അവരെ ശ്രദ്ധിക്കാന് മുതര്‍ന്ന കുട്ടികളെ വിട്ടുനല്‍കാമെന്നും സീനിയര് കോച്ച് ചാന്ത് വോങിനെ അറിയിച്ചിരുന്നു.\nഎല്ലാ തവണയും ഫുട്ബോൾ പരിശീലനത്തിന് ശേഷം കുട്ടികൾ താം ലാവോങ് ഗുഹയിൽ കയറാറുണ്ടായിരുന്നു. ഇത്തവണ അവർ കൂടുതൽ ഉള്ളിലേക്ക് പോയി. എന്നാൽ, അപ്രതീക്ഷിതമായി പെയ്ത കനത്ത മഴയിൽ ഗുഹാ കവാടമിടിഞ്ഞ് പ്രവേശന ദ്വാരം അടയുകയും ഗുഹയ്ക്കുള്ളിൽ വെള്ളപ്പൊക്കമുണ്ടാകുകയും ചെയ്തു. രക്ഷപ്പെടാനുള്ള ശ്രമത്തിനിടയിൽ കുട്ടികൾ കൂടുതൽ ഉള്ളിലേക്ക് പോയി. പിന്നിട്ട ദൂരം അറിയാതെയായിരുന്നു അവരുടെ യാത്ര. അപ്രതീക്ഷിതമായി പെയ്ത മഴയും ഗുഹയിലെ വെള്ളം ഉയര്‍ന്നതും ഇവരുടെ തിരിച്ചുവരവിന് വിഘാതം സൃഷ്ടിച്ചു.\nഗുഹയില് കുടുങ്ങിയ ഇവരെ കണ്ടെത്തുന്നതിന് മുമ്പുള്ള ഒമ്പത് ദിവസങ്ങളായിരുന്നു ചാന്ത്‌വോങ്ങിന്റെ മനസാന്നിധ്യം നിര്‍ണായകമായത്. പ്രതീക്ഷ കൈവിടാനനുവദിക്കാതെ കുട്ടികളെ ജീവിതത്തോട് ചേര്‍ത്തുപിടിക്കാന് അദ്ദേഹത്തിന് സാധിച്ചു. തനിക്കായി കരുതിയിരുന്ന അൽപം ഭക്ഷണം കുട്ടികള്‍ക്ക് വീതിച്ച് നല്‍കിയും അവര്‍ക്ക് മനശ്ശക്തി പകര്‍ന്നും അവരിലെ ഭയം അകറ്റാന് അദ്ദേഹം ശ്രമിച്ചു. തവോങ് കൂടെയില്ലായിരുന്നെങ്കില് തങ്ങളുടെ കുട്ടികളുടെ കാര്യം എന്താകുമായിരുന്നു എന്ന് പറയാനാകില്ലെന്നായിരുന്നു മാതാപിതാക്കളുടെ പ്രതികരണം.\nപത്താം വയസില് രക്ഷിതാക്കള് നഷ്ടപ്പെട്ട തവോങ് തന്റെ മുത്തശ്ശിക്കൊപ്പമാണ് ബാല്യകാലം ചെലവിട്ടത്. കൗമാരത്തിലേക്ക് കടന്നതിന് പിന്നാലെ തവോങ് സന്ന്യാസത്തിലേക്ക് പ്രവേശിക്കുകയായിരുന്നു. എന്നാല്, മൂന്ന് വര്‍ഷങ്ങള്‍ക്ക് മുമ്പ് അദ്ദേഹം സന്ന്യാസ ജീവതം ഉപേക്ഷിച്ചു. പിന്നീട് ഇപ്പോഴത്തെ സീനിയര് കോച്ചിനൊപ്പം ചേര്‍ന്ന് ഫുട്ബോള് പരിശീലകനായി.\nകുട്ടികളെ പരിശീലിപ്പിക്കുകയെന്ന ദൗത്യം അദ്ദേഹം സന്തോഷത്തോടെ ഏറ്റെടുക്കുകയും ആത്മാര്‍ഥമായി അത് ചെയ്യുകയുമായിരുന്നെന്ന് അദ്ദേഹത്തിന്റെ സൃഹൃത്തുക്കൾ പറയുന്നു. തവോങ് കുട്ടികളെ തന്നെക്കാള് സ്‌നേഹിച്ചിരുന്നു. യാതൊരു ദുശീലങ്ങളും ഇല്ലാതിനുന്ന അയാള് കുട്ടികളും ലഹരിയോട് അടുക്കാതിരിക്കാന് ശ്രമിച്ചിരുന്നതായും അദ്ദേഹത്തിനൊപ്പം ആശ്രമവാസം നയിച്ചിരുന്ന ജോയ് കാംപോയി പറഞ്ഞു.\nകുട്ടികളെ ഗുഹയിലേക്ക് കൊണ്ടുപോയതിന് രക്ഷിതാക്കളോട് മാപ്പപേക്ഷിക്കുന്ന ചാന്ത് വോങിന്റെ കത്തും പുറത്തുവന്നിരുന്നു. 'പ്രിയപ്പെട്ട രക്ഷിതാക്കളേ, ഞങ്ങള് എല്ലാവരും സുരക്ഷിതരാണ്. രക്ഷാപ്രവര്‍ത്തകര് ഞങ്ങള്‍ക്ക് എല്ലാ സഹായവും നല്‍കുന്നുണ്ട്. കുട്ടികളെ ഞാന് നന്നായി നോക്കിക്കൊള്ളാം. ഇങ്ങനെയൊക്കെ സംഭവിച്ചതിന് ഞാന് മാപ്പുചോദിക്കുന്നു' എന്നായിരുന്നു കത്തില് അദ്ദേഹം എഴുതിയിരുന്നത്. കത്ത് ബ്രിട്ടീഷ് മുങ്ങല് വിദഗ്ധരാണ് കൈമാറിയത്. തായ് നാവിസീല് അത് ഫെയ്‌സ്ബുക്കിലൂടെ പങ്കുവയ്ക്കുകയായിരുന്നു.\nഎന്തായാലും, ജീവിതത്തിലേക്ക് മടങ്ങിയെത്തുന്ന 12 കുട്ടികളുടെയും രക്ഷിതാക്കളുടെ മനസില് ദൈവതുല്യനായാണ് അദ്ദേഹം തിരിച്ചെത്തുന്നത്.\nChild Football Team